 
 
  

ciRAppurANam  canto 1-part 2 (in tamil script, unicode format)
     
 ciRAppurANam of umaRup pulavar 
Canto 1 part II   (verses 597 - 1240)

(in tamil script, Unicode format) 
உமறுப் புலவரின் சீறாப்புராணம்  
 
காண்டம் 1   (விலாதத்துக் காண்டம்) 
படலங்கள் 10- 24 /    பாடல்கள்  (597-1240 )   
  Acknowledgements: 
Etext preparation: Mr. Vassan Pillai, New Mexico, USA
Web version: Dr. K. Kalyanasundaram, Lausanne, Switzerland

This webpage presents the Etxt in Tamil script but in Unicode encoding. To view the Tamil text correctly you need to set up the following: 
i). You need to have Unicode fonts containing Tamil Block (Latha,Arial Unicode MS, TSCu_Inaimathi, Code2000, UniMylai,...) installed on your computer and the OS capable of rendering Tamil Scripts (Windows 2000 or Windows XP). 
ii)Use a browser that is capable of handling UTF-8 based pages
(Netscape 6, Internet Explorer 5) with the Unicode Tamil fontchosen as the default font for the UTF-8 char-set/encoding view. .
In case of difficulties send an email request to 
kalyan@geocities.com or 
kumar@vt.edu


©  Project Madurai 1999 - 2003
Project Madurai is an open, voluntary, worldwide initiative devoted to preparation of 
electronic texts of tamil literary works and to distribute them free on the Internet. 
Details of Project Madurai are available at the website   http://www.projectmadurai.org/ 
You are welcome to freely distribute this file, provided this header page is kept intact.   
உமறுப் புலவரின் சீறாப்புராணம் 
 காண்டம் 1   (விலாதத்துக் காண்டம்) 
படலங்கள்  10- 24 /    பாடல்கள்  (597 -1240 )     உள்ளுறை    1.10  பாதை போந்த படலம்  597 - 679  மின்பதிப்பு    1.11 சுரத்திற் புனலழைத்த படலம்   680 - 699 மின்பதிப்பு    1.12  பாந்தள் வதைப் படலம்   700 - 722  மின்பதிப்பு  
  1.13  நதி கடந்த படலம்   723 - 753  மின்பதிப்பு    1.14  புலி வசனித்த படலம்  754 - 767  மின்பதிப்பு    1.15  பாந்தள் வசனித்த படலம்  768 - 785  மின்பதிப்பு    1.16  இசுறா காண் படலம் 786 - 840  மின்பதிப்பு    1.17  கள்வரை நதி மறித்த படலம் 841 - 856  மின்பதிப்பு    1.18 ஷாம் நகர் புக்க படலம் 857 - 900 மின்பதிப்பு    1.19 கரம் பொருத்து படலம் 901 - 966  மின்பதிப்பு    1.20  ஊசாவைக் கண்ட படலம்  967 - 996 மின்பதிப்பு    1.21  கதீஜா கனவு கண்ட படலம்997 - 1033 மின்பதிப்பு    1.22  மணம் பொருத்து படலம் 1034 - 1096  மின்பதிப்பு    1.23 மணம்புரி படலம்  1097 - 1215  மின்பதிப்பு    1.24 ககுபத்துல்லா வரலாற்றுப் படலம் 1216 -  1240 மின்பதிப்பு          சீறாப்புராணம் 
முதலாவது காண்டம் - விலாதத்துக் காண்டம்   
 பிஸ்மில்லாஹிர் ரஹ்மானிர் ரஹீம்
  நஹ்மதுஹூ வ நுஸல்லீ அலா ரஸூலிஹில் கரீம்   
1.10   பாதை போந்த படலம்    
597
   குரைகட லனைய செல்வக் குறைஷியின் குலத்து நாப்ப
   ணரசிளங் குமர ரான வப்துல்லா வரத்தில் வந்த
   முருகவி ழலங்கற் றிண்டோண் முகம்மது தமக்குச் சார்ந்த
   திருவய திருபத் தைந்து நிறைந்தன சிறக்க வன்றே.1.10.1  598
   பேரறி வெவையுஞ் செம்மை பெருத்தொளிர் வனப்பும் வெற்றி
   வீரமுந் திறலு முண்மை விளங்கும்வா சகமுங் கல்விச்
   சாரமும் பொறையு மிக்க தருமநற் குணமு மியார்க்கும்
   வாரமு முகம்ம தின்பால் வந்தடைந் திருந்த தன்றே.1.10.2  599
   பாரினி லடங்கா விண்ணோர் பன்முறை பெரிதிற் கூண்டு
   சீருறை பாத காப்புற் றிருப்பது தெரியக் காணா
   ரூரவர் போலுந் தங்கைக் குறுபொரு ளின்மை யெண்ணங்
   காருறு கவிகை வள்ளற் கருத்திலங் குருத்த தன்றே.1.10.3  600
   அகலிடத் தடங்கா வெற்றி யப்துல்முத் தலிபு பெற்ற
   புகழபித் தாலி பென்னும் புரவலர் தம்மை நோக்கித்
   துகளணு வணுகா மேனி சொரிகதி ரெறிப்பத் திண்மை
   முகம்மதி னழகு பூத்த வாய்திறந் துரைக்க லுற்றார்.1.10. 4  601
   குடித்தனப் பெருமை சேர்ந்த குலத்தினுக் குயர்ந்த மேன்மை
   படித்தலம் புகழுஞ் செங்கோற் பார்த்திவ ராத றேய்ந்து
   மிடித்தவர் பெரிய ராதன் மிகுபுகழ் கிடைத்தல் கையிற்
   பிடித்திடும் பொருள தன்றிப் பிறிதலை யுலகத் தன்றே.1.10.5  602
   ஒருதனி பிறந்து கையி னுறுபொரு ளின்றி யிந்தப்
   பெருநிலத் திருந்து வாழ்தல் பேதமை யதனால் வண்மைத்
   திருநகர் ஷாமிற் சென்று செய்தொழின் முடித்து வல்லே
   வருகுவன் சிறியே னுந்த மனத்தரு ளறியே னென்றார்.1.10.6  603
   மகனுரைத் தவையுந் தங்கண் மனைவறு மையையு மெண்ணி
   யகநினை யறிவு நீங்கி யாகுலக் கடலின் மூழ்கி
   வகையுறத் தேறிச் செவ்வி முகம்மதின் வதன நோக்கி
   நகுகதிர் முறுவற் செவ்வாய் திறந்த்பின் னவில லுற்றார்.                       1.10.7  604
   என்னுயிர்த் துணைவ னீன்ற விளங்கதிர்ப் பருதி யேயிந்
   நன்னிலத் தரிய பேறே நங்குடி குலத்துக் கெல்லாம்
   பொன்னுநன் மணியு மென்னப் பொருந்துநா யகமே தேறா
   வொன்னலர்க் கரியே கேளென் னுளத்தினி லுற்ற தன்றே.                      1.10.8  605
   மன்றலந் துடவை சூழ்ந்த மக்கமா நகரில் வாழ்வோன்
   றென்றிசை வடக்கு மேற்குக் கிழக்கெனுந் திக்கு நான்கும்
   வென்றிகொள் விறலோன் செம்பொன் விழைதொழி லவருக் கெல்லாங்
   குன்றினி லிட்ட தீபங் குவைலிது வென்னும் வேந்தன்.1.10.9  606
   இருகரஞ் சேப்பச் செம்பொ னிரவலர்க் கீந்த தாலு
   மரியமெய் வருந்த நாளு மருந்தவம் புரிந்த தாலுங்
   கருதிய வரத்தி னாலுங் கதிருமிழ்ந் தொழுகும் பைம்பொன்
   வரையினின் மணிக்கொம் பென்ன வருமொரு மகவை யீன்றான்.                  1.10.10  607
   தேன்கட லமிர்துந் திக்கிற் றிகழ்வரை யமிர்துஞ் சூழ்ந்த
   மீன்கட னடுவிற் றோன்றும் வெண்மதி யமிர்துந் துய்ய
   கூன்கட வளையார் வெண்பாற் குரைகட லமிர்துஞ் சோதி
   வான்கட லமிர்து மொன்றாய் வடிவெடுத் தனைய பாவை.1.10.11  608
   பைங்கட லுடுத்த பாரிற் பன்மணி வரையிற் றீவிற்
   செங்கதிர்க் கனக நாட்டிற் செழுமணி மனைக்கு நாளுந்
   தங்கிய சுடரு மொவ்வாத் தனித்தனி யழகு வாய்ந்த
   மங்கையர் தனையொப் பென்ன வகுக்கநா வகுத்தி டாதே.                      1.10.12  609
   குலமெனும் விருக்கந் தோன்றிக் குழூஉக்கிளைப் பணர்விட் டோங்கி
   நலனுறு செல்வ மென்னு நறுந்தழை யீன்று வண்ணச்
   சிலைநுதற் பவளச் செவ்வா யனையெனுஞ் செம்பொற் பூவிற்
   கலனனி நறவஞ் சிந்துங் கனியினுங் கனிந்த பாவை.1.10.13  610
   இனமெனுஞ் சோலை சூழ்ந்த விகுளைய ரெனும்வா விக்குட்
   புனையிழை யனைக ரான பொன்னிதழ்க் கமல் நாப்பண்
   வனைதரு பதும ராக மணிமடி யிருந்ஹ செவ்வி
   யனமென விளங்கித் தோன்று மணியணிப் பாவை யன்னார்.                      1.10.14  611
   குரிசிலென் றுயர்ந்த வெற்றிக் குவைலிதன் பரிதிற் பெற்ற
   வரிவைதன் னழகு வெள்ளத் தமுதினை யிருகண் ணாரப்
   பருகுதற் கிமையா நாட்டம் படைத்திலோ மெனநா டோறுந்
   தெரிவைய ருள்ளத் தெண்ணந் தேற்றினுந் தேறா தன்றே.1.10.15  612
   வானகத் தமர ராலு மானில மக்க ளாலுந்
   தானவ யவத்தின் செவ்வி தனையெடுத் தின்ன தின்ன
   தானநன் குவமை யென்ன வளவறுத் துரைக்க வொண்ணாத்
   தேன்மொழி கதிஜா வென்னுந் திருப்பெயர் தரித்த பாவை.1.10.16  613
   வருகலி வெயிலால் வாடு மானுடப் பயிர்கட் கெல்லாம்
   பொருளெனு மாரி சிந்திப் பூவிடத் தினிது நோக்கி
   யருமறை மலருட் காய்த்த வறிவெனுங் கனியை யுண்ட
   திருநமர் குலச்சஞ் சீவிச் செழுங்கொழுந் தனைய பூவை.1.10.17  614
   வணக்கமு மறிவுஞ் சேர்ந்த மனத்துறும் பொறையு நல்லோ
   ரிணக்கமும் வறியோர்க் கீயு மிரக்கமு நிறைந்த கற்புங்
   குணக்கலை வல்லோ ராலுங் குறித்தெடுத் தவட்கொப் பாகப்
   பணக்கடுப் பாந்தட் பாரிற் பகருதற் கரிய வன்றே.1.10.18  615
   மின்னென வொளிம றாத விளங்கிழை கதிஜா வென்ன
   மன்னிய பொருளின் செல்வி மனையகத் தினினா டோறு
   மின்னணி நகர மாக்க ளியாவரு மினிது கூறப்
   பொன்னனி வாங்கித் தேச வாணிபம் பொருந்தச் செய்வார்.                      1.10.19  616
   கலைத்தடக் கடலே யெந்தங் கண்ணிரு மணியே யாமு
   மலைத்தடக் கடற்கட் பாவை யணிமனை யடுத்துச் செம்போ
   னிலைத்திட நினைத்து வாங்கி நெறிநெடுந் தூர மெல்லாந்
   தொலைத்திவண் புகுவம் வல்ல தொழின்முடித் திடுவ மென்றே.                    1.10.20  617
   தீனகக் குளந்த டாகந் திசைதொறு நிறைந்து தேக்க
   வானதிப் பெருக்கை யொப்ப வருமுகம் மதுவை நோக்கித்
   தூநகை முறுவல் வாய்விண் டுரைத்தனர் சொன்ன மாரி
   யானென வுதவுஞ் செங்கை யருளெனுங் கடலி னாரே.1.10.21  618
   தரைத்தலம் புகழும் வெற்றித் தடப்புயத் தபித்தா லீபு
   முரைத்தவை யனைத்துந் தேர்ந்து முகம்மது முளத்தி னூடு
   வருத்தமுஞ் சிறிது நேர மகிழ்ச்சியுந் தொடர்ந்து தோன்றக்
   கருத்தினி லிருத்திக் தாதை கழறல்சம் மதித்தி ருந்தார்.1.10. 22  619
   குங்குமத் தடந்தோள் வள்ளல் குறித்திடுங் கருத்தி னூடு
   செங்கயல் வரிக்கட் செவ்வாய்த் திருந்திழை கதிஜா வென்னு
   மங்கைதம் பெயருஞ் சித்ர வடிவுநின் றுலவ மாறாப்
   பொங்கறி வதனான் மூடிப் புந்தியின் மறைப்ப தானார்.1.10.23  620
   மம்மரை மனத்துள் ளாக்கி முகம்மது கதிஜா வென்னும்
   பெய்ம்மலர்க் கொம்பே யன்ன பெண்மனைக் கடையிற் சாரு
   மம்மறு கிடத்திற் போக்கும் வரத்தும தாகி வாசச்
   செம்மலர்ச் சுவடு தோன்றாத் திருவடி நடத்தல் செய்தார்.1.10.24  621
   இப்படி நிகழ்கா லத்தோ ரிளவன்மா மறைக்கு வல்லான்
   மைப்படி கவிகை வள்ளல் வனப்பிலக் கணமு நீண்ட
   கைப்படு குறியுஞ் சேர்ந்த கதிர்மதி முகமு நோக்கிச்
   செப்பிடற் கரிய வோகைத் திருக்கட லாடி னானே.1.10.25  622
   பெரியவன் றூத ராகப் பிறந்தொரு நபிபிற் காலம்
   வருகுவர் சரத மென்ன மறையுண ரறிவர் கூடித்
   தெரிதர வுரைத்த தெல்லா மிவரெனத் தேறும் வாளா
   லிருளறுத் துண்மை யாயுள் ளிருத்தினன் பெருத்த நீரான்.1.10.26  623
   கண்டவ னுளத்தி னூடு கண்கொளா வுவகை பொங்கிக்
   கொண்டுகொண் டெழுந்து சென்று குவைலிது மனையு ளாகி
   வண்டுகண் படுக்குங் கூந்தன் மடமயில் கதிஜா வென்னு
   மொண்டொடி திருமுன் முந்தி யொதுக்கிவாய் புதைத்துச் சொல்வான்.     624
   குவைலிது தவத்தின் பேறே குரைகடன் மணியே நீண்ட
   புவியிடை யமுதே பொன்னே பூவையர்க் கரசே யென்றன்
   செவியினிற் பெரியோர் கூறுஞ் செய்தியாற் றேர்ந்து தேர்ந்த
   கவினுறும் புதுமை யிந்நாட் கண்டுகண் களித்தே னென்றான்.                      1.10.28  625
   வன்மன நஸ்றா வென்ன வருபெருங் குலத்திற் றோன்றிப்
   பன்முறை மறைக டேர்ந்த பண்டிதன் முகத்தை நோக்கி
   நின்மனந் தேறக் கண்ட புதுமையை நினவ றாமற்
   சொன்மென மயிலே யன்னார் சொற்றபி னவனுஞ் சொல்வான்.                     1.10.29  626
   முல்லைவெண் ணகையாய் தொன்னாண் முறைமுறை மறைக ளெல்லாம்
   வல்லவர் தௌிந்த மாற்ற மக்கமா நகரிற் பின்னா
   ளெல்லையில் புதுமை யாயோ ரிளவல்வந் துதித்துப் பாரிற்
   பல்லருந் தீனி லாகப் பலன்பெற நடக்கு மென்றும்.1.10.30  627
   ஈறிலா னபியாய்த் தோன்று மெழின்முகம் மதுதம் மெய்யின்
   மாறிலாக் கதிருண் டாகி மான்மதங் கமழு மென்றுஞ்
   சேறிலாங் ககில மீதிற் றிருவடி தோயா தென்றுங்
   கூறிலாப் பிடரின் கீழ்பாற் குறித்தலாஞ் சனையுண் டென்றும்.                       1.10.31  628
   வியனுறு புறுக்கா னென்னும் வேதமொன் றிறங்கு மென்றுங்
   குயின்மொழிப் பவளச் செவ்வாய்க் கொடியிடைக் கருங்கட் பேடை
   மயிலினை யிந்த வூரின் மணமுடித் திடுவ ரென்றும் 
   நயனுறக் கேட்டே னின்றென் னயனங்கள் குளிரக் கண்டேன்.                      1.10.32  629
   முன்னுணர்ந் தவரைக் கேட்டு முதலவன் மறைக டேர்ந்தும்
   நின்னையொப் பவரு மில்லை யாகையா னினது பாலம்
   மன்னைவிண் ணப்பஞ் செய்தேன் முகம்மதை விளித்து நோக்கும்
   பொன்னனீ ரென்னப் போற்றிப் புகழ்ந்தன னெகிழ்ந்த நெஞ்சான்.1.10.33  630
   கலைவலா னுரைத்த மாற்றங் கேட்டபின் கதிஜா வென்னுஞ்
   சிலைநுத றௌியத் தேர்ந்தோர் செவ்வியோன் றன்னைக் கூவி
   யலகில்வண் புகழ்சேர் வள்ள லகுமதை யினிதிற் கூட்டித்
   தலைவநீ வருக வென்னத் தாழ்ச்சிசெய் தெழுந்து போந்தான்.                      1.10.34  631
   ஏவலென் றுரைத்த மாற்ற மிடையறா தொழுகிச் செய்யுங்
   காவல னபித்தா லீபு கடைத்தலை கடந்து சென்று
   பாவலம் பிய செந் நாவார் பன்முறை வழுத்தப் போதா
   மேவலர்க் கரியே றென்னு முகம்மதை விரைவிற் கண்டான்.1.10.35  632
   கண்டுகண் களித்துள் ளஞ்சிக் கரகம லங்கள் கூப்பி
   யொண்டொடி கதிஜா வென்னு மோவிய முரைத்த மாற்றம்
   விண்டுவிண் ணப்பஞ் செய்தான் விரைகம ழலங்கற் றிண்டோட்
   கொண்டறன் செவியு நெஞ்சுங் குறைவறக் குளிர வன்றே.1.10. 36  633
   கூறிய கூற்றைக் கேட்டுக் குறித்துள கரும மின்று
   மாறிலா தடைந்த தென்ன முகம்மது மனத்தி லுன்னித்
   தேறியங் கெழுந்து போந்தார் தேனினு மதுர மாறா
   தூறிய தொண்டைச் செவ்வா யொண்ணுதன் மனையி லன்றே.                      1.10.37  634
   சித்திர வனப்பு வாய்ந்த செம்மறன் வரவு நோக்கிப்
   பத்திரக் கருங்கட் செவ்வாய்ப் பைந்தொடி பதும ராக
   முத்தணி நிரைத்த பீட முன்றிலிற் காந்தட் கையால்
   வைத்திவ ணிருமென் றோத முகம்மது மகிழ்ந்தி ருந்தார்.1.10.38  635
   எரிமணித் தவிசின் மேல்வந் திருந்தலக் கணமும் பொற்புந்
   திருவுறை முகமு மன்பு திகழ்தரு மகமுங் கண்ணும்
   விரிகதிர் பரந்த மெய்யும் விறல்குடி யிருந்த கையு
   மருமலர் வேய்ந்த தோளு மணிதிரண் டனைய தாளும்.1.10.39  636
   பேரொளி பரப்பிப் பொங்கிப் பெருகிய வழகு வெள்ளச்
   சார்பினிற் கதிஜா வென்னுந் தையறன் கரிய வாட்கட்
   கூருடைக் கயல்க ளோடிக் குதித்தன குளித்துத் தேக்கி
   வாரிச வதனஞ் சேர்ந்து மறுக்கமுற் றிருந்த வன்றே.1.10.40  637
   பார்த்தகண் பறித்து வாங்கப் படாமையா னறவஞ் சிந்தப்
   பூத்தகொம் பனைய மெய்யி னாணெனும் போர்வை போர்த்துக்
   கூர்த்தவா வௌிப்ப டாமற் கற்பெனும் வேலி கோலிச்
   சேர்த்ததம் முளங்கா ணாது திருந்திழை வருந்தி நின்றார்.1.10.41  638
   மெய்மொழி மறைக டேர்ந்த பண்டிதன் விரைவின் வந்து
   மொய்மலர்க் கதிஜா செவ்வி முழுமதி வதன நோக்கிச்
   செய்தவப் பலனே யன்ன வள்ளலைத் திரும னைக்கே
   எய்துதற் கருள்செய் வீரென் றெடுத்துரை விடுத்துச் சொன்னான்.                       1.10.42  639
   விரும்பிய காம நோயை  வௌிவிடா தகத்துள் ளாக்கி
   யரும்பிள முறுவற் செவ்வா யணிமல ரிதழை விண்டோ
   யிரும்புகழ் தரித்த வெற்றி முகம்மதை யினிதி னோக்கி
   வரும்பெருந் தவமே நுந்த மனையிடத் தெழுக லென்றார்.1.10.43  640
   காக்குதற் குதித்த வள்ளல் காரிகை வடிவைக் கண்ணா
   னோக்கியு நோக்கா தும்போ னொடியினி லெழுந்தம் மாதின்
   மாக்கட லனைய கண்ணு மனமும்பின் றொடர்ந்து செல்லக்
   கோக்குல வீதி நீந்திக் கொழுமனை யிடத்திற் சார்ந்தார்.1.10.44  641
   மடங்கலே றனைய செம்மன் மனையில்வந் திருந்த போழ்தே
   படங்கொள்பூ தலத்தி ராசப் பதவியும் பெரிய வாழ்வு
   மிடங்கொள்வா னகத்தின் பேறு மௌிதினி னும்பாற் செல்வ
   மடங்கலு மடைந்த தின்றென் றறைந்துபண் டிதன கன்றான்.                       1.10.45  642
   தெரிந்துணர்ந் தறிந்தோர் மாற்றஞ் சிறிதெனும் பழுது வாரா
   விரிந்தநூ லுரையும் பொய்யா விளங்கொளிர் வடிவ தாக
   விருந்தவர் நபியே யாமு மிவர்மனை வியரே யென்னக்
   கருந்தடங் கண்ணா ருள்ளக் கருத்தினி லிருத்தல் செய்தார்.                      1.10.46  643
   படியினிற் சசியுஞ் செங்கேழ்ப் பரிதியு நிகரொவ் வாத
   வடிவெடுத் தனைய வள்ளன் முகம்மதி னெஞ்ச மென்னுங்
   கடிகமழ் வாவி யூடு கருத்தெனும் கமல நாப்பண்
   பிடிநடைக் கதிஜா வென்னும் பெடையென முறைந்த தன்றே.                       1.10.47  644
   தம்மனத் துறைந்த காத றனைவௌிப் படுத்தி டாமற்
   செம்மலு மிருந்தார் மற்றைச் சிலபகல் கழிந்த பின்னர்
   மும்மதம் பொழியு நால்வாய் முரட்கரி யபித்தா லீபு
   விம்மிதப் புயம்பூ ரிப்ப மைந்தனை விளித்துச் சொல்வார்.1.10. 48  645
   தெரிதரத் தௌிந்த சிந்தைத் தேமொழி கதிஜா பாலில்
   விரைவினிற் சென்று செம்பொன் விளைவுறச் சிறிது கேட்போ
   மருளொடு மீந்தா ரென்னி லதற்குறு தொழிலைக் காண்போம்
   வரையற விலையென் றோதில் வருகுவம் வருக வென்றார்.1.10.49  646
   உரைத்திடுந் தந்தை மாற்றஞ் செவியுற வுவகை பொங்கி
   விரைத்தகாக் குழற்க தீஜா மெல்லிழை நினைவு நெஞ்சும் 
   பொருந்திய வகத்தி னூடு புக்கிடத் திருவாய் விண்டு
   கரைத்தனர் நாளைக் காண்போங் கருதிய கரும மென்றே.    1.10.50  647
 வேறு  
   மருக்கொள் பூதரப் புயநபி முகம்மது        மனையிடை மகிழ்கூர
   விருக்கு மெல்லையி லெல்லவன் புகுந்திர              விருள்பரந் திடுகாலைக்
   கருக்கு மைவிழி துயிறரு பொழுதொரு              கனவுகண் டனர்நூலிற்
   சுருக்கு நுண்ணிடைப் பொலன்றொடி திருந்திழை             சுடர்மணி கதிஜாவே. 1.10.51  648
   நிறையும் வானக மலர்தரு முடுவின              நிரைவிடுத் தௌிதாகக்
   கறையி லாக்கலை முழுமதி மடிமிசை             கவினொடு விளையாட 
   மறைவி லாதுகண் டணிதுகில் கொடுதனி             மகிழ்வொடு பொதிவாகக்
   குறைவி லாதுரத் துடனணைக் கவுமகங்              குளிரவு மிகத்தானே. 1.10.52  649
   கண்ட காரண மாதுல னெனவரு              கலைவல னொடுகூற
   விண்டு கூர்த்திடப் பார்த்தனன் றௌிந்திவர்              விரைமலர் முகநோக்கி
   வண்டு லாம்புய நபியுனை யிதமுற              மணமுடித் திடநாடிக்          கொண்ட தாமிதென் றோதிட வுடலங்
      குளிர்ந்திருந் திடுநேரம். 1.10.53  650
   மதும மார்த்தெழு புயவபித் தாலிபு              முகம்மது நயினாரும்
   விதுவுஞ் சேட்டிளம் பருதியுங் கலந்துடன்             விரைவொடு தெருவூடே
   புதுமை யாய்நடந் தணிநில வெறித்திடப்             புனையிழை கதிஜாதஞ்
   சுதைகொண் மண்டப மணிக்கடைப் புகுந்தனர்             துணைவழி களிகூர. 1.10.54  651
   இருவ ரும்வரக் கண்டன ரெழுந்திருந்             திணைமல ரடிபோற்றிச்
   சொரியு மென்கதி ராதனத் திருத்திநந்            தூய்மலர்ப் பதநோவ
   வரிதில் வந்ததென் புன்மொழிச் சிறியவ            ரறிவிலர் மனைதேடித்
   தெரியக் கூறுமென் றஞ்சிநின் றுரைத்தனர்            தேமொழி கதிஜாவே. 1.10.55  652
   இந்த மாநிலத் தொருநிதி யேயென            திருவிழி மணியேகேள்
   சுந்த ரப்புய னப்துல்லா வெனதுறு             துணையுயிர்க் குயிரான
   மைந்த ரிங்கிவர் மனத்திருள் கெடவொரு            மணமுடித் திடநாடிச்
   சிந்தை நேர்ந்திவ ணடைந்தன ருமதுரைத்            திருவுள மறியேனே. 1.10.56  653
   சிறிது பொன்னென திடத்தினி லளித்திடிற்            றேசிக ருடன்கூடி
   யுறுதி ஷாமினுக் கேகியிங் கடைகுவ              னுமதரு ளுளதாகில்
   வறிய வர்க்கொரு மணநிறை வேறிடு              மடமயி லனையாரீ
   தறுதி யில்லெனி லதுதுவுநன் றெனவபித்             தாலிபு முரைத்தாரே. 1.10.57  654
   நிரைத்த செவ்வரி பரந்தகட் கடைமயி             னிசமென வபித்தாலி
   புரைத்த வார்த்தையுந் தம்ம்னக் கருத்தையு              முடன்படுத் திடநோக்கித்
   திரைத்த டத்தலர் மரையென முகமலர்              செறிதரத் துயர்கூரும்
   வருத்த மின்னினை வின்படி முடிந்தென              மனத்திடைக் களித்தாரே.1.10.58  655
   பூத ரம்பொரு புயத்தபித் தாலிபு              புளகெழு முகநோக்கி
   மாத வத்தினென் பொருளுள தெவையுநின்              மனைப்பொரு ளௌியேனு
   மாத ரத்துறு மொழிவழி நடப்பதற்               கையுறே லெனப்போற்றிக்
   காத லித்துரைத் தார்விரைத் தார்குழற்              கனிமொழி கதிஜாவே. 1.10.59  656
   இனிய வாசக மிருதுளைச் செவிபுக              விதயமென் மலர்போத்த
   துனிப றந்தன வுவகையும் பிறந்தன              துணைவரைப் புயமீறத்
   தனிய னம்வயி னினஞ்சில பெறுபொரு              டருகுவ னெப்போற்றி
   வனச மென்மலர் முகமலர்ந் திருந்தனர்              மருவல ரறியேறே. 1.10.60  657
   கொடுவ ரிப்பதத் துகிர்முனை யரிந்தன            கோதில்வெண் ணறுவாசத்
   தடிசி லும்மறு சுவைப்பொரிக் கறிகளு             மமுதொடு செழுந்தேனும்
   வடிந றாவுடைந் தொழுகுமுக் கனியுடன்             மதுரமென் மொழிகூறி
   யிடுவி ருந்தளித் தாரிரு வருக்குமோ             ரிளங்கொடி மடமானே. 1.10.61  658
   அனம ருந்திய வரசர்க டமைமணி             யாசனத் தினிதேற்றி
   நனைத ருந்துவர்க் காயிலை பாளித             நறும்புகை மலர்சாந்தம்
   புனையு மென்றுகிற் கஞ்சுகி சிரத்தணி              போல்வன பலவீந்து
   சினவு வேல்விழி பொருள்கொடு வருகென             வுரைத்தனர் திருவாயால்.1.10. 62  659
   ஆட கங்கொணர் கென்றலும் வான்றொடு             மறையினிற் சிலரோடி
   மூடு பெட்டகந் திறந்தனர் கொணர்ந்தனர்              குவித்தனர் முறையாக
   நீடி லக்கநூ றயிரத் தொன்பதி              னாயிர நிறைதேர்ந்த
   மாடை தானெடுத் தீந்திடக் கொண்டனர்             முகம்மது நயினாரே. 1.10.3  660
   கொடுத்த தங்கம லாற்பெரும் ஷாமெனக்             குறித்திடுந் திசைக்கேற்க
   வெடுத்த நற்சரக் கொட்டையின் பொதியிரு              நூறொடு திரளாக
   விடுத்த கப்பரி வாரத்தி லுரியவர்             விறல்கெழு வயிரவீந்
   தொடுத்த நெஞ்சின ரிருபது பெயரையுந்             தொகுத்தனர் மடமானே. 1.10.64  661
   வடிவு றுந்திரட் டாள்களு மிருபுறம்             வகிர்தரு மயிர்வாலு
   நெடுகிக் கட்டுரத் திறுகிய கண்டமு             நிமிர்ந்தமெய் யுறுகூனு 
   நடையி லோர்பகற் கொருபதின் காவத            நடந்திடுந் திடத்தாலுங்
   கடிய வொட்டையொன் றெழினபிக் களித்தனர்            கரியமை விழிமானார். 1.10.65  662
   மல்ல லம்பிய புயமுகம் மதுநபி              மனத்தினின் மகிழ்கூரச்
   செல்ல லைந்திடப் பொழிதரு கரமிசைச்             செழுங்கதிர் வடிவேலு
   மெல்ல வன்கதிர் மறைதரு குற்றுடை            வாளொடு மினிதீந்தார்
   வில்லின் மேற்பிறை தோற்றிய தெனநுதல்             விளங்கிய மடமானே. 1.10.66  663
   இவையெ லாநபிக் களித்த பினேவலி              னியலுறு மைசறாவை
   நவைய றத்தம தருகினி லிருத்திவெண்            ணகைமலர் முகநோக்கிப்
   புவியி னின்னிலு மெனக்குரி யவரிலைப்              பொருளுநின் பொருளேயா
   மவய வந்தனைக் காப்பவர் போனபிக்             கடுத்தினி துறைவாயே. 1.10.67  664
   ஏகும் பாதையிற் பண்டித னொருவனுண்              டியன்மறை வழிதேர்ந்த
   வாக னெம்மினத் தவரிலு முரியவன்              மகிழ்ந்தவ னிடத்தேகி
   நீக ருத்துட னெனதுச லாமையு             நிகழ்த்திநள் ளிருட்போது
   மோக முற்றியான் கண்டிடுங் கனவினை             மொழியென மொழிவாயே.1.10.68  665
   பாதை யுற்றிடுஞ் செய்தியு மிவர்க்கிடர்              பணித்திவர் தமக்கான
   வாதை யுற்றிடு வருத்தமுங் காரணத்             தொகுதியும் வனஞ்சார்ந்த
   போதி னிற்பெரும் புதுமையு மிங்கிவர்            பொறுமையு நகர்சேர்ந்து
   சூதர் தம்மொடு மிருப்பது மினமெனச்            சூழ்ந்தவர் வரலாறும். 1.10.69  666
   இற்றை நாட்டொடுத் தந்நகர்க் கேகியிங்            கிவண்புக வருநாளை
   யற்றை நாளைக்குங் கண்டிடுங் காரண              மனைத்தையுந் தொடராக
   ஒற்றர் தம்வயி னெழுதியுங் கனுப்பியென்             னுறுவிழி மணிபோலுங்
   குற்ற மில்லதோர் நபியுடன் வருகென            வுரைத்தனர் குலமாதே. 1.10.70  667
   இத்தி றத்துரை பகர்ந்தன ரழகொளி              ரிளமயின் முகநோக்கி
   மத்த கக்கட கரிமுகம் மதினெழின்             மலரடி யிணைபோற்றி
   யுத்த ரப்படிப் பணிகுவ னவரையென்             னுயிரினு மிகக்காத்து
   முத்தி ரைப்படி வருகுவன் காணென             மொழிந்தடி பணிந்தானே.1.10.71  668
   முருகு லாங்குழன் மயிலபித் தாலிபு             முழுமதி முகநோக்கி
   யரசர் நாயக நின்மனைக் கெழுகென            வுரைத்தலு மவர்போந்தார்
   பரிச னங்களும் வணிகருஞ் சூழ்தரப்            பாதமென் மலர்பாரிற்
   றெரித ராமுகம் மதுநபி யாத்திரைத்            திரளொடு மெழுந்தாரே. 1.10. 72  669
   கூன்றொ றுத்தொறும் பொதியெடுத் தேற்றிய              குழுவிடை நயினாரு
   மேன்ற தம்மிரு கரத்தினும் பொதியிரண்             டெடுத்தெடுத் தினிதேற்றிச்
   சான்ற பேர்கட மனத்ததி சயமுறத்             தையறன் மனைநீங்கித்
   தோன்ற றோன்றின ரணிமணி மறுகிடைச்             சுடர்விடு மதியேபோல். 1.10.73  670
   அருந்த வத்தபூ பக்கருஞ் சுபைறுட             னாரிது மப்பாசுந்
   திருந்தி லாமனத் தபுஜகி லொடுங்கலை              தெரிதரு மசைறாவும்
   பொருந்தக் கூடிய மாக்களி மிடபமும்             புரவியுந் துகளார்ப்ப
   வருந்தி லாப்பெரு வாழ்வுகொண் டுறைதரும்            வளநகர்ப் புறத்தானார். 1.10.74  671
   ஊறு நீர்த்தடக் கரைகளுங் குட்டமு              மோடையு மலர்க்காடுந் 
   தேற றூற்றிய சோலையு மரம்பையின்              றிரளிடைப் பழக்காடுங் 
   கூறு கூறுகொண் டிடுகிடங் கிடைச்சிறு             கொடியிலைக் கொடிக்காலுஞ்
   சாறு கொண்டெழு மாலையுங் கன்னலஞ்            சாலையுங் கடந்தாரே. 1.10.75  672
   கடந்து காவத நடந்தொரு பொழிலிடை             காளைக ளனைவோரு
   மிடம்பெ றத்திரண் டிறங்கியங் குறைந்தன              ரிட்பொழு தினைப்போக்கி
   விடிந்த காலையின் முன்னிலை யெவரென            விளம்பின ரவரோடு
   மடைந்த பேர்களின் முகம்மது முதலென              அபூபக்க ரறைந்தாரே. 1.10.76  673
   முகம்ம தென்றுரை கேட்டலு மபுஜகில்              மனத்திடை தடுமாறி
   மிகமு னிந்தன னிவர்தமை முன்னிலை              விலக்குவ துனக்காகா
   திகழெ னப்பலர் கூறவுங் கேட்டில              னிதற்குமுன் னிலையானென்
   றகம கிழ்ந்திட நடந்தனன் கெடுமதி              யடைவது மறியானே. 1.10.77  674
   ஒட்டை மீதினில் வருன்பொழு தவ்வழி              யோரிடத் திடையூறாய்க்
   கட்டை தட்டிட வொட்டையுஞ் சாய்ந்தொரு              கவிழொடு தலைகீழாய்
   முட்டி வீழ்ந்தனன் குமிழினும் வாயினும்             முழுப்பெருக் கெனச்சோரி
   கொட்டி னானெழுந் தானபு ஜகிலெனுங்              கொலைமனக் கொடியோனே.1.10.78  675
   உதிரங்கொப் பளித்து முகமழிந் துடைந்தான்             முகம்மதை யுறுதிகே டாக
   நிதமுரைத் ததனா லபுஜகி லினமு             நிலைகுலைந் திடுவது நிசமென்
   றதிர்தர வுரைத்துப் பல்லருங் கூண்டிவ்              வாற்றிடை முன்னிலை யானோன்
   மதுரமென் மொழியா னுத்பா வலது             மறுத்தெவ ருளரெனத் தேர்ந்தார்.1.10.79  676
   கூறுமென் மொழியா னுத்பா வென்னுங்             குரிசில்பி னியாவரு நடந்து
   தூறடை நெறியுஞ் சிறுபரற் றிடருந்             தொலத்திடுங் காலையி லாங்கோர்
   யாறிடை வீழ்ந்தான் முன்னிலை யிளவ             லனைவரும் பயந்திட வன்றே.1.10.80  677
   நிலமிசை கலங்கி யுத்துபா வீழ           நெடுங்கழுத் தலைவரி வேங்கை
   யலைபடப் பிடித்தங் கடவியி னடைய            வருக்கனுங் குடபுலத் தடைந்தான்
   செலநெறி தெரியுந் தெரிகிலா தென்னத்             திசைதிசை நிறைந்தது திமிரம்
   பலபல வருக்கச் சரக்கெலா மிறக்கிப்              படுபரற் பாதையி லுறைந்தார்.1.10.81  678
   ஆய்ந்தபே ரறிவர் பசிக்கிடர் தவிர்த்தங்              கவரவர் சார்பினிற் சார்ந்தார்
   வாய்த்தபே ரெழிலார் முகம்மதுந் துயின்றார்              மாகமட் டெண்டிசை கவிய
   வேய்ந்தவல் லிருளி லடிக்கடி வெருவி            விடுதியி னடுவுறைந் தவணிற்
   சாய்ந்திடா திருகண் டூங்கிடா திருந்தான்              றருக்கினால் வெருக்கொளு மனத்தான்.1.10.82  679
   அலரிவெண் டிரைமே லெழுந்தனன் கீழ்பா             லனைவரு மெழுகவென் றெழுந்தார்
   நிலைதளர்ந் திருந்த வுத்துபா வென்போ             னெறியின்முன் னிலைநடப் பதற்கோர்
   தலைவரை வேறு நிறுத்துமென் றுரைத்த           தன்மைகேட் டனைவரும் பொருந்தி
   யிலைமலி வேலா னாசெனுங் குரிசின்              முன்னிலை யெனவெடுத் திசைத்தார்.1.10.83  
              பாதை போந்த படல்ம் முற்றிற்று.
         ஆகப் படலம் 10-க்குத் திருவிருத்தம்...679  உள்ளுறை அட்டவணைக்குத் திரும்ப   
   1.11   சுரத்திற் புனலழைத்த படலம்
   
680
    முன்னிலை யாசு நடந்திட நடந்து              முதிரட விகள்கடந் ததற்பின்
   றன்னிக ரில்லான் றிருவுளப் படியாற்              றரையினிற் ஜிபுறயீ லிறங்கி
   யிந்நிலத் தெவர்க்குந் தெரிகிலா வண்ண             மிளம்பிடி யொட்டையொன் றௌிதாய்ப்
   பன்னரும் பாதைத் தலைதடு மாறப்              பண்பொடு கொடுநடத் தினரே.1.11.1  681
   மட்டவிழ் புயத்தா னாசுமுன் னடத்தி              வந்தவொட் டகம்புது மையதாம்
   பெட்டையொட் டகத்தைக் கண்டுபின் றொடரப்              பிசகின தருநெறி கானிற்
   செட்டரு மெருதும் புரவியு மிடைந்து              சிறுநெறி வயின்வெகு தூர
   மெட்டிமுன் னடப்பச் சிறுநெறி குறுகி              யிருந்ததுந் தேய்ந்தபோ யதுவே.1.11.2  682
   ஆசெனு மரச னொட்டகக் கயிற்றை              யசைத்திடுந் திசையெலா நடப்ப
   வாசியு மெருதுங் கூன்றொறுத் தொகையும்              வழிகெடத் தனித்தனி மறுகத்
   தேசிகர் கலங்கி யாமிதற் கென்கொல்            செய்குவ தெனமன மிடைந்து
   வீசிய கானற் சுடச்சுடக் கருகி              விடர்விடும் பாலையி லடைந்தார்.1.11.3  683
   பின்னிய திரைவா ருதியினைச் சுவற்றிப்              பெரும்புறக் கடலினைத் தேக்கித்
   தன்னகங் களித்து வடவையின் கொழுந்து              தனிவிளை யாடிய தலமோ
   பன்னருந் தென்கீழ்த் திசையினன் றிரண்ட              படையொடு மிருந்தபா சறையோ
   வுன்னதக் ககன முகடற வுருக்கு              முலைகொலொ வெனவறி கிலமால்.               1.11.4  684
   பருத்திருந் தெழுந்து பறந்தசின் னிழலும்              பற்றறாக் கானலிற் றேய்ந்த
   கரிந்திலை தோன்றா தொவ்வொரு விருக்கங்              கணங்களின் குலமெனத் தோன்று
   மெரிந்தெரி மேய்ந்து கரிந்துவிண் ணிடங்காந்              திடுந்தரை யொருதுளி நீரு
   மருந்திடக் கிடையா தலகைக டிரிந்தங்              காள்வழக் கற்றவெங் கானம்.1.11.5  685
   பாலையென் றுலர்ந்த செந்நிலக் கானற்              பரப்பினைப் புனலென வோடிச்
   சாலவு மிளைத்துத் தவித்துழை யினங்க             டனித்தனி மறுகிய மறுக்க
   மாலுளர்ந் திருண்ட புன்மனச் சிறியோர்              மருங்கினி லிரந்திரந் திடைந்து
   காலறத் தேய்ந்த பலகலை மேலோர்              கருத்தினில் வருத்தமொத் தனவே.                   1.11.6  686
   கள்ளியின் குலங்கள் வெந்தொடுங் கினவேர்க்              கட்டையி னுட்டுளை கிடந்து
   புள்ளிபூத் திருந்த பைத்தலைப் பாந்தள்             புறந்திரிந் துறைந்திடா திறந்து
   முள்ளெயி றொதுங்கிச் செம்மணி பிதுங்கி              முளைதொறுங் கிடப்பதைச் செறிந்த
   கொள்ளியிந் தனங்க ளென்றுழைக் குலங்கள்              குறுகிடப் பயந்துகான் மறுகும்.1.11.7  687
   மூவிலை நெடுவேற் காளிவீற் றிருப்ப              முறைமுறை நெட்டுடற் கரும்பே
   யேவல்செய் துறைவ தலதுமா னிடர்கா              லிடுவதற் கரிதுசெந் நெருப்புத்
   தாவியெப் பொருப்புங் கரிந்தன சிவந்து             தரைபிளந் ததுவதிற் பிறந்த
   வாவியோ வெழுந்த புகைபரந் ததுவோ             வறக்கொடுங் கானலென் பதுவே.1.11.8  688
   சேந்தெரி பரந்த பாலையிற் புகுந்து              சென்னெறி சிறிதுந்தோன் றாமற்
   காந்தெரி கதிரோ னெழுதிசை தெற்கு              வடக்குமேற் கெல்லைகா ணாமன்
   மாந்தரு மாவுந் திசைதடு மாறி              வாயீனி ரறவுலர்ந் தொடுங்கி
   யேந்தெழில் கருகி மனமுடைந் துருகி             யெரிபடு தளிரையொத் திடுவார்.1.11. 9  689
   மன்னவ னாக முன்னடந் ததற்கோர்             வல்வினை பின்றொடர்ந் ததுவோ
   வின்னைநா ளகில மடங்கலுந் தழலா             லெரிபடு காரணந் தானொ
   முன்னைநாள் விதியோ நகரைவிட் டெழுந்த              முகுர்த்தமோ பவங்கண்முற் றியதோ
   பன்னுதற் கெவையென் றறிகுவோங் கொடியேம்              பாலையிற் படும்வர லாறே.1.11.10  690
   பாடுறு புனலறத் றொவ்வொரு காதம்             படுபரற் பரப்புநாற் றிசைக்கு
   மோடுவர் திரும்பி மீள்குவ ரடிசுட்             டுச்சியும் வெதுப்புற வுலர்ந்து
   வாடுவர் துகில்கீழ்ப் படுத்தியொட் டகத்தின்             வயிற்றிடை தலைநுழத் திடுவார்
   தேடிடும் பொருட்கோ வுயிரிழப் பதற்கோ              செறிந்திவ ணடைந்தன மென்பார்.                   1.11.11  691
   ஓங்கிய வுதய கிரிமிசை யெழுந்த             மதியென வொட்டகை யதன்மேல்
   வீங்கிய புயமுங் கரத்தினி லயிலும்              வெண்முறு வலுமலர் முகமும்
   பாங்கினிற் குளிர்ந்த வெண்கதிர் பரப்பப்              பரிமள மான்மதங் கமழத்
   தூங்கிசை மறைதேர் முகம்மதும் பாலைத்             துன்புறா தின்பமுற் றனரே.1.11.12  692
   பாலையி லடைந்து பசியினா லிடைந்து              பலபல வருத்தமுற் றதுவும்
   வேலைவா ருதிபோல் வழிபிழைத் ததுவும்             விழுந்தியான் முகமுடைந் ததுவுங்
   கோலமார் புலிவந் ததுமுகம் மதையாங்             கூட்டிவந் துறுபவ மென்னச்
   சாலவு முரைத்தா னீதியை வெறுத்த             தறுகணா னெனுமபூ ஜகிலே.1.11.13  693
   மூரிவெற் பனைய புயமுகம் மதுவை             முன்னிலைத் தலைவராய் நிறுத்தித்
   தாரையிற் செலுநம் மிடர்களுந் தவிருந்             தழலெழும் பாலையுங் குளிர்ந்து
   வேரியங் கமல வாவியங் கரையாம்              விரைவினிற் சாமடை குவமென்
   றாரிதுக் குரைத்தார் தாதவிழ் மலர்த்தா              ரணிதிகழ் புயத்தபூ பக்கர்.1.11.14  694
   ஈதுநன் றெனவொத் தனைவரு மிசைத்தா             ரெழின்முகம் மதுவுமுன் னிலையாய்ப்
   பாதையி னடப்பப் பெரியவ னருளின்              பணிகொடு ஜிபுறயீ லிறங்கிப்
   பேதமற் றணுகி யொட்டகக் கயிற்றைப்              பிடித்தன ரரைநொடிப் பொழுதிற்
   றீதற நெறியுங் தெரிந்தன நான்கு             திசைகளுந் தௌிதரத் தெரிந்த.1.11.15  695
   தலமைமுன் னிலையாய் முஅக்ம்மது நடப்பச்             சாருநன் னெறியினைச் சார்ந்தோம்
   நிலமிசைக் கரிய மேகமொன் றெழுந்து              நிழலிவர்க் கிடுவதுங் கண்டோம்
   மலைகடற் றிரைபோற் கானலில் வெதும்பி             யலைந்திடு வருத்தமுஞ் தவிரப்
   புலனுறப் புனலும் பருகுவஞ் சிறிது             போழ்திலென் றனைவரும் புகன்றார்.               1.11.16  696
   மந்தரம் பொருவா தெழுந்தபொற் புயத்து            முகம்மது மேறுவா கனத்தின்
   கந்தரக் கயிற்றை யசைத்திட வுளத்தின்              கருத்தறிந் தொட்டகங் களித்துச்
   சுந்தரப் புவியில் வலதுகா லோங்கித்              தொட்டிடத் தொட்டவப் போதிற்
   சிந்துநேர் கடுப்ப நுரைதிரை பிறஙகச்              செழித்தெழுந் ததுநதிப் பெருக்கே.                1.11.17  697
   ஆறெழுந் தோடிப் பாலையைப் புரட்டி            யழகுறு மருதம தாக்கத்
   தேறல்கொப் பளித்து வனசமுங் குவளைத்              திரள்களும் குமுதமும் விரிய
   வேறுபட் டுலர்ந்த மரமெலாந் தழைத்து             மென்றழை குளிர்தரப் பூத்துத்
   தூறுதேன் றுளித்துக் கனிகளுங் காயுஞ்              சொரிதரச் சோலைசூழ்ந் தனவே.1.11.18  698
   வற்றுறாச் செல்வப் பெருக்கினி தோங்கும்               வகுதையம் பதியுசை னயினார்
   பெற்றபே றிதுகொ லெனமுழு மணியாய்ப்              பிறந்தமெய்த் துரையபுல் காசீஞ்
   சுற்றமுங் கிளையுஞ் சிறப்பொடு தழைத்துச்             சூழ்ந்திருந் தணிதிகழ் வதுபோற்
   குற்றமி னதியி னிருகரை மருங்குங்             குறைவறத் தளிர்த்தன தருக்கள்.                     1.11.19  699
   நானமும் புழுகும் பாளிதக் குலமு             நறைகெட மிகுந்தவா சமதாய்த்
   தேனினுங் கருப்பஞ் சாற்றினுந் திரண்ட              தெங்கிள நீரினு மினிதா
   யூனமி னதிய னொருகைநீ ரருந்தி               யுடல்குளிர்ந் தரும்பசி யொடுங்கி
   யானன மலர்ந்து முகம்மதைப் புகழ்ந்தங்               கனைவரு மதகளி றானார்.1.11.20   
              சுரத்திற் புனலழைத்த படலம் முற்றிற்று.
              
           ஆகப் படலம் 11க்கு திருவிருத்தம்..699 உள்ளுறை அட்டவணைக்குத் திரும்ப   
   1.12.  பாந்தள் வதைப் படலம்
   
700
கனலுண்ட கடுஞ்சுர மீதுநறும்
   புனலுண்டு பொருந்தின ரவ்வுழையின்
   சினமுண்டெழு செங்கதிர் பொங்குமிரு
   ளினமுண்டு குணக்கி லெழுந்ததுவே.1.12.1  701
   மருதங்கள் கலந்த வனத்திலிருந்
   தெருதும்பரி யும்மெழி லொட்டகமும்
   பெருகுந்திர ளும்படி பின்செலவே
   வரதுங்க முகம்ம தெழுந்தனரே.1.12.2  702
   வடிவாலொளி வீசிய வானவர்கோன்
   படிமீதுறு பாதையின் முன்செலவே
   நெடியோனபி பின்செல நீணெறியிற்
   கடிமார்பர் கலந்து நடந்தனரே.                                  	    1.12.3  703
   கானந்தனி லேகிய காலையினிற்
   றானந்தரு தாரை தனைத்தெரியா
   தீனந்தரு வல்லிரு ளெய்திநெடு
   வானுந்தெரி யாது மறைத்ததுவே.1.12.4  704
   இருள்கொண்டு பரந்திட யாவருமோர்
   மருள்கொண்டவர் போல மயங்கினரா
   லருள்கொண்ட முகம்மது மன்புறவே
   தெருள்கொண்டு நடந்தனர் செல்வழியே.                                       1.12.5  705
   கொடுவல்லிரு ளுண்டு கொழுங்கதிர்பைங்
   கடலந்தரை மீதெழு காரணமுற்
   றிடருந்தவி ரும்மிவ ராலெனவே
   மடனெஞ்சமி லாது மகிழ்ந்தனரே.1.12.6  706
   மருமிக்க புயத்தெழில் வள்ளலுடன்
   கருமத்தொழில் காரரு மற்றவரு
   மொருமித்து நடந்துறு வாவெனுமோ
   ரருவிக்கரை மேவி யடுத்தனரே.1.12.7  707
   வண்டார்பொழி லார்வரை யூடருவி
   யுண்டார்சில ருண்கிலர் காணெனவே
   கண்டார்நபி வல்லவ னைக்கருதிக்  
   கொண்டார்புன லுங்குதி கொண்டதுவே.              1.12.8  708
   அளித்தானுண நீர்கிடை யாதகரை
   யுளித்தானிலை யாதிட வோடுபுனற்
   குளித்தார்குடித் தார்மகிழ் கொண்டுடலங்
   களித்தாடி நடந்தனர் காளையரே.1.12.9  709
   மகிழ்கொண்டு நடந்த வனந்தனிலே
   துகடுன்றி விசும்பு துடைத்திடவே
   நிகழ்கின்ற நெடுந்தொலை சென்றதின்மே
   லுகழ்கின்றொரு வன்வர வுற்றனனே.1.12.10  710
   கையோடிரு காலு நடுங்கிடவே
   வையோடிய வேர்வைகள் சிந்திவிழ
   வையோவிதி யோவென வாயலறி
   யுய்வாறினி யேதென வோதினனே.1.12.11  711
   மயமாறிட வாய்குழ றிக்குழறித்
   துயரோடுற வந்து சுழன்றவனை 
   வயவீரர்கள் கண்டுன் மனத்திலுறும்
   பயமேதுகொ லென்று பகர்ந்தனரே.1.12.12  712
   சினமுண்ட செழுங்கதிர் வேலுடையீர்
   வனமுண்டரை நாழிகை யுள்வழியிற்
   கனமுண்டொரு காரண மாமலையி
   னினமுண்டு பருத்தெழு கின்றதுபோல்.                                        1.12.13  713
   அரவொன்றுள தத்திரி யும்பரியுங்
   கரமொன்று கரித்திர ளும்மெதிரே
   வரவுண்டிடும் வாறலை நீளமதை
   யுரமொன்றி யுரைத்திட நாவரிதே.1.12.14  714
   கண்ணின்கன லுங்கடை வாய்புரளப்
   பண்ணுங்கவை நாவொடு பற்களுறும்
   வண்ணந்தனை யோதிட வானவருந்
   துண்ணென்றுட லங்க டுணுக்குறுவார்.                                        1.12.15  715
   திருகுஞ்சின மாயது சீறிவெகுண்
   டிருகுன்று கடந்தென தின்னுயிரைப்
   பருகும்படி வந்தது பாருமதோ
   வருமின்றது காணென மாழ்கினனால்.                                        1.12.16  716
   அலைவுற்றவ னம்மொழி கூறிடலு
   நிலையற்றவர் நின்று நினைந்துநினைந்
   துலைவுற்றுட லங்க ளொடுங்கிமன
   மலைவுற்று மயங்கி வருந்தினரே.1.12.17  717
   வந்தானுரை செய்தது மற்றவர்க
   ணொந்தாவி பதைத்திட நோக்கினரா
   லுந்தாதுறு பாதையி லொட்டகம்விட்
   டிந்தாரெழில் வள்ள லிறங்கினரே.1.12.18  718
   அதிர்கொண்டது நாசியி லங்கியெழக்
   கொதிகொண் டுறுகோ பமதாயரவஞ்
   சதிகொண்டு நடந்தது தாரையிலென்
   றெதிர்கொண்டன ரெங்கண் முகம்மதுவே.                                     1.12.19  719
   அரிகண்டு வெகுண்டடல் வாயினைவிண்
   டெரிகொண்ட விழிக்கன லிற்றுவிழ
   விரிகின்ற படத்தை விரித்துவிடஞ்
   சொரிகின்ற தெனத்திசை தூவியதே.1.12.20  720
   கழிகின்ற துரும்பொரு கைமுழமுண்
   டெழில்கொண்ட முகம்ம தெடுத்தெதிரெ
   வழிகொண்டதை வீசிட வல்லுடல
   மிழிகொண்டு திரங்க ளெழுந்தனவே.1.12.21  721
   அடிபட்ட வித்திர ளத்தனையும்
   பொடிபட்ட துருண்டு புரண்டுவயின்
   மடிபட்டொரு கற்குவை வாயினிடைக்
   கடிபட்டது பட்டது கட்செவியே.1.12.22  722
   வரைபோலுர கத்தை வதைத்ததுகண்
   டிரைவோடுபு கழ்ந்திவர் செங்கனிவா
   யுரையூடொழு கிச்செலு மென்றுவகைத்
   திரையூடு குளித்தனர் தேசிகரே.1.12.23   
                   பாந்தள் வதைப் படலம் முற்றிற்று 
               ஆகப் படலம் 12-க்குத் திருவிருத்தம்....722 உள்ளுறை அட்டவணைக்குத் திரும்ப   
   1.13.  நதி கடந்த படலம்
   
723
 கட்செவி பகையறுத் தரிய கானகத்
   துட்படு மிடர்தவிர்த் தொளிரும் வள்ளலை
   வட்படும் வேலுடை மாக்க ளியாவரு
   நட்பொடு கலந்துட னடந்து போந்தனர்.                                       1.13.1  724
   குறுபொறை கடந்துபோய்க் குவடு சுற்றிய 
   சிறுநதி யாறுகள் கடந்து சென்றபின்
   மறுவுறு மதிதொடு மலையு மம்மலைப்
   பெறுமுறை யருவியும் பிறங்கத் தோன்றின.                                    1.13.2  725
   அம்மலை நதிக்கரை யடுத்துச் சீரிய
   செம்மலுந் சூழ்ந்தே சிகரு நீங்கிலாச்
   சும்மைகொண் டிறங்கிநீ ராடித் தூநறைப்
   பொம்மலுண் டரும்பகற் பொழுது போக்கினார்.                                1.13.3  726
   மதுப்பிலிற் றியமரை மலரின் கொள்ளையும்
   விதுக்கதிர் படத்தனி விரியுங் காவியு
   மெதிர்ப்பொடு களிப்புமா குலமு மெய்திடக்
   கதிர்க்கதி ரவன்குட கடற்கு ளாயினான்.                                    1.13.4  727
   நீருறை பறவையின் குலமு நீடரு
   பாரினில் விலங்கின மியாவும் பண்ணறாக்
   காருறு சோலைவாய்ச் சுரும்புங் கண்படைத்
   தூர்வன வெவையுநல் லுறக்க முற்றதே.                                     1.13.5  728
   போதடைந் திருளெனும் படலம் போர்த்திட
   மாதவ ரெனுமுகம் மதுவு மன்னருந்
   தாதவிழ் நதிக்கரைத் தருவி னீழலிற்
   சோதிமா முகமலர் விழிக டூங்கினார்.                                       1.13.6  729
   வனநதிப் பெருக்கெடுத் தெறிந்து மால்வரை
   தனையமிழ்த் திடவரு வதுகொல் சார்ந்தநும்
   மினமுட னெழுகவென் றிலங்கும் வள்ளறங்
   கனவினிற் ஜிபுறயீல் கழறிப் போயினார்.                                    1.13.7  730
   மருப்பொலி புயமுகம் மதுதங் கண்விழித்
   தொருப்பட வெழுந்துழை யுற்ற பேர்க்கெலாம்
   விருப்பொடு மொழிந்தனர் வெள்ளம் வந்துநம்
   மிருப்பிடம் புரட்டுமீங் கெழுக வென்னவே.                                    1.13.8  731
   தெரிதர வுரைத்தசொற் றேர்ந்தி யாவரும்
   விரைவினிற் சோலைவாய் விடுதி நீங்கியே
   புரவியொட் டகம்பொதி பொருளுங் கொண்டணி
   வரையினுச் சியினிடை மலிய வைகினார்.                                   1.13. 9  732
   படர்தரு திரைவயி றலைத்த பைம்புனற்
   கடலிடை குளித்துச் செங்கதிர்க் கரங்களா
   லடைபடு மிருட்குல மறுத்துப் போக்கியே
   சுடரவ னுதயமா கிரியிற் றோன்றினான்.                                    1.13.10  733
   அரிசினக் கொடுவரி யமிழ்ந்து போதரப்
   பொரியரைத் தருக்களைப் புரட்டிப் பொங்கிய
   நுரையிரு கரைகளு நுங்க மானதிப்
   பிரளய மிடனறப் பெருகி வந்ததே.1.13.11  734
   குறவரைக் குறிஞ்சிவிட் டீழ்த்துப் பாலையின்
   மறவரை முல்லையி லாக்கி மாசுடைத்
   தொறுவரை நிரையொடுஞ் சுருட்டி வாரியே
   யறைபுனற் பெருக்கெடுத் தடர்ந்த தெங்குமே.                                 1.13.12  735
   கரைசுழித் தெறிந்துநீள் கயங்க ளாக்கின
   திரையெறி கயத்தினைத் திடர தாக்கின
   விரைகமழ் சோலைவே ரறுத்து வீழ்த்தின 
   வரைகளைப் பிடுங்கின மலிந்த நீத்தமே.                                    1.13.13  736
   கரைபுரண் டுள்ளகங் கலித்துக் கானிடைத்
   திரவியந் திரைக்கரத் தெடுத்த்ச் சிந்தியே
   குரைகட லெனுநதி குரிசி னந்நபி
   மரைமல ரடிதொழ வந்த போலுமே.1.13.14  737
   மானதி பெருகியெவ் வரையுஞ் சுற்றிய
   நானிலத் திசைநெறி நடப்ப தின்மையாற்
   றானவன் றூதொடு சார்ந்த மன்னரு
   மீனமின் மூன்றுநா ளிருந்து நோக்கினார்.                                    1.13.15  738
   மலைமிசை மூன்றுநா ளிருந்து மானதி
   யலைதெடுத் தெறிந்துயர்ந் தடர்ந்த தல்லது
   நிலைதரக் காண்கிலோ மென்ன நீண்டசஞ்
   சலமெனுங் கடற்குளாய்த் தவித்து வாடினார்.                                 1.13.16  739
   மனத்தினிற் றுன்புற வருந்தி மாழ்கிய
   வினத்தவ ரியாரையு மினிதி னோக்கியே
   கனத்தமைக் குடைநிழல் கவின்பெற் றோங்கிய
   நனைத்துணர்ப் புயத்தவர் நவில லுற்றனர்.                                   1.13.17  740
   இற்றைநா ளிரவிவ ணிருந்து கண்டுநா
   மற்றைநாட் போகுவம் வருந்த லென்றனர்
   வெற்றியும் வீரமுந் தவத்தின் மேன்மையு
   முற்றிய மாட்சியா ரலங்கன் மொய்ம்பினார்.                                   1.13.18  741
   இருகரை களுந்தெரிந் திலவிம் மானதி
   பெருகுவ தடிக்கடி பேது றாதுபி
   னொருமொழி யுரைத்தவ ருளத்தின் பெற்றியைத்
   தெரிகிலோ மெனமனந் தேம்பி னாரரோ.                                     1.13.19  742
   அவ்வுழி ஜிபுறயீ லடைந்து கண்டுயில்
   செவ்விநேர் முகம்மது கனவிற் செப்பினா
   ரிவ்விருள் விடிந்தபி னெழுந்து முன்னரோர்
   நவ்விதோன் றிடும்வழி நடத்தி ரென்னவே.                                    1.13.20  743
   மனமுற ஜிபுறயீல் வந்து சொல்லிய
   கனவினைச் கண்டகங் களித்துக் கண்ணிணை
   யினைவிழித் தெழுந்தன ரெழுந்த காலையிற்
   றினகர னெழுந்தனன் பரந்த செங்கதிர்.                                     1.13. 21  744
   வரைபுரை புயமுகம் மதுமன் மாவொடு
   நிரைநிரைத் தொறுவையு நடத்திர் நீவிரென்
   றுரைசெய்தி பெருக்கெடுத் தோங்கு மானதிக்
   கரையினின் மரைமலர்க் காலி னேகினார்.                                    1.13.22  745
   ஒட்டகம் புரவிமற் றுள்ள பேர்களு
   மட்டறு சரக்கொடு மலிந்து தோன்றிடத்
   தொட்டவெண் டிரைக்கட லகடு தூர்த்திட
   முட்டிய புன்னதிக் கரையின் முன்னினார்.                                     1.13.23  746
   அள்ளிய பொன்னெடுத் தமைத்து வெள்ளியாற்
   புள்ளிக ளணியணி பொறித்து வைத்தன
   வொள்ளிய மெய்யழ கொழுக வொல்லையிற்
   றுள்ளிய வுழையுழை யிடத்திற் றோன்றிற்றே.                                  1.13.24  747
   நதியிடை வந்துமா னடப்பக் கண்டுமா
   மதிநிகர் முகம்மது மனத்தி லின்பமுற்
   றிதமுற நடந்துபி னேக யாவரும்
   புதுமைகொ லிதுவெனத் தொடர்ந்து போயினார்.                               1.13.25  748
   உடற்பொறிப் புள்ளிக ளொளிர முன்செலு
   மடப்பிணை பின்செலு மக்க ளியாவர்க்குங்
   கடற்பெருக் கெனக்கரை கடந்து வீங்கிய
   தடப்பெரு நதிமுழந் தாட்கு ளானதே.                                        1.13.26  749
   பெருகிய பிரளயப் பெருக்கைப் போக்குதற்
   கொருவனே யலதுவே றிலையென் றுன்னியே
   தெருளுறச் செல்குநர் செல்க வென்றனர்
   வரையிரண் டெனுமணிப் புயமு கம்மதே.                                      1.13.27  750
   இம்மொழி நன்கென விசைந்தி யாவருஞ்
   செம்மலோ டினிதுறச் செல்லுங் காலையில்
   விம்மிதப் புயநபி விரித்த வாசகஞ்
   சம்மதித் திலனொரு தறுக ணாளனே.                                       1.13.28  751
   புந்தியிற் புத்தினைப் புகழ்ந்து போற்றித்தன்
   சிந்தைவைத் தவ்வுழைச் செல்லும் போழ்தினி
   லுந்தியின் றிரைசுழித் துருட்டி யீழ்த்திட
   நந்தினா னபியுரை மறுத்த நாவினான்.                                       1.13.29  752
   விதியவன் றூதர்சொன் மேவி லாதவ
   னதியினி லிறந்தன னடுக்க மின்றியே
   யிதமுற வுண்மைகொண் டிசைந்த பேர்முழுக்
   கதிபெறு பவரெனக் கரையி லேறினார்.                                      1.13.30  753
   சிந்துவின் றிரைப்பெருக் கெறியத் தீதிலா
   நந்தியத் திரிபரி யாவு நன்குற
   வந்தவை முகம்மதின் பறக்கத் தாலெனத்
   தந்தம ரொடுபுகழ்ந் தெடுத்துச் சாற்றினார்.                                   1.13.31   
              நதி கடந்த படலம் முற்றிற்று.
           ஆகப் படலம் 13க்குத் திருவிருத்தம்...753 உள்ளுறை அட்டவணைக்குத் திரும்ப   
   1.14.  புலி வசனித்த படலம்
   
754
 படர்ந்த தெண்டிரைப் பெருக்கெடுத் தெறிநதிப் பரப்பைக்
   கடந்து கான்பல கடந்தரு நெறிசெலுங் காலை
   கொடுந்த டக்கரித் திரெளுனுங் குழுவினு ளொருவ
   நடைந்து சீரகு மதினடி தொழுதறை குவனால்.                                1.14.1  755
   நிகழுந் தாரையிற் காவதத் துள்ளுறை நெடுநீ
   ரகழி போன்றவோ ரோடையுண் டதனினுக் கணித்தாய்ப்
   புகலு தற்கரி தடவியுண் டவ்வுழிப் பொருந்தி
   யுகளு மாங்கொரு பாதகக் கொடுவரி யுழுவை.                                 1.14.2  756
   நீண்ட வானிலம் புடைத்திடக் கிடந்துட னிமிர்ந்து
   கூண்ட கான்மடித் திருவிழி கனல்கள் கொப்பளிப்பப்
   பூண்ட வெள்ளெயி றிலங்கிட வாய்புலால் கமழ
   வீண்டு முட்செறி வனத்திடை சினத்தொடு மிருக்கும்.                             1.14.3  757
   நிரம்பும் வள்ளுகிர் மடங்கலி னினங்களி னிணமுண்
   டிரும்ப னைக்கைமும் மதகரிக் கோட்டினை யீழ்த்திட்
   டுரம்பி ளந்துதி ரங்களை மாந்திநின் றுறங்கா
   தரும்பெ ருங்கிரி பிதிர்ந்திட வுருமினு மலறும்.                                  1.14.4  758
   அதிர்ந்தி டுந்தொனி செவியுற வடவியி லடைந்த
   முதிர்ந்த மேதியுங் கவையடிக் கேழலு முழுதும்
   பொதிந்த மெய்மயி ரெண்கினங் களுமரைப் போத்தும்
   பதிந்த காறடு மாறிட வீழ்ந்துடல் பதைக்கும்.                                  1.14.5  759
   புறந்த யங்குமஞ் சிறையறு பதப்பொறிச் சுரும்பு
   திறந்து தேனையுண் டணிதிகழ் தொடையணி திறலோய்
   மறந்த யங்குவேன் மாந்தரவ் வேங்கையின் வாய்ப்பட்
   டிறந்த தன்றியொட் டகம்பரி யெண்ணிலக் கிலையே.                            1.14.6  760
   என்ற வாசகஞ் செவிபுக வெழிலிரு புயமுங்
   குன்று போலுற வீங்கின முறுவல்கொண் டிடராய்
   நின்ற வேங்கையெவ் வுழியென நிகழ்த்தின ரவனும்
   வென்றி வாளர சேயணித் தெனவிலம் பினனே.                                1.14.7  761
   இலங்கு செங்கதிர் வேலொரு கரத்தினி லேந்தி
   நிலங்கொ ளப்பரந் தரியமெய் யொளிபுடை நிலவ
   நலங்கொள் குங்குமத் தொடைபுரண் டசைந்திட நடந்தா
   ருலங்கொ டோண்முகம் மதுபுலி யுறைநெறி யுழையில்.                           1.14.8  762
   மாதி ரத்துறை கேசரி நிகர்முகம் மதுதம்
   பூத ரப்புய மசைதரப் புளகிதத் தோடுங்
   காது செங்கதிர் வேல்வலக் கரத்திடை கவின
   வீதி வாய்வரக் கண்டது பெருவரி வேங்கை.                                   1.14.9  763
   கண்ட போதினில் வால்குழைத் தரியமெய் கலங்கிக்
   கொண்டு மென்மெல நட்ந்துதன் பெருஞ்சிரங் குனிந்துத்
   தண்ட ளிர்ப்பதத் தெரிசனைக் கெனச்சலா முரைத்துத்
   தெண்ட னிட்டது வள்ளுகிர் திண்டிறற் புலியே.                                1.14.10  764
   நலன்பெ றுங்குறை ஷிகளினில் வந்த நாயகமே
   நிலம்ப ரந்துதீன் பெருகிட வெழுந்தநீ ணிலவே
   புலன்க ணின்புறக் கண்டனன் களித்தனன் பொருவில்
   பலன்பெ றும்படி யாயின னெனப்பகர்ந்து ததுவே.                              1.14.11  765
   வந்து தெண்டனிட் டெழுந்துவாய் புதைத்துற வணங்கிப்
   புந்தி கூர்தரப் போற்றிய வள்ளுகிர்ப் புலியை
   மந்த ராசல் முகம்மது நனிமன மகிழ்ந்து
   சந்த மென்மணிக் கரத்தினாற் சிரமுகந் தடவி.                                1.14.12  766
   இன்று தொட்டிவ ணெறியினி லுயிர்செகுத் திடுவ
   தன்று வெறொரு காட்டினிற் புகுகவென் றறைந்த
   மன்ற றுன்றிய முகம்மதின் மலரடி வணங்கி
   நன்று நன்றெனப் போற்றியே நடந்தது வேங்கை.                               1.14.13  767
   படுகொ லைப்புலி மெய்யுறப் பணிந்திவர் பாதத்
   தடிவ ணங்கிய காரண வதிசய மதனா
   லுடைய வன்றிருத் தூதரே யுண்மையென் றுன்னித்
   திடமு டைத்தநெஞ் சாயின ரறிவினிற் றௌிந்தோர்.                            1.14.14   
           புலி வசனித்த படலம் முற்றிற்று.
       ஆகப் படலம் 14-க்குத் திருவிருத்தம்...767 உள்ளுறை அட்டவணைக்குத் திரும்ப   
   1.15.  பாந்தள் வசனித்த படலம்
   
768
       வேங்கை போயபின் வள்ளலு மனைவரும் விரைவிற்
       றாங்க ருஞ்சுமை யொட்டகம் புரவியுஞ் சாய்த்து
       நீங்க ரும்பரற் கானையா றுகளையு நீந்தி
       யோங்க லுஞ்சிறு திடர்களுங் கடந்துட னடந்தார்.1.15.1  769
       துன்று மென்மதி முகந்துலங் கிடவெகு தூரஞ்
       சென்ற பிற்றையிங் கிவர்களி லொருவர்செப் பினராற்
       குன்று தோன்றுவ ததன்கிழக் கொருகுவ டடுப்ப
       வன்றி றற்கொடும் பாந்தளுண் டவண்வழிக் கெனவே.                          1.15.2  770
       பாந்த ளொன்றுள தெனுமொழி செவிபுகப் பசுந்தேன்
       மாந்தி வண்டிசை பயிலுமொண் டார்ப்புய வள்ளல்
       கூந்தன் மாவுடன் பின்னிட வருகெனக் குழுவை
       நீந்தி முன்னிட நடந்தனர் கானிடை நெறியின்.1.15.3  771
       சீத வொண்புனற் குட்டமுந் துடவையுஞ் செறிந்த
       பாதை நீந்தியங் கொருகுவ டடியினிற் படரக்
       கோது கோடைமா ருதமுயிர்த் துணங்குகுன் றனைய
       தீது றுங்கொலைப் பாந்தளைக் கண்டனர் திறலோர்.                           1.15.4  772
       கண்க ளக்கினிக் குவையெனப் பொருதிசை கதுவ
       மண்க ளெங்கணு மிருளுற நச்சுமா சுமிழ்ந்து
       விண்கொ ளும்பிறைக் கீற்றென வெள்ளெயி றிலங்கப்
       புண்கொ ளுங்கடை வாய்கவை நாவிடை புரள.1.15.5  773
       புள்ளி வட்டவெண் பரிசைக ளெனவுடல் போர்ப்பத்
       தள்ளி வாலசைத் திடுதலிற் றரையிடம் பிதிர்த்திட்
       டள்ளி விட்டெறிந் தெனத்திசை திசைதுக ளடைய
       விள்ள ருஞ்சிரச் சூட்டொரு கதிரினும் விளங்க.1.15.6  774
       கண்டு தம்மனத் திடையினி லொருபயங் கரஞ்சற்
       றுண்ட தில்லைகொ லென்னவந் துதித்தவந் நொடிக்கு
       ளண்டர் போற்றிய முதலிறை யவன்றிரு வருளாற்
       கொண்டு சத்தமொன் றெழுந்தது குவலயங் குலுங்க.                         1.15.7  775
       முகம்ம தேயும தடியிணை காணவிவ் வழியி
       னிகரில் வாளர வடைந்தது பயங்கர நினையா
       தகம கிழ்ந்திடச் செலுமென வரசர்கோன் களித்துப்
       புகர றத்தினி நடந்தடுத் தனர்புயங் கனையே.1.15.8  776
       இரந்து மூச்சொடுங் கிடந்தகட் செவிதலை யெடுத்து
       விரிந்தெ ரிந்தகட் கடையினான் முகம்மதை விழித்துத்
       தெரிந்து நோக்கிநம் மிறையவன் றூதெனத் தௌிந்து
       வருந்து துன்பமின் றொழிந்தன மெனமகிழ்ந் ததுவே.                        1.15.9  777
       மலைகி டந்துயர்ந் ததையென விரிந்தவாய் பிளந்து
       தலையெ டுத்துநா விரண்டினா லொருசலாஞ் சாற்றி
       நிலைய சைந்தொளி நெட்டுடல் குழைந்திட நௌிந்து
       பலபொ றிப்படந் தரைபடப் பணிந்துபின்  பகரும்.                         1.15.10  778
       கோல வார்கழற் குரிசில்நும் மடிக்கொழுங் கமலத்
       தால னேகமென் போலஃறி ணைக்கொடுஞ் சாதி
       சீல மேவிய பதமுறு மென்பதைக் தௌிந்தெக்
       காலங் காண்குவ னெனக்கிடந் தனனெடுங் காலம்.                       1.15.11  779
       பிறந்த நாட்டொடுத் திற்றைநாள் வரைக்குநும் பெயரை
       மறந்தி ருந்தநா ளறிகில னினைக்கிலென் மனத்தி
       லிறந்தி டாமுன மின்றுகண் டிடும்பல னெனைப்போ
       லறந்த வம்புரிந் தவர்களும் பெறுவதற் கரிதால்.                           1.15.12  780
       ஆதி நாயகன் றிருவொளி வினிலவ தரித்த
       வேத நாயக மேயுமைக் கண்டதால் விளைத்த
       பாத கம்பல தவிர்த்துமுற் பவங்களை யறுத்துத்
       தீதி லாதநற் பதவியும் படைத்தனன் சிறியேன்.                           1.15.13  781
      என்று கூறியிம் மலரடி யிணையினை யௌியே
       மென்று காண்குவ மோவென வயர்ந்துடைந் தெண்ணி
       யென்று மின்றுபோற் காண்குவ மெனமனத் திருத்தி
       யென்றுந் தீன்பயிர் விளங்குற வாழியென் றிசைத்தே.                       1.15.14  782
       பணிப ணிந்தெனக் கெவைபணி விடையெனப் பகர
       வணிய ணிந்தெனச் செவியுறக் கேட்டதி சயித்து
       மணிகி டந்தொளிர் புயவரை விம்முற மகிழ்ந்தார்
       திணிசு டர்க்கதிர் வேல்வல னேந்திய திறலோர்.                          1.15.15  783
       பொருப்பி டத்தினு மடவிக ளிடத்தினும் புகுந்து
       விருப்பு றும்படி வாழ்வதல் லதுநெறி மேவி
       யிருப்பி னின்வயி னிடர்வரு மெனவெடுத் திசைத்தார்
       சுருப்பி ருந்துதே னிடைதவழ் தொடையணி  தோன்றல்.                  1.15.16  784
       ஒடுங்கித் தெண்டனிட் டுறைந்திட மிகழ்ந்தொரு மருங்கி
       னெடுங்கி ரிப்புறந் தவழ்ந்தென வுடறனை நௌித்து
       மடங்கல் வெங்கரி கொடுவரி யடவியின் மறைந்து
       நடுங்கி டத்தனி போயது பெருந்தலை நாகம்.                           1.15.17  785
       நாக முற்றதுங் கிடந்ததும் பாதையி னயினார்
       பாக முற்றுமெய் வணங்கிநன் மொழிசில பகர்ந்து
       போகை யென்றதிற் போயதும் புதுமைகொ லெனவே
       யாக முற்றதி சயித்தன ரனைவரு மன்றே.1.15.18   
                 பாந்தள் வசனித்த படலம் முற்றிற்று.
               ஆகப் படலம் 15-க்குத் திருவிருத்தம் - 785 உள்ளுறை அட்டவணைக்குத் திரும்ப   
   1.16.  இசுறா காண் படலம்
   
786
 
   எரிந்த கட்பொறி யரவுவந் துறையிட மிவணே
   யருந்த வப்பொருண் முகாது மடையிட மிவணே
   தெரிந்து காண்பதற் கிவையிவை குறியெனச் சேர்த்தி
   விரிந்த தம்பெருங் குழுவுட னடந்தனர் விறலோர்.  1.16.1  787
   பரல்ப ரந்திடந் துகளெழப் படுமுனைத் திரிகோட்
   டிரலை மென்பிணை கன்றுடன் றிரிந்தகா னேகி
   விரித லைச்சிச்று முள்ளிலைச் செங்குலை விளைந்த
   கரிய மென்கனி சொரிதரும் பொழிலையுங் கடந்தார்.                          1.16.2  788
   ஈத்தம் பேரட விகள்பல கடந்தய லேகப்
   பூத்த மென்மலர் செறிதரு பொழில்புடை சூழ
   வாய்த்த நற்குடிப் பெயருடன் வழியிடை நெடுநாட்
   காத்தி ருந்தபண் டிதன்மனை தெரிதரக் கண்டார்.                           1.16.3  789
                          வேறு
   இரைதரு வாரி யேழு மெடுத்துவாய் மடுத்துண் டோடிச்
   சொரிதரு மேகம் போலச் சொல்லுமெய்ம் மறைக ளென்னுங்
   கரையில்வா ருதியை யுண்டு கருத்தினி லிருத்தி யார்க்குந்
   தெரிதர வறிவு மாரி பொழிந்திடத் திறகும் வாயான்.                          1.16.4  790
   ஆதமே முதலீ றாக வருநபி யவர்கட் கெல்லாம்
   பேதமொன் றின்றி வந்த பெருவர மறையின் றீஞ்சொ
   லோதிய முறைமை யந்தா ளொழுகிய வொழுக்க மிந்நாண்
   மாதவர் குறிப்புந் தேர்ந்து வகுத்தெடுத் துரைக்கும் வாயான்.                   1.16.5  791
   பல்வித நூலிற் றேர்ந்து பலசம யங்க ளாகச்
   செல்வழி யனைத்து நோக்கிச் சென்றுமட் டறுத்துத் தேறிக்
   கல்பினி லிருத்தி மாறாக் கதிப்பதி சேர்க்குந் தூய
   நல்வழி தெரிந்து காண நடுவெடுத் துரைக்கு நாவான்.                         1.16.6  792
   அறிவுநல் லொழுக்கம் வாய்மை யன்புறு மிரக்க மிக்கப்
   பொறைதவங் குணம்வ ணக்கம் பொருவிலா சார மேன்மைத்
   திறநிறை யருணன் மானந் தேர்ச்சியிற் றௌிந்த கல்வி
   குறைவறப் பெருகி நாளுங் குடிபுகுந் திருந்த நெஞ்சான்.                       1.16.7  793
   தருந்தரு வனைய செங்கைத் தனபதி யிசுறா வென்னும்
   பெருந்தவ முடைய வள்ளல் பிறங்கொளி தவழு மாடத்
   திருந்தன னிருந்த போதி லெழுகதிர் துகளான் மூடிப்
   பரந்திடும் வரவு நோக்கிப் பார்த்ததி சயித்து நின்றான்.                       1.16.8  794
   மெய்த்தவம் பொருந்து மக்கா புரத்துறு வேந்தர் கொல்லோ
   பத்திவிட் டொளிர்ஷா மென்னும் பதியுடைத் தலைவர் கொல்லொ
   முத்தவெண் மணியிற் றோன்று முகம்மதின் வரவு கொல்லோ
   வெத்தலத் தவரோ விங்ங னெதிர்ந்தவ ரென்று நின்றான்.                     1.16.9  795
   ஒட்டகம் புரவி தூர்த்திட் டுறுதுக ளுதயன் மாய
   மட்டறப் பொலிந்து தோன்றி வருமவர் தமக்கு மேலா
   யிட்டதோர் கவிகை மேக மெழிலுறத் துலங்கக் கண்டு
   கட்டிய மாலைத் திண்டோள் கதித்தெழப் புளகம் பூத்தான்.                   1.16.10  796
   வேதவா சகத்தி லீசா விளம்பிய வசனந் தேர்வான்
   கோதறு கரிய மேகக் குடைநிழ றொடர்ந்து வந்த
   பாதையோர் தம்மை நீங்காப் பரிவினை நோக்கி நோக்கித்
   தீதறு முகம்ம தென்னத் தௌிந்தனன் செவ்வி யோனே.                     1.16. 11  797
   கருந்தடங் கவிகை வள்ளல் வரவுகண் களித்து நோக்கி
   யருந்தவம் பெற்றே னின்றென் றருகிருந் தவனைக் கூவி
   விருந்திவ ணருந்தி நந்தந் துடவையில் விடுதி யாக
   விருந்தவ தரித்துப் போமி னெனவெடுத் தியம்பு கென்றான்.                    1.16.12  798
   என்றவ னுரைப்பக் கேட்டங் கெழுந்தனன் பாதை யோர்முன்
   சென்றனன் விரைவின் வந்த தேசிகர் தம்மை நோக்கி
   மின்றவ ழலங்கல் வேலிர் சோலைவாய் விடுதி யாகிச்
   சொன்றியுண் டெழுக வென்னச் சொல்லினன் முதியேர னென்றான்.                  1.16.13  799
   விருந்தெனு மாற்றங் கேட்டு மெய்மகிழ்ந் தராகம் பூரித்
   திருந்தனர் விரிந்த காவி லிடபமத் திரிமா வெல்லா
   மருந்தின குளகு நீருண் டவ்வயி னுறைந்த பின்னர்
   திருந்திய பண்ட மியாவுஞ் செறித்தொரு புறத்திற் சேர்ந்தார்.                  1.16.14  800
   மறந்தலை மயங்குஞ் செவ்வேற் கரமுகம் மதுதாம் வந்தங்
   குறைந்திடத் தருக்க ளியாவுந் தளிர்த்தன வொண்பூக் கோட்டி
   னிறைந்தன வீன்ற பைங்காய் நெருங்கின கனிக ளெங்குஞ்
   சிறந்தன தேம்பெய் மாரி சிந்தின திசைக ளெல்லாம்.                       1.16.15  801
   மறைதெரி இசுறா வென்போன் முகம்மது தமக்கன் பாக
   முறைவிருந் தளிக்கு முன்ன முகிழ்நனி தருக்க ளெல்லா
   நிறைமலர்த் தலைகள் சாய்த்து நீண்டமென் றளிர்க்கை தன்னால்
   வெறிநறாக் கனிகள் சிந்தி விருந்தளித் திட்ட வன்றே.                       1.16.16  802
   விரிபசுந் டோடு விண்டு மென்முகை யவிழ்க்கும் பூவி
   னரியளி குடைந்து தேனுண் டகுமதின் புகழைப் பாட
   மரகதக் கதிர்விட் டோங்கு மணிச்சிறை விரித்து நீண்ட
   கரைகளிற் றருவி னீழற் களிமயி லாடு மன்றே.1.16. 17  803
   மடலவிழ் வனச வாவி வைகையம் பதிக்கு வேந்த
   னடலுறை யபுல்கா சீம்தம் மருங்குடிச்செல்வம் போலப்
   புடைபரந் தலர்கள் சிந்திப் பொங்குதேன் கனிக டூவிச்
   சுடரவன் கதிர்க டோன்றாச் சோலைவாய் விளங்கிற் றன்றே.                 1.16.18  804
   மருப்புகுஞ் சோலை வேலி நீழலில் வரவு மொட்டார்
   நெருப்புநீ ருப்பென் றாலு நினைத்தெடுத் தளிக்கி லாதார்
   பொருப்பென வுயர்ந்த செந்தேம் பொழிலிடைப் புகுந்து நந்தம்
   விருப்பொடு மிருப்பச் செய்தார் முகம்மதின் வியப்பீ தென்பார்.                 1.16.19   805
   சீதநீர் குடைவா ராடிச் செழும்பொழின் மலர்கள் கொய்வார்
   கோதறு கனிக டுய்ப்பார் கொழுந்தழை விலங்குக் கீய்வார்
   போதினி லமளி செய்வார் பூத்தொடுத் தணிந்து கொள்வார்
   மாதவர் முகம்ம திங்ஙன் வரப்பெறும் பலனீ தென்பார்.                      1.16.20  806
   கனிபல வருந்தித் துண்டக் கரும்படு சாறு தேக்கிக்
   குனிதலை யிளநீ ருண்டு கொழுமடற் றேனை மாந்தி
   நனிவயி றார்ந்தோம் பொய்யா நாவினன் மனையிற் புக்கி
   யினியெவர் விருந்துண் பாரென் றெழின்முக மலர்ந்து சொல்வார்.                  1.16.21  807
   இன்னண மியம்பிக் காவி லினிதுறைந் திருக்குங் காலைச்
   சென்னெறி வேத நன்னூ றௌிந்தறி யிசுறா வென்போன்
   றன்மனை விருந்துண் டேக வருகவென் றிருவர் சார்ந்திம்
   மன்னவர் தம்மைப் போற்றி மனங்களி குளிர்ப்பச் சொன்னார்.                1.16.22  808
   மடிவுறு மனத்த னாகி வருமபூ ஜகுலென் றோதுங்
   கொடியவன் கவட மாயோர் சூழ்ச்சியைக் குறித்து நீண்ட
   கடிகமழ் சோலை வாயின் முகம்மதைச் சரக்குக் காக்கும்
   படியிருத் திடுக யாரும் பரிவுட னெழுக வென்றான்.                         1.16.23  809
   வஞ்சக னுரைத்த மாற்றங் கேட்டபூ பக்கர் மாழ்கி
   நெஞ்சகம் புழுங்கிச் சென்றார் நிரைமலர்த் தேனை மாந்திச்
   சஞ்சரி கங்கள் பாடுந் தண்டலை நீங்கி யாரும்
   விஞ்சையு மறையுந் தேர்ந்த வேதியன் மனையிற் புக்கார்.                   1.16.24  810
   மூதுரை வழிவ ழாதோன் முன்றில்வந் தவர்க ளோடுஞ்
   சீதவொண் கவிகை நீழற் காண்கிலன் றெருமந் தேங்கிப்
   பாதக ரிவரியா ரென்றன் பவக்கட றொலைய வந்த
   மாதவ ரிலையென் றெண்ணி வாடிய மனத்த னானான்.                     1.16.25  811
   மறந்திகழ் வேலீ ரிங்கு வந்தவ ரன்றிக் காவி
   லுறைந்தவ ருளரோ வென்ன வுறுவினைத் துடரை நீக்கித்
   துறந்தவ னுரைப்பப் பாவம் பகையொரு தொகையாய்க் கூடிப்
   பிறந்தபூ ஜகுலென் றோதும் பெயரினன் பெயர்ந்துஞ்  சொல்வான்.                  1.16.26  812
   வடுக்கதிர் வேற்க ணங்கை மனைப்பொருட் பண்ட மற்று
   மடுக்கிய துணர்ப்பைங் காவி லகுமதென் றிருவ னல்லா
   லெடுக்கருந் த்வத்தின் மேலோ ரியாவரு மடைந்தோ மென்ன
   நடுக்கமொன் றின்றிச் சொன்னா னஞ்சுறும் வெஞ்சோ லானே.                1.16.27  813
   தீயினுங் கொடிய மாற்றஞ் செவிமடற் றுளையி லோடிப்
   போயது சிந்தை யூடு புகைந்திடப் புழுங்கிப் பொங்கி
   வாயினீர் வறந்து கண்ணில் வளர்தழற் கொழுந்து காட்டிக்
   காய்சின வேறு போன்றான் கவலுநூற் புலமை யோனே.                     1.16.28  814
   சினத்தினை யடக்கித் தேறாச் சிந்தையைத் தேற்றி நந்த
   வனத்தினி லிருந்த செவ்வி முகம்மதைக் கொணர்க வென்ன
   நினைத்தவ னுரைப்பக் கேட்டங் காரிது நெடிதிற் புக்கிக்
   கனைத்துவண் டிருந்த தண்டார் ஹபீபுதம் மிடத்திற் சார்ந்தான்.                 1.16.29  815
   மங்குலங் கவிகை யீர்நம் வரவினைக் காணான் சீற்றச்
   செங்கதிர் தெறிக்கக் கண்கள் சிவந்தனன் சினந்த வேகம்
   பொங்குமா தவத்தோன் கோபப் புரையற வேண்டு மல்லா
   லெங்களைக் காக்க வேண்டும் படியெழுந் தருள்க வென்றான்.                 1.16.30  816
   சிலைவய வரியா ரீது செப்பிய மாற்றங் கேட்டு
   மலையெனும் புயங்க ளோங்க மகிழ்ந்துபுன் முறுவல் கொண்டு
   கலைவல னிசுறா வென்னுங் காவலன் களிப்பச் சேந்த
   விலைமலி கதிர்வே லேந்தி முகம்மது மெழுந்தா ரன்றே.                      1.16.31  817
   சலதரந் திரண்டு நீங்காத் தனிக்குடை நிழற்றப் சோதிக்
   கலைமதி பொருவா மெய்யிற் கதிர்புடை விலகி மின்ன
   நிலமிசை வழிக்குக் காத மான்மத நிறைந்து வீச
   மலரடி படிதீண் டாது மாதவன் மனையிற் புக்கார்.                           1.16.32  818
   தொட்டபாழ்ங் கிணறுண் டாங்கு துவலைநீ ரசும்புந் தோன்றா
   திட்டமுள் ளிலையீந் தங்ங னிருந்திறந் தனேக காலக்
   கட்டையொன் றுளது தன்பால் ஹபீபுமெய் கவின்க னிந்து
   விட்டொளி பரப்பத் தோன்றி விரைவின்வீற் றிருந்தா ரன்றே.                     1.16.33  819
   குறைபடுங் கூவல் கீழ்பாற் குமிழிவிட் டெழுந்து மேல்பா
   னிறைபட் பொங்கி யோங்கி நிலம்வலஞ் சுழித்திட் டேறி
   யிறையவன் றூதர் செவ்வி யிணைமலர்ப் பதத்திற் றாழ்ந்து
   துறைதொறும் பெருகும் வெள்ள நதியெனத் தோற்றிற் றன்றே.                     1.16.34  820
   இருந்தது தொல்லை நாளி லிறந்தபே ரீந்தின் குற்றி
   கரிந்திடம் பசந்து செவ்வெ கதித்தெழக் குருத்து விட்டுச்
   சொரிந்தநெட் டிலைவிட் டோங்கித் துடர்துணர் தோறும் பாளை
   விரிந்துபூச் சிந்திக் காய்த்து மென்கனி சிதறிற் றன்றே.                       1.16.35  821
   கோதறப் புனலுண் டாகிக் குற்றியுந் தளிர்ப்பக் கண்ட
   மாத வன்மனமுங் கண்ணு மகிழ்வொடு களிப்புப் பொங்கிச்
   சீதரக் கவிகை வள்ளன் முகம்மதின் சேந்த செவ்வி
   பாததா மரையிற் றாழ்ந்து பைந்துணர் மௌலி சேர்த்தான்.                    1.16.36  822
   மறைதெரி யறிவ னீதி முகம்மதி னடியைப் போற்றி
   யிறையவன் றூத ரேயிவ் விருநிலத் தரசர் கோவே
   குறைபடா திருந்த வெற்றிக் கொழுமணிக் குன்ற மேயா
   னறைவகேட் டருள்க வென்ன வடுத்துவிண் ணப்பஞ்  செய்தான்.                    1.16.37  823
   இந்நிலக் திருந்தேன் பன்னா ளிறையவன் றூத ரான
   மன்னவ ரீசா விங்ஙன் வந்தன ரவரைப் போற்றிப்
   பொன்னடி விளக்கி யின்னம் புவியிடை நபிமா ருண்டோ
   வென்னலு மென்னை நோக்கி யெடுத்தினி துரைக்க லுற்றார்.                  1.16.38  824
   அருந்தவத் தவனே யாதி யருளொளி யவனி னீங்கா
   திருந்துள தாத மெய்யி னிடத்தவ தரித்துத் தொல்லை
   வருந்தலை முறைக ளெல்லாம் வந்தினி மேலும் பின்னாட்
   பெருந்தலம் புரக்க வல்லே நபியெனப் பிறக்கு மன்றே.                        1.16.39  825
   மக்கமா நகரில் வாழும் அப்துல்லா மதலை யாகித்
   திக்கெலாம் விளக்குஞ் செங்கொல் தீனிலை நிறுத்தி வேறு
   பக்கமுன் மதங்க ளென்னும் பகையறுத் தரிய காட்சி
   மிக்கவ ராகு மற்ற நபிகளின் மேன்மை யாமால்.1.16.40  826
   புவியின் முகம்ம தென்னப் பொருந்திய பெயருண் டாகு
   மவரலா னபிபின் னில்லை யவரும்மத் தானோர்க் கெல்லாம்
   பவமறுங் கதியுண்டாகும் படைப்புணும் வானோ ரெல்லாஞ்
   சுவைபெறுங் கலிமாச் சொல்வ ரென்னவே சொல்லி னாரால்.                  1.16.41  827
   ஆரணக் குரிசி லீசா வுரைத்தபி னவரைப் போற்றி
   பூரண மதியம் போலும் புகழ்முகம் மதுவென் றோதும்
   பேரறி வாள ரெந்நாட் பிறப்பரென் றிசைப்பக் கேட்டுச்
   சீர்பெற வறுநூ றாண்டு செல்லுமென் றிசைத்தா ரன்றே.                       1.16.42  828
   அம்மொழி கேட்டுக் காண்ப தரிதென வௌியேன் சிந்தைச்
   செம்மலர் கருகத் துன்பத் தீயினிற் குளித்தோன் றன்னை
   வம்மெனத் திருத்திச் செவ்வி முகம்மதைக் காணு மட்டு
   மிம்மரச் சோலை வாயி னிருமிறை யருளா மாதோ.                           1.16.43  829
   பலன்பெறு முகம்ம திங்ஙன் ஷாமெனும் பதியை நாடி
   நலம்பெற வருவர் நீரு நன்குறக் காண்பி ரென்னத்
   தலம்புக ழீசா கூறத் தாழ்ச்சிசெய் தடியே னெந்த
   நிலந்தனிற் காண்பே னென்ன நிகழ்த்தின னிகழ்த்தும் போதில்.                   1.16.44  830
   இந்நெறி வந்து முன்னா ளிறந்தவீந் தடியிற் றோன்றப்
   பன்மலர் சொரிந்து காய்த்துப் பழமுதிர்த் திடும்பா ழூற்று
   முன்னிடப் பெருகி யோடு முறைமைகண் டறிந்து நீரந்
   நன்னெறிக் குரிசிற் கென்றன் சலாமையு நவிலு மென்றார்.                      1.16.45  831
   இன்னண மியம்பி யாதி யிடத்திரந் தரிதா யென்றன்
   றன்னுயிர் நிற்கச் டெய்து சார்ந்தன ரவணி லீசா
   மன்னவ கேட்டேன் கண்டேன் மணத்தெனை யெடுத்த டக்கிப்
   பின்னெழுந் தருள்க வென்ன வுரைத்தனன் பிறங்கு தாரான்.                    1.16.46  832
                          வேறு
   மாலை தாழ்புய முகம்மது கேட்டுள மகிழ்ந்த
   காலை யவ்வயி னுறைந்தவேற் காளையர்க் கெல்லாம்
   வேலை வாருதி யமுதென விருந்தெடுத் தளித்தான்
   சோலை முக்கனி தேனொடும் பாகையுஞ் சொரிந்தே.                          1.16.47  833
   ஆகங் கூர்தர விருந்தளித் தவரவர் கரத்திற்
   பாகு பாளிதம் வெள்ளிலைச் சுருளொடும் பகிர்ந்து
   தேக மெங்கணுஞ் சந்த்னக் குழம்பினாற் றீற்றி
   யோகை கூர்தர நன்மொழி யெடுத்தெடுத் துரைத்தான்.                         1.16.48  834
   தெரியு மெய்மறைக் குரியவ விச்செக தலத்தில்
   வரிசை நந்நபி முகம்மதை யொருநொடிப் பொழுதும்
   பிரியல் வாய்மொழி மறுத்திட லிப்பெரும் பேறுக்
   குரியர் நீரல தெவரென அபூபக்கர்க் குரைத்தான்.1.16.49  835
   கரிக ருங்குழல் வெண்ணகைப் பசியமென் றோகை
   வரிவி ழிக்கதி ஜாமனை மைசறா தன்னை
   யருகி ருத்திநன் மொழிபல வெடுத்தெடுத் தறைந்தான்
   விரியு நூற்கடற் செவிமடுத் துண்டமெய்த் தவத்தோன்.                         1.16.50  836
   வரிசை வள்ளற னிணையடிச் செழுமல ரதனைச்
   சிரசு றப்பணிந் திருவிழி மனிகளாற் றேய்த்து
   மரும லர்க்குழன் மனையவர்க் குறுமொழி வகுத்துத்
   தரையி னிற்புகழ் பெறும்படி யணைமிசைச் சாய்ந்தான்.                        1.16.51  837
   துணைவ ரும்முயிர்த் துணைவியும் புதல்வருஞ் சூழப்
   பணர்வி ரிந்தன கேளிரும் பாங்கினி லிருப்ப
   மணமெ ழும்புய வள்ளலை யடிக்கடி வாழ்த்தி
   யணையின் மீதினிற் சாய்தலும் விண்ணில கடைந்தான்.                       1.16.52  838
   பொருத்து மெய்மொழி மாதவ னிறந்தவப் போதிற்
   கருத்த ழிந்திரு கண்கள்முத் துகுத்திடக் கலங்கி
   வருத்த முற்றவர் சிலரணி வயிறலைத் தலறிச்
   சிரத்தி னிற்கதுப் பறப்பறித் தெறிந்தனர் சிலரே.1.16. 53  839
   சிந்தை தேங்கிட வழுதவர் தங்களைத் தேற்றி
   மைந்த ரியாவருந் திரண்டெழு மணத்துட னெடுத்துக்
   கந்த மென்மலர் கமழ்ந்திட வடக்கினர் ஹபீபு
   மந்த மில்லவன் றனைப்புகழ்ந் தேத்தின ரன்றே.1.16. 54  840
   முதிய கேள்வியன் சடங்குள தெவ்வையு முடிப்பக்
   கதிர வன்கதி ரொடுக்கிமேற் கடலினிற் சார்ந்தான்
   மதிவிண் ணெய்திட வசிகரு முகம்மது மகிழ்வா
   யுதிரு மென்மலர்ச் சோலைபுக் குறங்கின ரன்றே.1.16.55 
                 இசுறா காண் படலம் முற்றிற்று.
              ஆகப் படலம் 16-க்குத் திருவிருத்தம்...840 உள்ளுறை அட்டவணைக்குத் திரும்ப   
   1.17.  கள்வரை நதி மறித்த படலம்
   
841
   பருதி வானவன் செங்கதிர் பரந்திடத் துயின்றோ
   ரெருது வாம்பரி யொட்டகம் பரந்திட வெழுந்து
   முருகு லாவிய பொழிகடந் தருநெறி முன்னித்
   திருகு வெஞ்சினக் களிறென நடந்தனர் செறிந்தே.1.17.1  842
   சிறுபொ ருப்படர்ந் தடவிக ளுறைநெறி சேர்ந்து
   வறுப ரற்படர் பாலைக ணீந்திமுள் வகிர்ந்திட்
   டறல்கொ ழித்திடுங் கானையா றுகள்கடந் தகன்று
   குறைவில் சந்தகில் செறிநெடு வரைகுறு கினரே.1.17.2  843
   பள்ள மும்பசுஞ் சோலையும் வெண்மணற் பரப்பு
   முள்ள தோரிட மவ்வையி னுறைந்தன ருரவோர்
   வள்ள றம்மிடத் தொருவன்வந் திவ்வரை வனத்திற்
   கள்ள ருண்டெனு மசுகையுங் கண்டன னென்றான்.1.17.3  844
   இருந்த வவ்வையிற் கள்ளருண் டெனுமொழி யிசைப்பத்
   தெரிந்து கண்டன மென்றனர் சிலர்சிலர் திகைத்தார்
   விரிந்த செங்கதி ரோனுமேற் றிசையினிற் புகுந்தான்
   வருந்த லென்றவர்க் குரைத்தனர் புகழ்முகம் மதுவே.1.17.4  845
   சோர ருண்டென மனந்துணுக் குறல்சுடர் வரையி
   னேர தாயொரு நதியுள நிலங்சுழித் தெழுந்து
   கோர மாய்வருங் கள்ளருங் குறுகிடா ரெனவே
   காரெ ழுங்குடை முகம்மது கனவுகண் டனரே.1.17. 5  846
   கனவின் செய்தியை யவரவர்க் குரைத்திடுங் காலைத்
   தினக ரன்குணக் கெழுந்தன னதிசுழி கிளறி
   வனம டங்கலும் வகிர்ந்தெடுத் திருகரை வழிந்திட்
   டினம ணிக்கருங் கடல்வயி றிடைமடுத் ததுவே.1.17.6  847
   இருந்த பேரனை வருமெழுந் திருநதிக் கரையிற்
   பொருந்தி நன்னெறி யீதென நடக்குமப் போதில்
   வருந்திக் கள்வரு மறுகரை யிடத்தினின் மறுகித்
   திருந்த நோக்கினுங் காண்கிலா தெழுந்தன திரைகள்.                          1.17.7  848
   ஆறு வந்தது புதுமைகொ லெனவதி சயித்து
   மாறு கொண்டவர் திரண்டொரு பெருவரை முகட்டி
   லேறி நின்றுதே சிகர்தமை நோக்கலு மெழுந்து
   மீறி வெண்டிரை புரட்டிமீக் கொண்டலு வெள்ளம்.1.17.8  849
   கள்ளர் வந்தவ ணிருந்தன ரெனக்கெடி கலங்கி
   யுள்ள நொந்தனம் முகம்மதிங் குறுபொருட் டதனால்
   வெள்ளம் வந்தது மறித்தது காணென வியந்து
   வள்ள லைப்புகழ்ந் தார்வழி நடந்தனர் வசிகர்.1.17.9  850
   தஞ்ச மீங்கிவ ரெனப்புகழ்ந் தவர்தமை நோக்கி
   யஞ்ச லாதுநின் றபுஜகில் மனத்தினி லழன்று
   விஞ்சை யான்முகம் மதுபடித் திவணிடை விளைத்த
   வஞ்ச னைத்தொழி லலதுவே றிலையென மறுத்தான்.                          1.17.10  851
   படிறு ளக்கசட் டபுஜகில் பகர்ந்திடு மொழிகேட்
   டடல பூபக்கர் மனத்தடக் கினுமடங் காதாற்
   கொடிய தீவினைக் குரியவர் சொல்லினைக் குறித்தோர்
   கெடுவ ரென்பதற் கையமி லெனக்கிளத் தினரே.1.17.11  852
   கரிந்த புன்மனச் சிறியவர் கழறிய கொடுஞ்சொற்
   றெரிந்த மேலவர் செவிக்கிடா ரென்னுமத் திறம்போல்
   விரிந்த கார்க்குடை நிழலிடை வரைப்புயம் விளங்க
   வருந்த வப்பொருண் முகம்மது நடந்தன ரன்றே.1.17.12  853
   சிந்து நன்மணிக் கதிரெழத் திரைக்கரத் தெறிந்து
   வந்த மாநதிக் கணியெனு மொருகரை மருங்கிற்
   கந்த மென்மலர் செறிதருங் காவகங் கடந்து
   புந்தி கூர்தர மக்கிக ளனைவரும் போனார்.1.17.13  854
   சீத வொண்புனற் செழுமல ரோடையிற் செறிந்த
   கோதில் வெண்சிறைப் பெடையொடுங் குருகின மிரியப்
   பாதை போந்தனர் ஷாமெனுந் திருப்பெயர்ப் பதிக்கோர்
   காத மாமென விறங்கினர் கடிமலர்க் காவில்.1.17.14  855
   ஒட்ட கத்திர ளனைத்தையு மொழுங்குறா நிரைத்துக்
   கட்டி வாம்பரித் திரளையுஞ் சேர்த்தனர் கடிதின்
   விட்ட பாசறை யிடங்களி னிவைவியப் பெனவே
   செட்டர் சூழ்தர விருந்தனர் செழுமலர்க் காவில்.1.17.15   856
   சோலை வாயொரு வாகன மெனச்சுடர் திகழக்
   கோல வார்கழற் குறைஷிகள் குழுக்கண நாப்பண்
   வேலை வெண்டிரை முகட்டெழு மதியினும் வியப்ப
   மாலை தாழ்புய முகம்மது வந்துவீற் றிருந்தார்.1.17.16    
         கள்வரை நதி மறித்த படலம் முற்றிற்று
     ஆகப் படலம் 17க்குத் திருவிருத்தம்...856  உள்ளுறை அட்டவணைக்குத் திரும்ப   
   1.18.   ஷாம் நகர் புக்க படலம்
   
857
 
  காவ கத்திலன் றிருந்திருள் கடிந்துவெங் கதிரோன்
   மேவு வெண்டிரைக் கடன்முகட் டெழுதலு மேலோர்
   தாவு வெம்பரி யொட்டகைத் திரளொடுஞ் சாய்த்தே
   யேவி லங்கையி லேந்திய வேந்தலோ டெழுந்தார்.   1.18.1  858
   கடிகொண் மென்மலர்த் துடவையுங் கருஞ்சுரும் புதைப்ப
   வடியுந் தேன்மலர் வாவியும் வளர்கழைக் குலம்போ
   னெடியக் பச்சிலைக் கரும்புடைக் கழனியு நிறைந்த
   கொடியி லைச்சிறு கேணியுங் குறுகிட நடந்தார்.1.18.2   859
   கூய்த்தி ரண்டளி யினங்குடைந் துழிநறாக் குளித்துத்
   தோய்த்த பொற்குவ டெனவிரு வரைப்புயந் துலங்க
   வாய்த்த பேரொளி முகம்மது வருவது நோக்கிக்
   காய்த்தி ரட்குலை சாய்த்துநின் றிறைஞ்சின  கதலி.1.18.3  860
   வேந்தர் வேந்தவ ணருகுற வடைதலும் விரிந்த
   மாந்த ருச்சினை யிடைபழத் தொடுந்துயல் வருதற்
   றேந்த ருங்கனி யுண்டெழுந் தருளெனச் செறிந்து
   சாய்ந்த மென்றளிர்க் கரத்தினா லழைப்பதொத் தனவால்.                       1.18.4  861
   தேக்கும் வெண்டிரைப் புவிக்கொரு தனிச்செங்கோல் செலுத்திக்
   காக்கு நாயக முகம்மது வரும்வழி கவின
   வாக்கும் பொற்குட நனிநிரை நிரையணி யணியாய்த்
   தூக்கி வைத்தபோன் முட்புற நறைக்கனி தூங்கும்.1.18. 5  862
   வெள்ளி வெண்மலர் சொரிந்தன பாளைவாய் விரித்துத்
   தெள்ளு செம்பொனாற் சமைத்தபோற் செழுங்குலை தாங்கி
   வள்ள லார்வரு னெறியலங் கரிப்பென வயங்கும்
   புள்ளி வண்டொடு பசுமடல் விரிதலைப் பூகம்.1.18. 6  863
   விரிந்த மென்மலர்க் கொம்பினி லளியினம் வீழச்
   சரிந்து மென்றுக ளுதிர்வது வானவர் தலத்தி
   லிருந்த பொன்னெடுத் தருநபி யிணைமல ரடியிற்
   சொரிந்து விட்டது போல்வயின் வயின்றொறுந் தோன்றும்.1.18.7  864
   தெறித்த முத்தொளிர் கழனிவா னகமெனச் சிறப்பத்
   தறித்த பூங்கரும் பாட்டுசா றடுபுகை தயங்கிக்
   குறித்த சோலைமேற் றவழ்வது குரைகட லேழும்
   பறித்த ருந்திய கருமுகிற் படல்மொத் துளதால்.1.18.8  865
   பாட லத்தரு நிழன்மர கதக்கதிர் படர
   வாடி நிற்பன முகம்மதைக் கண்டகங் களித்து
   வீடின் மெண்சிறை பட்டகண் ணனைத்தையும் விழித்துக்
   கூடி நோக்குவ தொத்தன களிமயிற் கூட்டம்.1.18.9  866
   கோட்டு மென்மலர் வாசமுங் கொடிமலர் விரையுஞ்
   சூட்டு நீர்மலர் நிலமலர் வாசமுந் தூர்த்துப்
   பூட்டும் விற்கர முகம்மது மெய்யினிற் பொங்கிக்
   காட்டு மான்மதங் காவதங் காவகங் கமழும்.1.18..10  867
   ஒரும னைப்பிறந் தொருமனை யிடத்தினி லுறைந்து
   கருவ ரத்தரித் தீன்றுதன் கணவனை யிகழாப்
   பெருவ ரம்புறும் பெண்கொடி யெனத்தலை சாய்த்துத்
   திருவுஞ் செல்வமுந் திகழ்தரக் காண்பன செந்நெல்.1.18.11  868
   துன்னு மெல்லிதழ் வனசமும் பானலுஞ் சுரும்புண்
   டின்னி சைப்பட வூட்டுதேங் குவளையு மிடையிற்
   செந்நெ ருப்புநா விரித்தசே தாம்பலுஞ் செறிந்து
   வன்ன மென்படம் போர்த்தபோன் றிருந்தன வாவி.1.18.12  869
   துய்ய சைவலச் சுரிகுழ றுயல்வரச் சுனைமென்
   றைய லுள்ளகங் குளித்துடற் களிப்பொடுந் தனது
   கையின் வெண்மலர்ப் பந்தெடுத் தெறிவது கடுப்பச்
   செய்ய தாமரை மீதனஞ் சிறந்தெழுந் ததுவே.1.18.13  870
   பண்ணை வாய்ச்செழுங் கமலங்கள் செவ்விதழ் பரப்பி
   யுண்ணி றைந்தமா மணியொடு மொளிர்வன வவைகள்
   வண்ண வார்கழன் முகம்மது வருநெறிக் கெதிரா
   யெண்ணி றந்தகை விளக்கெடுத் தேந்தின ரியையும்.1.18.14  871
   வண்டி னத்தொனி மறுத்தில மலர்சொரி வனங்கண்
   முண்ட கத்தட மலர்ந்தில புள்ளொலி முழக்கந்
   தொண்டை வாய்ச்சியர் குரவையே கழனிக டோறும்
   பண்டி யின்றொகைக் கம்பலை மறுத்தில பாதை.1.18.15  872
   வடந்த யங்கிவம் மிதத்தெழுங் குவிமுலை மடவார்
   குடைந்து நீர்விளை யாடிய வாவியுங் குறுகிப்
   படர்ந்த மல்லிகை மாதுளைப் பந்தரு நோக்கிக்
   கடந்தி லங்கிய ஷாமெனுந் திருநகர் கண்டார்.1.18. 16  873
   முதிர்ந்த பேரொளி  முகம்மது வருநெறி முன்னி
   யெதிர்ந்தி றைஞ்சுதற் கிந்நக ருறைந்திடு மரசீர்
   பொதிந்த பூணொடு மேகுமி னெனக்களி பொங்கி
   யதிர்ந்தி டக்கர மசைத் தல்போ லசைந்தன கொடிகள்.                       1.18.17  874
   மதுக்கொண் மாலிகை நாற்றிநன் மணிபல குயிற்றிச்
   செதுக்கி மின்னுமிழ் தமனியத் தசும்புகள் செறித்து
   விதுக்கொண் மேனிலை மென்றுகண் மாசறத் துடைத்துப்
   புதுக்கு வான்றொழில் புரிந்தபோ லசைந்தபொற் கொடிகள்.                    1.18.18  875
   சிவந்த பாதபங் கயநபி திருநகர்ப் புறத்துக்
   கவிந்த கார்க்குடை நிழலிட வருவது கண்டு
   நிவந்த வெண்சுதைப் பளிக்குமே னிலைவயி னின்று
   குவிந்த கைவிரித் தழைத்தபோ லசைந்தன கொடிகள்.1.18.19  876
                     வேறு
         இச்செக மதிற்றபதி யற்றொழிலி யற்றி
         விச்சையி னமைத்துகொ லோவமரர் விண்ணி
         லச்சொடுபி றந்திவ ணடைந்ததுகொ றானோ
         வச்சிர மணிக்கதிர் பரப்புமணி மாடம்.1.18.20  877
         சுந்தரந பிக்குரிசின் மெய்ப்புகழ் துலங்கி
         யந்தரமு மண்டபகி ரண்டமு நிறைந்து
         மந்தரமி தென்றுதற வளைந்தர வழிந்து
         சிந்துவ தெனச்சுதை தௌித்தமணி மாடம்.1.18.21  878
         எங்கணபி யிங்ஙன மெதிர்ந்தனர்கொ லென்னத்
         திங்கடவாழ் சாளர விழிக்கடை திறந்து
         பொங்கழகு நோக்குவன போலுற நிவந்த
         பைங்கதிர் விரித்தொளி பரப்புமணி மாடம்.1.18.22  879
         கந்தநறும் வெண்சுதை கலந்தணி யிலங்கி
         வந்துநக ரந்தனை வளைந்தமதி லாடை
         யிந்தநில மெங்குமெதி ரின்றென வியந்தே
         யந்தர மடங்கலு மளந்தது வளர்ந்தே.1.18. 23  880
         சீதவக ழாடையை யுடுத்தணி சிறந்தது
         மோதியிட றுங்கரு முகிற்குழன் முடித்தே
         யாதிமணி வாயின்முக மாகவழி யாத
         மாதர்தமை யொத்தது வளைந்தமதி ளம்ம.1.18.24  881
         பந்திபெற நின்றபட லந்தனி யெழுந்தே
         யந்தர நடந்துதிர ளாரமணி வாரிச்
         சிந்துதிரை வாரியற வுண்டது திரண்டு
         வந்துநனி மஞ்சடை கிடக்குமதி ளன்றே.1.18.25  882
         கந்துகமொ டுந்துமிர தங்களு மிடைந்து
         தந்தியின மும்பிடிக ளுந்தலை மயங்கிச்
         சுந்தரம டந்தையரு மைந்தரொடு துன்றி
         வந்தவ ரெதிர்ந்தவர் நெருங்குமணி வாயில்.1.18.26  883
         ஈறுதெரி யாதென வுயர்ந்தெழி றவழ்ந்து
         மாறுபகர் கின்றரிய மாமதிண் மதிக்கோர்
         வீறுபெற நின்றபரி வேடமென லாகி
         யூறுபுனல் கொண்டுகட லொத்தவக ழம்மா.1.18. 27  884
         தும்பிகள் குடைந்துபுன றுய்ப்பமக ரங்க
         ளும்பரி னெழுந்துமுத லைக்குல மொதுங்க
         வெம்பியுக ளுந்தொறு மிடைக்கயல் வெருண்ட
         கம்பலை யறாதலை கலிக்குமக ழன்றே.1.18.28  885
         இந்துதவழ் கின்றமதி ளும்மக ழிருந்த
         கொந்தல ருறைந்துவரி வண்டுகள் குடைந்து
         சிந்தமு தருந்துகய லங்கரை தியங்க
         வந்துநனி கண்டக மகிழ்ந்தனர்க ளன்றே.1.18.29  886
         கண்டுநக ரந்தனை மனத்திடை களித்து
         வண்டுதுதை கின்றபுய மைந்தர்களி யாருங்
         கொண்டல் கவி யுந்திற லுடைக்குரிசி றானு
         மெண்டல மதிக்குமதி ளின்புற மிறுத்தார்.1.18.30  887
         பந்தியி னிரைத்தனர் பரித்திர ளனைத்து
         முந்துமிட பத்திரளொ டொட்டக நிரைத்தா
         ரிந்துகதிர் கொண்டென விலங்கறை யிடத்தில்
         வந்தபல பண்டமு மணித்தொகையும் வைத்தார்.                       1.18.31  888
         வித்தக ரனைத்தும்விடு தித்தலைகள் புக்கார்
         மைத்தவழ் முகிற்குடை மறைக்குரிசி லோடு
         மத்தல மிலங்கவபூ பக்கரு மிருந்தா
         ருத்தம குணத்தினொடு மக்கிகளு றைந்தார்.1.18.32  889
         புவிவளர நன்கனி பொழிந்ததரு வூடோர் 
         சுவையுமற நஞ்சுகள் சொரிந்தசெடி யென்னப்
         பவடமிறு வஞ்சனை படுங்கொலை படைத்த
         அபுஜகிலெ நுங்கொடிய பாவியு மடைந்தான்.1.18.33  890
         எவ்வுழி யிருந்திவ ணடைந்தவர்க ணீவிர்
         செவ்விய திறர்குரிசி லியார்தொழிலி யாதென்
         றவ்வுலகி லந்நக ரடைந்தவர்கள் வந்தே
         யொவ்வொரு வரைத்தனி யுசாவினர்க ளன்றே.                       1.18.34  891
         மக்கநக ரத்துபுதுல் முத்தலிபு மன்ன
         ருக்குரிய பேரருயிர் போன்முகம்ம தென்போர்
         தக்கபுக ழுக்குமதி மிக்கவர் சரக்கோ
         டொக்கலொடு வந்தன மெனத்தனி யுரைத்தார்.                       1.18.35  892
         ஷாமுநக ரத்துநசு றானிக டமக்குண்
         மாமறையின் மிக்கனவன் வந்துமைச றாவைத்
         தேமலர் புயத்திலணி செம்மலொ டிருப்பக்
         காமருவு சார்பினிடை கண்டனன் மகிழ்ந்தான்.                       1.18.36  893
         அன்னிய ரெனாதுமைச றாதனை யடுத்து
         வன்னமலர் மாலைதிகழ் மார்புற வணைத்து
         முன்னைநெடு நாளுறவ தானமுதி யோனு
         மென்னக மடைந்தினி தெழுந்தருளு மென்றான்.                      1.18.37   894
         கோதைகதி ஜாவுரை மனத்திடை குறித்து
         மாதிர மெதிர்ந்துபொரு வாதபுய வள்ளல்
         பாதகம லத்துறு பணித்தொழி லிகழ்ந்தோர்
         போதினு மகன்றதிலை யென்றுரை புகன்றான்.                       1.18.38  895
         கோலமொடு கூறுமொழி கொண்டுடல் களித்துச்
         சீலநபி பாதமிசை செங்கணிணை வைத்துப்
         பாலரிசி காய்கறி பழத்தொடு சுமந்தே
         சாலவு மளித்தவனு மேதரக னானான்.1.1839  896
         வந்தவர்கொ ணர்ந்தபணி மாமணி சரக்கோ
         டிந்துகலை யென்றகலை யாவையு மெடுத்துச்
         சிந்தைகளி கொண்டவர் செழுங்கர மறைந்தே
         யந்தநக ரத்துவணி கர்க்கினி தளித்தார்.1.18. 40  897
 வேறு
          மிக்கசெம் மணிபணி விற்று மாற்றிய
          மக்கிகண் மறுசரக் கெவையும் வாங்கித்தம்
          மொக்கலோ டின்புற வுவக்கும் போதினி
          லக்கண மொருவன்ற னமைதி கூறுவான்.1.18.  41  898
          உற்றதென் வயினுறை சரக்கொன் றாயினும்
          விற்றில முகம்மதென் விடுதி புக்கிடி
          லற்றையின் மாறியூ தியமுண் டாக்குவேன்
          மற்றடப் புயர்த்திர்க ளென்று வாழ்த்தினான்.1.18.42    899
          என்றவ னுரைத்தலு மெழுந்து வள்ளலுஞ்
          சென்றவ னுறைந்திடும் விடுதி சேர்ந்தபின்
          மின்றவழ் மணிகலை விலையென் றோதிய
          தொன்றிரண் டெனத்தொழி லுறுதி யானதே.1.18. 43  900
          தன்னிடத் துறைந்தபொற் சரக்குங் கோவையு
          முன்னிய விலைக்குவிற் றொடுக்கி யந்நகர்
          மன்னிய பண்டமும் வாங்கி வள்ளறன்
          பொன்னடி தன்முடி பொலியச் சூட்டினான்.1.18.  44   
                ஷாம் நகர் புக்க படலம் முற்றிற்று.
            ஆகப் படலம் 18க்குத் திருவிருத்தம்...900  உள்ளுறை அட்டவணைக்குத் திரும்ப   
   1.19.  கரம் பொருத்து படலம்
   
901 
 
   மறங்கிளர் வேற்கர வள்ளன் மக்கிக
   ளிறங்கிய விடுதிபுக் கிருக்குங் காலையிற்
   கறங்கிய ஷாமினிற் காபி ரிற்சில
   ரறங்கிளர் நபியைவந் தடுத்து நோக்கினார்.   1.19.1  902
   மேனியிற் கதிர்விரி வியப்பு மெய்யினின்
   மான்மதங் கமழ்தலும் வடிந்த கைகளுந்
   தூநிறை மதியென முகமுந் தோள்களுந்
   கானிலந் தோய்தராக் கார ணீகமும்.1.19.2  903
   பன்னருஞ் சிறப்புடை யருட்கட் பார்வையு
   மன்னிய வவயவத் தழகு மாசிலா
   நன்னிலை மொழிபல நவிற்றுஞ் செய்கையு 
   மின்னன பலவுங்கண் டேகி னாரரோ.1.19. 3  904
   கண்டவர் காண்கிலாக் கார ணீகமொன்
   றுண்டென நகரவர்க் குரைப்பக் கேட்டவர்
   விண்டவர் விளங்கிட வேதம் பேசிய
   கொண்டலங் கவிகையா ரென்னக் கூறினார்.1.19.4  905
   மறைதெரி சமயமு நமரு மாய்ந்திட
   வுறைகுவ னொருவனுண் டணித்தென் றோதுநூற்
   றுறைவலார் நாடொறுஞ் சொற்ற சொற்படி
   பிறவியா னிவனெனப் பின்னும் பேசினார்.1.19. 5  906
   தருபெரும் பதவிச் சமயம் பாழ்பட 
   வருபவன் றன்னுயிர் வானி லேறிடக்
   குருதிநீர் சிந்திடக் குவல யத்திடைச்
   செருவிளைத் திடுதலே திறமென் றோதினார்.1.19.6  907
   அறைதிரைக் கடலென வதிர்தன் மாறியிங்
   குறையுமின் வேறொரு பாய சூழ்ச்சியான்
   மறைபட வரவழைத் தவன்றன் வல்லுயிர்
   குறைபட ரகசியக் கொலைசெய் வோமென்றார்.1.19.7  908
   சூதர்கள் கூண்டினி துரைத்த சொல்லையோர்
   பாதகன் கருத்தினுட் படுத்தி மாமறை
   வாதியென் றவனுயிர் மாய்க்க வேண்டுதற் 
   கீதலா லுறுமொழி யொன்று மில்லென்றான்.1.19. 8  909
   உரைவழி யவைசெய் துபாய மாகிய
   கரைமதிக் காபிரி னால்வர் கள்ளமாய்
   நிரைமணிப் புரிசையின் வாயி னீங்கியே
   விரைசெறி முகம்மதின் விடுதி நண்ணினார்.1.19.9  910
   வஞ்சனை கொலைகப டனைத்து மாட்டிய
   நெஞ்சினர் மக்கிக ணிறைந்த நாப்பணிற்
   கஞ்சமென் மலர்ப்பதக் கார ணீகரை
   யஞ்சலித் தன்புட னடுத்து நின்றனர்.1.19.10  911
   ஆங்கவர் தமையழைத் தருகி ருத்திநீ
   ரீங்குறை கருமமே தெடுத்தி யம்புமென்
   றோங்கிய முகம்மது முரைப்பச் சாமிக
   டீங்குறு மனத்தினை யடக்கிச் செப்புவார்.1.19. 11  912
   மருக்கமழ் சோலைசூழ் மக்க மாநகர்ச்
   சரக்குள தெனிலது தருக சேரலார்
   செருக்குறுத் தவருடற் சிதைத்துத் திக்கெலாம்
   பெருக்கிய கீர்த்தியீ ரென்னப் பேசினார்.1.19. 12  913
   உறுதிகொள் சரக்குவிற் றொடுக்கி யிப்பதி
   மறுசரக் கெவையையும் வாங்கி னோமினிச்
   சிறிதுள சரக்கெனச் செப்பச் சாமிக
   ளறுதியின் விலைக்கெடுத் தருள்க வென்றனர்.1.19.13  914
   அனையவர் கூறவக்கேட் டடுத்த மக்கிகண்
   மனையினுற் புகுந்தெடுத் தியாவும் வைத்தனர்
   வினையமற் றுறுவிலை விள்ளச் சம்மதித்
   தினையன சரக்கெலா மிசைந்து வாங்கினார்.1.19. 14  915
   சொல்லிய விலைப்பொருட் டொகையை நும்வயி
   னொல்லையி னுதவுதற் குறுதி யாகவே
   மல்லுடைப் புயத்திறன் முகம்ம தேயெம
   தில்லிடை வருகவென் றிசைத்திட் டாரரோ.1.19.15  916
   ஷாமுநாட் டவருரை யனைத்துஞ் சம்மதித்
   தாமினா திருமக னகம கிழ்ச்சியாய்
   நேமிவா னவர்திரை நிறைந்து சுற்றிய
   பூமிநா யகர்தொழப் புறப்பட் டாரரோ.1.19. 16  917
   மக்கிகள் சிலருடன் மைச றாவுந்தன்
   பக்கலில் வரக்கதிர் பரப்பி மெய்யொளி
   திக்கினில் விரித்திடச் செறிந்த செங்கதிர்
   மிக்கபொற் புரிசையின் வயின் மேயினார்.1.19.17  918
                     வேறு
   விரைநறை கமலச் செல்வி மேவுசை னயினார் பாலன்
   றரைபுக ழபுல்கா சீஞ்சீர் தருங்கொடைப் புகழே போல
   நிரைசுதை வெள்ளைதீற்றி நிலாமணி குயிற்றி வெள்ளி
   வரையென நிமிர்ந்து தோற்றி மறுவிலா தொளிரும் வாயில்.                 1.19.18  919
   இரசித நிலையிற் செம்பொ னிணைமணிக் கபாடஞ் சேர்த்தி
   விரிகதிர் மணிக டூக்கி விரிந்தவா யிலினிற் புக்கிக்
   கரிமத மாரி சிந்திக் களிவழி வழுக்கல் பாயுந்
   துரகதக் குரத்தூண் மாய்க்குந் தோரண மறுகு சார்ந்தார்.                 1.19.19  920
   அகிற்புகை வயங்கு மாட மணிபணி யிமயம் போன்றுந்
   துகிற்கொடி நுடங்கும் வெள்ளி வரையெனச் கதைகொண் மாட
   மிகச்செறி சாந்த மாட மேருவைப் போன்றும் வீதி
   தொகுத்தவத் திசைக டோறு மெண்ணில தோன்றக் கண்டார்.              1.19.20  921
   துகிர்சிறு வேர்விட் டோடிச் சுடரொடுந் திகழ்வ தேபோற் 
   பகிர்விரற் சிறுகான் மென்மை படர்சிறைப் புறவின் கூட்டந்
   திகழ்தரக் கூவு மோதை தெரிவையர் கூந்தற் கூட்டும்
   புகையினைப் பொறாது மாடம் புலம்புவ போன்ற தன்றே.                   1.19.21  922
   நித்தில நிரைத்த மாட நிரைதிரை போன்ற நாவா
   யொத்தன கரடக் கைமா வொண்கொடிப் பவளம் போன்ற
   கைத்தொடி மகளிர் செல்வக் கடிமுர சறைத லோதை
   நித்தமு மறாத வாரி நிகர்த்தது நகர மன்றே.1.19. 22  923
   தாறுபாய் தந்தி மாதேர் தானைமும் முரசு வேத
   மீறுபண் ணினைய வெல்லா மெங்கணும் விளங்கு மோதை
   மாறிலா தெழில்கொண் டோங்கும் வளமைமா நகரம் வாய்விண்
   டீறிலான் றூதர் வந்தா ரெனவெடுத் தியம்பல் போலும்.                    1.19. 23  924
   மாலைவாய்ப் பலபூண் டாங்கி மான்மதங் கமழ்ந்து வீங்குங்
   கோலமார் பொருப்புத் திண்டோட் குரிசிறன் கதிர்க டாக்கி
   நீலமா மணியிற் செய்து நிரைகதி ரெறித்த வீதி
   வேலைவாய்த் தரளச் சோதி விளங்குவ போன்ற தன்றே.                   1.19.24  925
   பந்தரிட் டலர்கள் சிந்திப் பரிமள மரவ நாற்றிக்
   சந்தகில் கலவைச் சேறு தடவிய மகுட வீதி
   யிந்தெழின் மழுங்குஞ் சோதி யிறையவன் றூதர் மெய்யின்
   கந்தமூ டுலவி யெங்கு மறுவியே கமழ்ந்த தன்றே.1.19.25     926
   முத்தணி பவளத் திண்கான் முறைமுறை நிறுவித் தேர்ந்த
   சித்திரமெழுதி வாய்த்த செறிமயிர்க் கற்றை தூக்கிப்
   பத்திவிட் டெறிக்குங் காந்திப் பன்மணி பரப்பி யோதை
   நித்தமு மறாது செல்வ நிகழ்ந்தவா வணமுங் கண்டார்.                     1.19.26  927
   அடையல ரொடுங்க மோதும் படைமுர சதிரு மோதை
   யிடைபடு வறுமை யோட விடுகொடை முரசி னோதை
   கடைபடு வடிவேற் கண்ணார் கடிமண முரசி னோதை 
   முடியுடை யரசர் வீதி யெங்கணு முழங்கக் கண்டார்.1.19.27  928
   வாரியின் மதங்கள் சிந்தி வாரண மிடைந்து செல்லத்
   தேரினந் திரண்டு கூடிச் செழுங்கொடி நுடங்கி நிற்பப்
   பாரிடை துகள்விண் டூர்க்கும் பரித்திரண் மலிந்து தோன்ற
   வாரவார் முரச றாத வரசர்வீ திகளுங் கண்டார்.1.19.28  929
   புகர்முகச் சிறுகண் வேழப் பொருப்பொடு பொருப்புத் தாக்கி
   யிகல்பொர மூட்டுஞ் செல்வி யிளையவர் குழாத்தி னோசை
   முகிலொடு மசனி பொங்கி முழங்குவ போன்றும் விண்ணு
   மகிலமு மதிரத் தோன்று மணிமறு கிடமுங் கண்டார்.                       1.19.29  930
   வன்னியின் கொழுந்து போற்செம் மணிக்கதி ரூச லேறி
   மின்னனார் பாடி யாடும் வீதிவாய் மலிந்த தோற்றந்
   துன்னிதழ்க் கமலப் போது துயல்வர நாப்பண் வைகு
   மன்னமொத் திருப்ப நோக்கு மகமகிழ்ந் தினிது கண்டார்.                   1.19.30  931
   கந்துக மெடுத்துக் காந்தட் கரத்தினி லேந்தி யாடு
   மந்தர மனைய கொங்கை மயிலனார் முகத்தின் வேர்வை
   சிந்தக டுளைந்து தத்துந் திரைமிகட் டெழுந்து தோன்று
   மிந்துமுத் துகுப்ப தென்ன விடந்தொறு மலியக் கண்டார்.                    1.19.31  932
   கருமணிக் கழங்கு கஞ்சக் கரத்தினி லெற்றி யாடச்
   சுரிகுழன் மலர்வண் டென்னச் சுரும்பினந் தாவ நோக்கி
   யரிவைபுன் முறுவ றோன்ற வணிநகைக் கதிரின் முத்தாய்த்
   தெரிதரப் புதுமை காட்டுந் தெருத்தலைச் சிறப்புங் கண்டார்.                 1.19.32  933
   மாசறு வாயி றோறும் வயங்கிய கதலி நெற்றிப்
   பாசடை துயல்வ திந்தப் பாரினிற் குபிரென் றோங்கு
   மாசற வுதித்த வள்ள லகுமதி னழகு மெய்யின்
   வீசுவ போன்று தோன்றி விளங்குதல் பலவுங் கண்டார்.                     1.19.33  934
   முருக்கிதழ் கரிய கூந்தன் முத்தவெண் ணகையி னார்தம்
   பெருக்கொடு திரண்டு நன்னீர் குடைதலிற் பிறங்கு மெய்யின்
   றிருக்கிளர் கலவைச் சேறு நானமும் புழுகுஞ் சேர்ந்து
   மருப்பொலி வாவி யாவு மணங்கமழ்ந் திருப்பக் கண்டார்.                    1.19.34  935
   பரதமா டிடமுங் கீதப் பண்ணொலி யரங்குஞ் சீர்மை
   விரதமா மறையோ ரோதும் வேதமண் டபமுஞ் செவ்விக்
   கரதலஞ் சேப்ப வள்வார்க் கருவியா ரிடமுஞ் செல்வர்
   நிரைதரு சிரம சாலை நிறைந்தன பலவுங் கண்டார்.1.19.35  936
   இன்னன பலவு நோக்கி யெழில்கனிந் தொழுகிக் காந்தி
   மின்னொளி மழுக்குஞ் சோதி மெய்முகம் மதுமன் பாகத்
   தன்னுயிர்த் தோழ ரோடுந் தரகனு மைச றாவும்
   பின்னுற வரவக் காபிர் பெருந்தலைக் கடையிற் சார்ந்தார்.                   1.19.36  937
   அருளினி லறத்திற் றேர்ந்த வடிவினி லெவரு மொவ்வாக்
   குரிசினான் மறைக்கும் வாய்த்த கொண்டலங் கவிகை வள்ளல்
   விரிகதிர்க் கலைக ளோடும் வெண்மதி காலி னேகி
   யிருளிடம் புகுவ போல விவர்களில் லிடத்திற் புக்கார்.                      1.19.37  938
   கள்ளவிழ் மரவத் திண்டோட் காரணக் கடலே யன்ன
   வள்ளலை யவர்கள் போற்றி மாளிகை வயின்கொண் டேகித்
   தெள்ளிய மணியிற் செய்த செவ்வியா சனத்தி லேற்றி
   வெள்ளிலை யடைகாய் சந்தம் விரைவின்வைத் திருந்தா ரன்றே.               1.19.38  939
   மைதவழ் குடையீ ரிந்த மனையிடை புகுத யாங்கள்
   செய்தவப் பலனோ முனோர் திளைத்தபுண் ணியத்தின் பேறோ
   வெய்திய பெற்றி யென்ன விசைந்தநன் முகம னாகப்
   பொய்திகழ் நாவால் வஞ்சம் பொருந்திய மனத்தர் சொன்னார்.                1.19.39  940
   நன்னய மொழிக ளாக நவிற்றியங் கிருந்த காலை
   வன்மனக் கொடிய காபிர் மனத்துறு சூழ்ச்சி யாக
   மின்னொளி கரக்கு மாட மேனிலை செறித்த கற்பாற்
   சென்மெனக் கடைக்கண் ணாரச் செப்பின னொருவன் சென்றான்.                1.19.40  941
   தீங்குறு மனத்த னேகிச் செறித்தமேற் பலகை மெல்ல
   வாங்கியங் கிருந்த கல்லை வரைப்புயம் பிதுங்க வுன்னித்
   தாங்கலி லுருட்டி மெல்லத் தள்ளினன் றள்ள லோடு
   நீங்கருங் கரத்தைக் கவ்வி நெரிபட விறுக்கின் றன்றே.                       1.19.41  942
   கரத்தினிற் பதிந்த கல்லைக் கழற்றினன் கழற்ற லாகா
   துரத்தொடுங் காலை யூன்றி யுதைத்திழுத் தசைத்து வெள்வாய்
   நிரைத்தபல் லதரங் கவ்வி நெற்றிமேற் புருவ மோட்டி
   வரைத்தடப் புயங்கள் வேர்ப்ப வலித்தறச் சலித்து ழன்றான்.                   1.19.42  943
   உரம்புவன் கையைக் கல்லோ டுதறுவ னுதற டாம
   னிரம்பநெட் டுயிர்ப்புச் செய்வ னிலைதளர்ந் திடுவன் வாசிக்
   குரம்படை துகள்போ லாவி குலைகுலைந் திடுவ னிந்தத்
   தரம்பட விதியோ வென்னத் தயங்குவன் மயங்கு வானே.                      1.19.43  944
   மாதிரங் கையைப் பற்றி வரவர நெருக்க மேன்மேல்
   வேதனை பெருக வாடி வேர்த்துட லயர்ந்து சோர்ந்து
   பாதகம் பலித்த வாற்றாற் பதைபதைத் துருகி யேங்கி
   யேதினிச் செய்வோ மென்ன விடைந்துநெஞ் சுடைந்து நின்றான்.                   1.19. 44  945
   இணையன துன்ப மெய்தி யிவனிவ ணிருப்ப வன்னோர்
   மனையிடை பொருள்கொண் டீங்கு வந்திலன் காணு மென்னச்
   சினமுடன் சொல்வார் போலச் செப்பிமே னிலையிற் போந்தார்
   புனைமணிக் கரங்கல் லோடும் புரண்டவன் கிடப்பக் கண்டார்.                  1.19.45  946
   மாட்டுவந் திருந்து நின்பால் வந்தவை யெவைகொ லென்னப்
   பூட்டிய கல்லுந் தானும் புரண்டவன் றெருண்டு சொல்வான்
   வீட்டினிற் புகுமின் பாரம் வீழ்த்துமி னென்னு நுஞ்சொற்
   கேட்டனன் கேட்ட போதே கெட்டனன் கெட்டே னென்றான்.                     1.19.46    947
 வேறு
   வருந்திக் கல்லிரு கையினும் பிடிமட மயங்கி
   யிருந்த வன்னிடத் தெய்திய பேரதி சயித்துச்
   சரிந்து வீழ்ந்திட வீழ்த்தன ரீழ்த்தவர் தவித்தார்
   விரிந்தி டாதுமேன் மேலற விறுகிய விலங்கல்.1.19.47  948
   இல்லி னுட்புகுந் தவரொரு முகம்பட விருந்து
   பல்லி னாலித ழதுக்கிமெய் யுரத்தொடும் பறிப்பச்
   சொல்லொ ணாதுயிர் பதைத்திட வுடறுடி துடிப்பக்
   கவ்வி னுட்புக வற்றன வவன்மணிக் கரங்கள்.1.19. 48  949
   கரங்கள் போயின கல்லொடு மெனநிலை கலங்கி
   யிரங்கு வாரிடை வாரிது விதிகொலென் றேங்கி
   மரங்கி டந்தெனக் கிடந்தவர் மாட்டினின் றொருவ
   னரங்கு நின்றிழிந் தியல்புறுந் தரகனை யடைந்தான்.1.19. 49  950
   தரக னுக்குரைத் தழைத்துயர் மேனிலை சார்ந்து
   விரகர் செய்தொழி லனைத்தையு மொன்றற விரித்தான்
   கரைக ணீருகக் கேட்டவன் மனங்கடு கடுத்து
   நரக வாதிக ளாயினீ ரெனநவின் றனனே.1.19. 50  951
   பாரி டைப்பெரி யவர்களுக் கிடர்படுத் திடவென்
   றோரு வன்மனத் தவர்களுக் குறுபொரு ளுலகிற்
   சாரு மக்கலு மனைவியுந் தாமுந்தம் பொருளும்
   வேரொ டுங்கெடு மென்பது நிசமென விரித்தான்.1.19.51  952
   ஓங்கு மாநில மாக்களி லொருவருக் கொருவர்
   தீங்கி யற்றிட நினைத்திடுங் கொடியவத் தீமை
   நீங்கி டாதவ ருயிரினைப் பருகநே ரலர்கை
   தாங்கும் வாளென வொல்லையி லுறச்சமைந் திடுமே.1.19.52  953
   ஈர மற்றபுன் மனச்சிறி யவர்திரண் டிகலிக்
   கோர மாகிய பழியையெண் ணாக்கொடுங் கொலையாய்த்
   தேரு நல்லறி வாளருக் கிழைத்திடுந் தீங்கு
   நீரி டைக்கன னெருப்புகுத் திடுவொத் திடுமே.1.19.53  954
   மக்க மாநகர் முகம்மது தமக்கல மறுவிற்
   றக்க பேர்க்கிடர் நினைப்பதுந் தகுவதன் றேயான்
   மிக்க வார்ததையில் விளம்புவ தென்கொலுநும் வினையால்
   கைக்கு மேற்பலன் பலித்தது காண்டினி ரென்றான்.1.19.54  955
   ஆதி தூதுவ ரொருவர்வந் தடைகுவ ரெனவே
   வேத வல்லவ ருறுமொழி நமக்குமுன் விரித்தா
   ரேத மற்றவ ரவரிவ ரலதுவே றிலையாற்
   போதி ணைச்சரண் பணிந்திவை புகலுவ மென்றான்.1.19. 55  956
   பொருத்து நன்மொழி யிதுகொலென் றேமிகப் புகழ்ந்து
   கருத்த ழிந்தவக் கருத்தினி னன்கெனக் கருதித்
   தரித்த பேரனை வருமெழுந் தனரதிற் றரக
   னொருத்தன் முன்னெழுந் தணிமுகம் மதினிடத் துற்றான்.                      1.19.56  957
   ஏத முற்றவன் மனைகொடி யவர்களில் லிடத்தோர்
   பாத கத்தினை விளைத்தனர் பலித்ததங் கவர்பால்
   வேத னைப்படர் விள்ளுதற் கரிதுவெள் வேலோ
   யீது வந்தவை யெனப்பணிந் துரைத்தவ ணிருந்தான்.1.19. 57  958
   இருந்த காலையி லனைவரும் வந்தெழி லிலங்கிச்
   சொரிந்த மாமுக முகம்மதி னிணையடி தொழுது
   புரிந்த தீங்கினால் வந்தவை யனைத்தையும் புகன்றார்
   விரிந்த வாய்புலர்ந் தேங்கிய மனத்தொடு மெலிவார்.1.19. 58  959
   வெறுத்த புன்மனக் கொடியம்யாம் விளைத்திடும் வினையைப்
   பொறுத்து நல்லரு ளெம்வயின் புரிகெனப் போற்றி
   மறுத்து நன்மொழி புகன்றனர் வளருநல் லறத்தை
   யறுத்துத் தீவினைப் பயிர்விளைத் திடநினைத் தவரே.1.19.59  960
   வருந்தி நன்மொழி தரகனங் குரைத்தது மருவார்
   பொருந்தி நின்றவை புகன்றது மனத்தினிற் பொருந்தித்
   திருந்து வெண்புகழ் முகம்மது செழுங்கரம் போக்கி
   யிருந்த வன்றனைக் கொணர்கென வாய்மலர்ந் திசைத்தார்.                   1.19.60  961
   சொன்ன போதினி லோடினர் சோரிநீர் சொரியத்
   தன்னி ருங்கர மிழந்தவன் றனைச்சடு தியினின்
   மன்னர் மன்னவர் முன்கொணர்ந் தனர்மணிக் கரத்தைப்
   பின்ன மாக்கிய சிலையையுஞ் சிறுமையிற் பெரியோர்.1.19. 61  962
   கல்லி னுட்புதைந் துறைந்திடுங் கரங்களுங் கரம்போ
   யல்ல லுற்றிடைந் தழுங்கிடு மவனையு நோக்கிச்
   செல்ல லம்பிய கரதல முகம்மது தௌியாப்
   புல்லர் வஞ்சக நெஞ்சகந் தெரிதரப் புகல்வார்.1.19.62  963
   கரிய கல்லினிற் பதிந்திடுங் கரத்தினின் கரத்தைத்
   தெரிய வைத்திடென் றோதிய மொழியினைத் தேறிச்
   சொரித ருங்குரு திகளொடுந் துடுப்பெனுங் கரங்க
   ளரிதி னீட்டியே தொட்டிட வொட்டின வன்றே.1.19.63  964
   உறையுங் கல்லினிற் கரங்களை நெகிழென வுரைப்பக்
   குறைவி லாதுற வாங்கின னீரினிற் குளித்து
   மறையு மென்கரம் வாங்கின தெனமறுத் தழும்பு
   கறையு மில்லென விலங்கின தவனிரு கரங்கள்.1.19.64  965
   முன்னை நாளினும் பெலனுறு முழுமலர்க் கரத்தால்
   வன்ன மாமலர் முகம்மதி னிணையடி வருடி
   யின்ன னீக்கினை யிருகரம் பொருத்தினை யினியென்
   றன்னை யாளுதி கடனென வடிக்கடித் தாழ்ந்தான்.1.19.65  966
   கொடிய சூதர்கள் வன்னசு றானியின் குலத்தோர்
   நெடிய காரண மெனமுகம் மதுதமை நெகிழா
   தடியி னிற்பணிந் தாசரித் தாசனத் திருத்திக்
   கடிதி னும்பொரு ளிவையெனக் கணக்குடன் கொடுத்தார்.                     1.19.66  
                 கரம் பொருத்து படலம் முற்றிற்று
            ஆகப் படலம் 19க்குத் திருவிருத்தம்...966  உள்ளுறை அட்டவணைக்குத் திரும்ப   
   1.20.   ஊசாவைக் கண்ட படலம்
   
967  
    மிக்க செம்போனீந் தவர்க்குநன் மொழிபல விளம்பிப்
   புக்கி ருந்தவ டுடனெழுந் தகன்றுபொன் றிகழத்
   தக்க மாமணிக் கதிர்விடு மறுகினிற் சார்ந்தோ
   ரக்க சாலையி னிடத்துவந் திருந்தன ரன்றே.1.20.         1  968
   நெருப்பு குத்திடுந் தெறித்திடுஞ் சுடுஞ்சுடு நெறியீ
   ரிருப்பி டந்தவிர்ந் தெழுமெனத் தபதிய னிசைப்ப
   வொருப்ப டத்துணுக் கெனப்புறத் தொதுங்கின ருழையோர்
   விருப்ப முற்றிருந் தெதிரகு மதுவிளக் கினரால்.1.20.       2  969
   தோற்ற நும்மிடத் தலதுவே டிலைச்சுடுங் கனலை
   யாற்றும் பேற்றியா லுமதிடத் தடைகுவ தலது
   வேற்றி டம்புகா புக்கினு மெய்யினில் வெதுப்ப
   வூற்ற மின்றதற் குறுகுணந் தானுமின் றெனவே.1.20.      3  970
   மெலிவி லாதசொற் கேட்டலுங் கம்மியன் வெகுண்டவ்
   வுலையி னிற்கரும் பொன்புகுத் துமியொடு கரியும்
   பொலிய வைத்தெரி மூட்டினன் புகையிருட் படல
   மலித ரக்கனல் கொழுந்துவிட் டெழுந்தது வளர்ந்தே.1.20.  4  971
   உருகி வெந்தவல் லிரும்பினை யுலைமுகத் தெடுத்துக்
   கருகு மேனியன் கட்கடைக் கனற்பொறி கதுவ
   வருகி ருந்தெழுந் தங்கைகள் சிவப்புற வடித்தான்
   பெருகு மக்கினிக் கொழுந்துக டெறித்தன பிதிர்ந்தே.1.20. 5  972
   சரிந்து வீழ்ந்திடச் சிதறிய செங்கதிர்த் தழல்கள்
   விரிந்து நன்கதிர் குலவிய முகம்மது மெய்யி
   னெரிந்த சந்தனச் சேறுபன் னீரொடுங் குழைத்துச்
   சொரிந்த தாமெனக் குளிர்ந்தது சோர்வற வன்றே.1.20.   6  973
   இத்தி றத்தெழில் கண்டுகம் மியனெதிர் நோக்கி
   யுத்த மக்குலப் பெயர்தலை முறைப்பெய ரூர்ப்பேர்
   பத்தி யின்னுமக் கிடுபெய ரிவைபடிப் படியாய்
   வித்த காதெரி தரவுரை யெனவிளம் பின்னே.1.20.        7  974
   மக்க மூர்கிலா பருள்குசை யப்துல்மு னாபுக்
   கக்க மானஹா ஷீமுத லப்துல்முத் தலிபு
   தக்க மன்னவர் மைந்தரி லப்துல்லா தவத்தான்
   மிக்க னென்பெயர் முகம்மது வெனவிளம் பினரே.1.20.     8  975
   அறபின் மக்கமா நகரின் முகம்மதென் றணித்தா
   யுறவு தித்துநஞ் சமயங்க ளுலைப்பனென் றுரவோர்
   மறையி லோதிய வரன்முறைப் படியQ துணர்கிற்
   குறைவி லாதவ னிவனெனக் குறித்துளங் கொதித்தான்.   1.20.9  976
   வருந்தி லாமறை யவர்களே ஷாமின்மன் னவரே
   திருந்து நல்லறி வாளரே தேவத மனைத்தும்
   பொருந்து றாதற வழித்திட நகரிடைப் புகுந்திங்
   கிருந்த வனிவன் காணெனக் கூக்குர லிட்டான்.1.20. 10  977
                     வேறு
   கனைவாருதி நிகர்ஷாமுறை கதிர்மாமுடி வீரர்
   தனுவாளயி லெறிவேல்கணை தண்டம்பல வேந்தி
   முனையாரெவ ரெதிர்வார்முறை யிடுவாரெவ ரென்றே
   சினமாயெழு புலிபோல்பவர் சிலர்வந்துவ ளைந்தார்.1.20.  11  978
   கருதார்வரு திறலாலிடு கலகந்தர மன்றென்
   றிரைவாகிய சினத்தான்ய குணத்தாற்றிர ளினத்தாற்
   பொருவோமெனு மனத்தாலதி புகழார்முகம் மதுவை
   மருவார்மன மலையக்கொடு மதிளின்புறம் வந்தார்.1.20.   12  979
   நறைதுன்றிய சுதைவெண்கதி ரெயிலின்புற நண்ணி
   யுறையும்விடு தியில்வந்தன ரொளிமாமுகம் மதுவுந்
   துறையின்றொழில் வகையுந்தொகை நிதியும்முறை முறையாய்
   நிறைகின்றன குறையின்றென நெறியேகிட நினைவார்.1.20.13  980
   எருதொட்டக மடல்வெம்பரி யிருபக்கமு நிறைய
   மரவத்தொடை புயமுங்கிட வருமக்கிக டாமுந்
   தருமத்துரை நயினாரொடு சதுரன்மைச றாவும்
   புரிசைப்புற நகர்விட்டணி பொழில்புக்கி நடந்தார்.1.20.    14  981
   குருகார்கழ னிகள்வாவிகள் குளிர்சோலை கடந்தே
   யிருகாதமு மொருகாதமு வெழிலாக நடந்து
   கருமாமுகி னிழறாவிய ஹபிபாமுகம் மதுவும்
   வருபாதையி னடுவேயொரு வளமாமனை கண்டார்.1.20.   15  982
   கனமாமதி யுடையோனெதிர் களைகால முணர்ந்தோன்
   மனமூடுறை யறிவான்முகம் மதுவார்வழி யறிவோன்
   குனிவார்சிலை நசுறானிகள் குருவாகிய வூசா
   வெனுமாமறை முதியோனுறை யெழின்மாமனை யேகார்.                       16  983
   மேகக்குடை நிழலுங்கதிர் விரிவாகிய மெய்யும்
   பாகத்திடை கமழும்பரி மளமும்மதி முகமு
   நாகத்தொடு தனிபேசிய நயினார்முகம் மதுவென்
   றாகத்திடை கண்டானவ ணடைந்தானரு கிருந்தான்.1.20. 17  984
   இருந்தான்முகம் மதுதண்கதி ரெழின்மாமுக நோக்கித்
   திருந்தாரட லரியேதரு செழுமாமழை முகிலே
   பெருந்தாரணி தனினும்பதி குலம்பேரவை யனைத்தும்
   வருந்தாதுரை யீரென்றனன் மறையோதிய மதியோன்.1.20.18  985
   அதுனான்கிளை ஹாஷிம்குல மமரும்பதி மக்கம்
   பிதிராநிலை யபுத்தாலிபு பின்னோரபு துல்லா
   சுதனாமுகம் மதுநானெனச் சொன்னார்மறை வல்லோ
   னிதமாகிய நபியாமென விசைந்தான்மன மகிழ்ந்தான்.                       19  986
   வடிவாரிடை யகலாதுறை மைசறாதனை நோக்கிக்
   கொடியார்கழ லடலோய்நுமர் குலமேதென நவிலக்
   கடுவார்விழிக் கொடியாரிடை கதிஜாவெனு மயிலா
   ரடியாரினி லௌியேன்மிக வுரியேனென வறைந்தான்.1.20.20  987
   மடமாயில் கதிஜாவென வளர்கோதையை யுதவு
   மடலாரரி குவைலீதெனு மறிவோன்மறை மொழியைக்
   கடவாதநன் மதியோனுயர் கனபேரரு ளானென்
   னுடலாருயி ரெனவேமுத லுறவானவ னென்றான்.1.20.   21  988
   முன்னாளுற வெனவோதிய முதியோன்முக நோக்கி
   யென்னாருயி ரனையீரும திடுபேர்சொலு மெனவே
   மன்னாகிய மைசறாசொல் மறையோனு மகிழ்ந்தே
   யொன்னாரரி யேயென்பெய ரூசாவென வுரைத்தான்.1.20.22  989
                       வேறு
       உரையினி லுறவு குவைலிதென் றூசா                 வுரைத்தவை யுளத்தினிற் குறித்துக்
       கரைவழிந் தொழுகு மகிழ்ச்சியாய் மைசறா                  கருங்குழற் செவ்விதழ்க் கனிவாய்த்
       திருமொழி யுரைத்த திவனெனக் கருதிச்                செவ்வியோன் முகமரை நோக்கிப்
     புரையற நுமக்குச் சொல்வதொன் றுளது               கேண்மினென் றன்பொடு புகல்வான்.1.20. 23  990
       குறைஷியங் குலத்துக் கொருமணி யெனவுங்                குவைலிதுக் கிருவிழி யெனவு
       மறைதிரைக் கடலி லமுதெனப் பிறந்த                 வரிவையர்க் கணியெனுங் கதீஜா
       நிறைமதி மடியிற் றவழவுந் துகிலிற்                 பொதியவு நெறிபடுங் கனவி
       னுறைபடும் பொருளை யுணர்கெனச் சலாமு                 மோதின ருமக்கென வுரைத்தான்.1.20. 24  991
      அம்புய வதனன் குவைலிது வருந்து                  மருந்தவந் திரண்டொரு வடிவாய்க்
      கொம்பென வொசிந்த நுண்ணிடைக் கதீஜா                  குறித்திடுக் கனவினைத் தேர்ந்து
      கம்பிதஞ் செய்து கருத்தினுண் மகிழ்ந்து                  காரணப் புதுமைக ளனைத்து
      மிம்பரின் விளங்க மைசறா மகிழ                  வினிதுற வெடுத்திசைத் திடுவான்.1.20.25  992
      அகிலமுந் திசையுஞ் சுவனமும் விளங்க                  வணிதிகழ் மக்கமா நகரின்
      முகம்மதென் றுதித்து தீன்பயி ரேற்றி                  மறைவழி தவறிடா நடத்திப்
      பகரரு  நபியாய் வேதமு முடைத்தாய்                  வருவரென் றறிவுளோர் பகர்ந்த
      நிகரருங் குரிசி லிவரல்லா லிந்த                  நீணிலத் தினிலிலை யெனவும்.1.20. 26  993
      கலைநிறை மதியாய் மடிமிசை யிருப்பக்                  கனவுகண் டகமகிழ் கதீஜா
      நிலைமிசை யிவர்க்கே மனைவியா யிருந்திந்                 நீணிலம் புரப்பது தவறில்
      குலமிகப் பெருகுஞ் செல்வமும் வளருங்                  குறைவிலாப் பதவியும் பேறு
       மலகிலா தடைந்த தென்னவு முரைத்தே                 னெனவரி வையர்க்குரை யென்றான்.1.20. 27  994
      மறைதெரி யறிவ னுரைத்தசொற் கேட்டு                  மைசறா மனமிக மகிழ்ந்து
      நிறைபதி தனைவிட் டிற்றைநாள் வரைக்கு                  நிகழ்ந்தகா ரணமுள வனைத்துங்
      குறைவிலா தெழுதி முத்திரை பொருத்திக்                  குறித்தவ ரிடத்தினிற் கொடுத்துக்
      கறையிலா மதிய மெனுமயில் கதீஜா                  கரத்தினி லளித்திடு மென்றான்.1.20. 28  995
      விண்ணபத் திரத்தை மக்கமா நகரில்                  விளங்கிழைக் கனுப்பிய பின்னர்
      பண்ணினிற் சிறந்த மறைமுறை தேர்ந்த                  பண்டிதன் பதமலர் போற்றி
      வண்ணவார் தடக்கை முகம்மதைப் புகழ்ந்து                  வாகனங் கொணர்ந்தனன் மைசறா
      வெண்ணிறந் தனைய மக்கிக ளெவரு                  மெழுந்தனர் குரிசிலு மெழுந்தார் .1.20. 29  996
      பாதையிற் புகுத மூதறி வுணர்ந்த           பண்டித னெனவரு மூசா
      தீதற வெழுந்து முகம்மதின் வனசச்                 செம்மல ரடியிணை பணிந்து
      கோதறப் பழுத்த செழுங்கனி கொடுத்துக்                  கொண்டலங் கவிகையை நோக்கி
      மாதவர் தமையு மடிக்கடி போற்றி                  மகிழ்ந்துதன் மனைவயிற் சார்ந்தான்.1.20.30  
             ஊசாவைக் கண்ட படலம் முற்றிற்று. 
           ஆகப் படலம் 20க்குத் திருவிருத்தம்...996.  உள்ளுறை அட்டவணைக்குத் திரும்ப   
   1.21.   கதீஜா கனவு கண்ட படலம்
   
997 
    முகைமுறுக் கவிழ்ந்து முருகுகொப் பளிக்கு                         முளரியு முழுமணி நீல
              நகைவிரித் தனைய குவளையுந் துகிரி                          னறுமலர் விரிந்தென விரிந்து
              திகழ்தருஞ் சேதாம் பலுங்குடி யிருந்து                          திருவளர் வாவியின் வாளை
              யுகடொறும் வெருவி யொதுங்கிய சிறைப்புள்                          ளொலித்திடு மிடங்களுங் கடந்தார்.1.21. 1  998
              புனன்முகி லசனி யதிர்தொறுங் கிடந்து                        புடைத்துவால் விசைத்தரி யேறு
              சினமுடன் சிலம்பப் புகர்முகச் சிறுகட்                          சிந்துரம் பிடியொடு மிரிந்து
              நனைமல ருதறுங் காவகத் தொதுங்கு                          நனிதிரள் குயினென மயில்க
              ளினமணிச் சிறைவிட் டருநடம் புரியு                         மிருவரை யிடங்களுங் கடந்தார்.1.21. 2  999
              படுகொலைப் பார்வை காருடற் கழற்காற்                      பறிதலைப் பங்கிவேட் டுவர்தங்
              கொடுமரங் குனித்துத் தூணியுந் தாங்கிக்                          கொழுஞ்சரம் வலக்கரந் தூண்டிப்
               புடைபுடை பரந்த மானினம் வீழ்த்திப்                          பொருந்தவுண் டிருந்தசீ றூரும்
               விடர்படர் கானற் பாலையுங் கடந்தார்                          விறல்பெறு மறபினின் வேந்தர்.1.21.3  1000
              தொண்டையங் கனிக டோன்றியிற் சிறப்பத்                         தோன்றிய தரியமா ணிக்கம்
              விண்டலர் விரித்துக் காய்த்தன போலும்                        விளங்கிடக் குருந்தொடு காயா
              வண்டுறை பிடவுங் கொன்றையுஞ் செறிய                         வளைதருங் குடியிடை பொதுவர்
         வெண்டயி ருடைக்கு மொலிமறா முல்லை                        வேலியுங் கடந்தயல் போனார்.1.21.4  1001
              பரித்திர ளனைத்து மொருபுற நெருங்கப்                        பாதையிற் பல்லிய மெனவே 
     யெருத்தின மணிக ளொலித்திட வொருபா                         லிலங்கிள வெயில்பிறந் துமிழக்
              கரத்தினி நெடுவே லேந்திய மாக்கள்                        கவுண்மதக் களிறென நடந்து
              விரித்தவெண் குடையுந் துவசமு மலிய                        விரைந்தொரு காவகம் புகுந்தார்.1.215  1002
              சந்தகில் திலகங் குரவுதேக் காரந்                      தான்றிகோங் கேழிலைம் பாலைச்
              சிந்துர மசோகு மாதவி நெல்லி                       செண்பகம் பாடலந் தேமா
               மந்தரை கமுகு புன்னைநா ரத்தை                       மகிழ்விளா மருதெலு மிச்சை
               குந்தமா சினிமா கடம்பில விதழி                          குங்குமஞ் செறிதிரட் சோலை.1.21. 6  1003
              நித்திலத் திரளி னரும்பிளம் புன்னை                         நிரைமலர் சொரிவன வொருபால்
              கொத்தரும் பலர்த்திச் சண்பகத் தொகுதி                        குவைதரச் சொரிவன வொருபால்
              பத்தியிற் செறிந்த பாடலம் விரித்த                       பாயலிற் சொரிவன வொருபால்
              புத்தரி சொழுக்கு நிரைமகிழ் செறிந்த                       புழைமலர் சொரிவன வொருபால்.1.217  1004
              முள்ளிலை பொதிந்த வெண்மடல் விரிந்து                      முருகுமிழ் கைதக ளொருபால்
              கொள்ளைமென் கனிகள் சிதறுமுள் ளீந்து                         குறுங்கழுத் தசைவன வொருபால்
              வெள்ளிவெண் கவரி விரிந்தபோற் பாளை                        மிடறொசி வனகமு கொருபாற்
              றெள்ளுநீர்க் குரும்பைக் குலம்பல சுமந்த                       செறிதிரட் டாழைக ளொருபால்.1.21.8  1005
              தூய்திரட் பளிக்குக் கனியையா மலகஞ்                       சொரிதரச் சிதறுவ வொருபாற்
              காய்கதிர் நீல மணியென நாவற்                       கருங்கனி சிதறுவ வொருபாற்
              சேயுயர் தேமாச் செழுந்தலை குழைத்துத்                     தீங்கனி யுகுவென வொருபாற்
              சாய்பணர்க் கொழுவிஞ் சியின்கனி சிவந்த                     தனமெனச் சொரிவன வொருபால்.1.21.9  1006
              தேங்குட மனைய முட்புறக் கனிக                     டிகழ்தரச் செறிந்தன வொருபால்
              மாங்கனி யமுதத் திவலைக டெறிப்ப                     மலிதரச் சொரிவன வொருபாற்
              பூங்குலைக் கூன்காய் பொன்பழுத் தொளிர்வ                     போன்றன கதலிக ளொருபாற்
              றீங்கில்பொற் கலசம் விண்டுசெம் மணிகள்                       சிந்துமா துளைத்திர ளொருபால்.1.21.10  1007
              உலகமுந் திசையும் புகழுசை னயினா                      ருதவுசந் ததியபுல் காசீஞ்
              சலதர மனைய கரத்தினி லேற்றோர்                       தம்மனங் குளிர்வபோற் குளிர்ந்து
              நிலமிசை கிடையாப் பெருவளஞ் சுரந்து                          நீடிரை வாவிக டிகழ
              வலகிலாச் செல்வங் குறைவறா திருந்த                          வணிதிகழ் வனதளிர்ச் சோலை.1.21.11  1008
              அறிவினுக் கறிவா யரசினுக் யரசா                          யணியினுக் கணியதாய்ச் சிறந்த
       மறுவிமெய் கமழ்ந்த முகம்மதுங் கூண்ட                        மக்கிக ளனைவருஞ் செறிந்து
              நிறைவளம் பலகண் டகங்களி கூர்ந்து                          நிரைமணிப் புரவிவிட் டிறங்கித்
              துறையின்முத் திறைக்குந் திரைத்தடஞ் சூழ்ந்த                          சோலையி லிருந்தன ரிப்பால்.1.21.12  1009
              வானிழிந் தமர ரெண்ணிலக் கிலபேர்                        முகம்மதி னிடத்தில்வந் துறைந்து
              தேனிமர் மரவத் தொடையலுந் தரித்துத்                          திகழ்மணிக் கலன்பல வணிந்து
              பானுவின் கதிர்கள் பொருவுறா தியன்ற                          பன்மணித் தவிசின்மே லிருத்திக்
              கான்மலர் தூயொட் டகத்தின்மே லேற்றிக்                          கண்கொளா தழகிருந் திலங்க.1.21.13  1010
              பல்லியங் கறங்கக் கொடித்திர ணுடங்கப்                          பானிறக் கவரிகள் சுழற்ற
              வெல்லவன் கதிரிற் படைக்கலஞ் செறிய                          விந்துவெண் குடைதனி நிழற்றச்
              செல்லுறழ் கரட மதகரி நெடுங்கச்                          சிவிகையின் கணந்திசை மலிய
              வல்லியின் கொடிபோ லமரர்தம் மகளிர்                          மருங்கிரு பாலினு மிடைய.1.21.14  1011
              பரித்திர டொடர வானவ ரீண்டிப்                          பரிமளப் பொன்னலர் தூற்றத்
              தெருத்தலை புகுந்து பவனியி னுலவிச்                          செழும்புகழ் முகம்மது வரவுங்
              கருத்துடன் கண்ணுங் களிப்புற நோக்கிக்                         கவின்மலர்ப் பதம்பணிந் திறைஞ்சத்
              திருத்திழை மணியிற் குருத்தெனுங் கதீஜா                         தெரிதரக் கனவுகண் டெழுந்தார்.1.21.15  1012
              கனவினை நனவென் றகமகிழ்ந் தெழுந்து                         கதிர்மணி வாயிலை நோக்க
              வினமத கரியும் பரியொடி ரதமு                          மிருங்கடற் சேனையும் விருது
              மனமல ருறைந்த முகம்மது தமையும்                        வானவர் மகளிர் கடமையும்
              புனைமணிக் கொடொயுங் கவிகையுங் காணார்                       பொருந்திய துயரமே கண்டார்.1.21.16  1013
     இருடுணித் தெழுந்த மின்னெனப் பிறழு                        மிழைபல திருத்தில ரிருண்ட
              சுரிகுழன் முடியார் தோளணி தரியார்                       சுண்ணமுஞ் சாந்தமும் பூசார்
              சரிகரத் தணியார் மேகலை யிறுக்கார்                      தளிர்மலர்ப் பதத்தணி தாங்கார்
              மருமலர் சொருகார் வடுவெனச் சிறந்த                        வரிவிழிக் கஞ்சன மெழுதார்.1.21.17  1014
              கந்துகங் கழங்கம் மனைகரத் தேந்தார்                       கதிர்மணி யூசறொட் டாடார்
              சிந்துரப் பிறைநன் னுதலியர் திளைத்த                         சிற்றிலும் பேரிலுந் தேடார்
              மந்தர மதிண்மண் டபத்திடைப் புகுந்து                       மலர்க்குழற் ககிற்புகை மாட்டார்
              சுந்தரக் கமலச் சீறடிக் கிசைந்த                        சுடரலத் தகமெடுத் தெழுதார்.1.21.18  1015
              பஞ்சணை பொருந்தா ரிருவிழி துயிலார்                          பழத்தொடு பாலமு தருந்தார்
              கொஞ்சுமென் குதலைக் கிளியொடு மொழியார்                          கொழுமடற் செவிக்கிசை கொள்ளார்
              கஞ்சமென் மலர்த்தாள் பெயர்ந்திட வுலவார்                         கடிமலர் வாசநீ ராடார்
              வஞ்சிநுண் ணிடையார் தம்மிடத் துறையார்                          முகம்மது மனத்திடத் துறைந்தார்.1.21.19  1016
   வேறு
              மருமலர்ப் புயமுகம் மதுபொன் மாமதிற்
              றிருநகர்த் தெருவரு பவனி சேர்தரு
              முருகலர் குழலிதங் கனவின் முற்படக்
              கருதிய துயரெனும் கடற்கு ளாயினார்.1.21.20  1017
              மலைநிகர் புயமுகம் மதுநன் மாமணத் 
              துலவிய பவனியின் கனவொன் றுற்றிடக்
              கலைமதி நிகர்கதீ ஜாதங் காதலா
              லலைதுயர்ப் பெருக்கினி லாழ்ந்திட் டாரரோ.              1.21.21  1018
              துதிபெறுங் குவைலிது கருத்துத் துன்புறப்
              பதியர்பே தகப்படப் பகர்வ ரோவெனு
              மதிநிகர் முகம்மதிம் மனைவி யாகவென்
              விதிவசம் பொருத்துமோ விலக்கு மோவெனும்.             1.21.22  1019
              மடிமிசை மதிவரும் வரவு மாமறை
              நெடியவன் மணமென நிகழ்த்தும் வார்த்தையுங்
              கடிமணப் பவனியின் கனவு மாதுலன்
              றிடமுறும் வசனமுந் சிதையு மோவெனும்.                 1.21. 23  1020
              கருத்தினுள் ளுறைமுதற் கனவை மைசறா
              விரித்தெடுத் துரைத்தலும் விளங்கத் தேர்ந்துபொன்
              வரைத்தடப் புயத்தனூ சாதன் வாக்கினா
              லுரைத்ததென் னோவென வுளத்தி லெண்ணுமால்.          1.21.24  1021
              நிலமிசை நபிப்பெயர் நிறுத்தும் பேர்களுக்
              கலைவுறப் பெரும்புகை யவதி யுண்டெனக்
              கலைவல ருறைத்தசொற் கருத்தி லெண்ணமுற்
              றுலைதர வுடன்மெலிந் துருகி வாடுமால்.                  1.21.25  1022
              உரிமையி னுடனெழுந் தொழுகு மைசறா
              வரைதரு பத்திரம் வரவுங் காண்கிலே
              மெரிசுரப் பாலையிற் செய்தி யாவையுந்
              தெரிதர விலையெனத் திகைத்துத் தேம்புமால்.            1.21.26  1023
              விம்முறு மேங்குமெய் வருந்தும் வெய்துயிர்த்
              தம்மவோ வெனுமுளத் தடக்கி யாழ்கடன்
              மம்மரைக் கடப்பதெவ் வகைகொ லோவெனச்
              செம்மலர் முகங்கரிந் திருந்து தேம்புமே.                1.21.27  1024
              மன்னவன் குவைலிது வரத்திற் றோன்றிய
              பொன்னிளங் கொடிவிழி பொருந்தி லாதிருந்
              தின்னன துயரமுற் றெண்ணி யேங்கியே
              தன்னுளத் தடக்கிமெய் தளருங் காலையில்.              1.21.28  1025
              வழுவற நன்மொழி யெடுத்து மைசறா
              வெழுதிய பத்திர மடைந்த தின்றெனச்
              செழுமலர்க் குழலிய ருரைப்பத் தேமொழி
              விழைவொடுங் கரத்தினில் விரைந்து வாங்கினார்.         1.21.29  1026
              முத்திரை தனைவிடுத் தெடுத்து மூரிவெண்
              பத்திரந் தனைவிரித் துவந்து பார்த்ததி
              னுத்தரந் தனையுணர்ந் தறிய வுள்ளமும்
              புத்தியுங் களித்துடல் புளகம் பூத்ததே.                 1.21.30  1027
              விரிதருங் காரணம் விளக்கி நற்புகழ்
              தெரிதர முகம்மதென் றெழுதுஞ் சித்திர
              வரிதொறு மிருவிழி வைத்து முத்தமிட்
              டுரியதம் முயிர்பெறு முவகை யாயினார்.                 1.21.31  1028
              உரைப்பருங் காரணத் துறுதி யாவையும்
              வரைப்புயன் மைசறா வரைந்த பத்திரந்
              திரைப்படுங் கடலிடை தியங்கு வார்க்கொரு
              கரைப்படுத் திடுமரக் கலத்தை யொத்ததே.              1.21.32  1029
              தூயவர் காரணந் தொகுத்த பத்திரம்
              பாய்திரை யமுதெனப் பிறந்த பைந்தொடி
              காய்கனன் மெழுகெனக் கருத்துச் சிந்திட
              மாய்வுறுந் துயர்க்கொரு மருந்து போன்றதே.             1.21.33  1030
              விரைமல ருடுத்திகழ் மேக வார்குழற்
              கரியமை விழிக்கதீ ஜாதகங் கையினிற்
              பிரிவுறா துறைந்தபத் திரத்தைப் பெட்புட
              னரசபித் தாலிபுக் கனுப்பி னாரரோ.                   1.21.34  1031
              வந்தபத் திரந்தனை வாங்கித் தம்முயிர்ச்
              சந்ததி விளைத்தகா ரணத்தின் றன்மைநேர்ந்
              திந்தநற் பதவிக ளியன்ற தோவெனச்
              சுந்தரப் புயவரை துலங்க வீங்கினார்.                  1.21.35  1032
              வியனுறு பத்திரம் விளம்புஞ் செய்திகண்
              டுயரபுத் தாலிபென் றோது மன்னவர்
              செயிரறு முகம்மது வெனுஞ்சஞ் சீவியா
              லுயிர்பரந் திடுவதோ ருடல தாயினார்.                  1.21.36  1033
              தருநிகர் கரத்தபீத் தாலி பாகிய
              குரிசி லுங்கதீ ஜாவெனுங் கோதையும்
              வருமதிக் கின்புறு மலர்க ளொப்பென
              விருவரு முவகையிற் களித்தி ருந்தனர்.                 1.21.37   
                  கதீஜா கனவு கண்ட படலம் முற்றிற்று. 
                ஆகப் படலம் 21க்குத் திருவிருத்தம்...1033 உள்ளுறை அட்டவணைக்குத் திரும்ப   
   1.22.   மணம் பொருத்து படலம்
   
1034 
 
   உடல்குழைத் தெழுந்து செந்தே னொழுக்கிய மலர்ப்பைங் காவில்
   வடவரை யனைய திண்டோள் வள்ளலு மறுவி லாத
   கடகரி யனைய வெற்றிக் காளையர் பலருஞ் சேர்ந்த
   விடபமும் பரியுந் துன்ன வெழுந்தனர் விரவி னன்றே.1.22. 1  1035
   சோலைவாய் விடுத்து நீந்தித் துவசமுங் குடையு மல்க
   நீலமா மங்கு லங்கேழ் நெடுங்குடை நிழற்ற வெற்றிக்
   காலவேல் கரத்தி லேந்திக் காளையர் மருங்கு சூழ
   மாலையொண் புயத்தி லோங்க முகம்மது மினிதின் வந்தார்.    1.22. 2  1036
   அகிலமுஞ் சுவன நாடு மமரரும் போற்றி வாழ்த்த
   மிகுபுகழ் குவைலி தீன்ற மெல்லியல் களிப்புப் பொங்க
   நகிலணி துகிர்க்கொம் பென்ன நாரியர் புளகம் பூப்ப
   முகம்மது வென்னும் வள்ளன் மக்கமா நகரின் வந்தார்.             1.22. 3  1037
   காரணக் கடலை யொண்கேழ்க் கதிருமிழ் மலையை யாதி
   யாரணக் குரிசி லென்னு மகுமதை யெதிரிற் புக்கித்
   தாரணிந் திலகு தோட்பூ தரத்தபூத் தாலிப் வெற்றி
   வீரமுந் திறலும் வாய்த்த மென்கரத் தணைத்து மோந்தார்.       1.22. 4  1038
   அணியிழை சுமந்த செவ்வி யனையெனும் பாத்தி மாவந்
   திணைவிழி பெற்றே னென்ன விருகையாற் றழுவிப் பைம்பொன்
   மணமலி பீடத் தேற்றி முகம்மதை யினிது போற்றிக்
   கணநிரை யயினி நீராற் கண்ணெச்சிற் கழுவி னாரால்.       1.22. 5  1039
   மறமுதிர்ந் திலங்கும் வெள்வாண் முகம்மது மினிது புக்கார்
   திறலபூ பக்க ரென்னுஞ் செம்மலு மனையிற் சேர்ந்தார்
   தொறுவினத் தொடுமப் பாசு மாரிதுஞ் சுபைறு தாமு
   மறபிக ளெவருந் தத்த மணிமனை யிடத்திற் சார்ந்தார்.                       1.22.6  1040
   கட்கொலை படிறு நிந்தை களவுடன் கொடிய பாவ
   முட்பட வளர்த்த மெய்யா னுறுமொழி யறுதி யில்லா
   னட்பினைப் பகைத்துச் செய்த நன்றியைக் கொன்று நஞ்சார்
   மட்படு கலமே யன்ன மனத்தபூ ஜகிலும் போனான்.1.22.7  1041
   பாங்கினிற் கணக்கர் சூழப் பரிசனக் குழுவந் தீண்ட
   வாங்குவிற் றடக்கை வெற்றி மலிபுகழ் மைச றாவு
   மோங்குமா நகரம்புக்கி யொளிர்மணித் தவிசி னாய
   தேங்குழற் கதீஜா பைம்பொற் சீரடி வணக்கஞ் செய்தான்.                     1.22.8  1042
   தெரிமலர்க் கரங்கள் கூப்பிச் சேவடி வணங்கி நின்ற
   வுரிமைதன் முகத்தை நோக்கி யொண்டொடி கதீஜா வென்னு
   மரிவையாங் குற்ற செய்தி யறைகென வறைய மாரி
   மருமலி புயங்கள் விம்ம வாய்புதைத் துருந்து சொல்வான்.       1.22.9  1043
   கரும்பெனத் தோன்றிச் செம்பொற் கதிருமிழ்ந் திருந்த கொம்பே
   சுரும்பிருந் திசைகொ டிண்டோட் டோன்றல் காரணங்க ளியாவுந்
   தரம்பெற விவைகொ லென்னத் தானள வறுத்து மட்டிட்
   டிரும்பெரும் புடவி தன்னு ளியாவரே யியம்ப வல்லார்.       1.22.10  1044
   சேயுய ரமரர் போற்றுஞ் செவ்விய முகம்ம தென்ன
   மாயிரும் புவியுட் டோன்றி மானுட வடிவு கொண்ட
   நாயகர் புதுமை யெல்லா நானெடுத் துரைக்க நானூ
   றாயிர நாவுண் டாகி லதிற்சிறி துரைப்ப னென்றான்.         1.22.11  1045
   மரப்பதம் வழுத்தி யன்னோர் வாய்மொழி மறாது நின்றோர்
   திரைப்பெரும் புவியின் மேலோர் செல்வமே பெறுவர் கேளார்
   நிரைப்பெரு நரக மாழக் கெடுவர்நீ ணிலத்தி லென்னா
   லுரைப்பதென் சிறியேன் றீட்டு மோலையே யுரைக்கு மென்றான். 1.22.12  1046
   மரவமுங் கியபொற் றிண்டோன் முகம்மது வரவு கண்டேன்
   கரையிலாக் காட்சி கண்டேன் காசினி தோயாப் பாதம்
   பிரிவுறாப் பதவி கண்டேன் பெண்களுக் கரசே யின்றுந்
   திருவடி கண்டேன் காணாச் செலவமொன் றில்லை யென்றான்.1.22.13  1047
   தெண்டிரைப் புவன மேழுஞ் சேந்தபொன் னுலக மெட்டுங்
   கொண்டுதன் னேமி யொன்றாற் கொற்றவெண் குடையு ளாக்கி
   வண்டணி துதையுந் தண்டார் முகம்மதே புரப்பர் தேனுங்
   கண்டுமொத் த்னைய சொல்லாய் காண்பது திண்ண மென்றான்.    1.22.14  1048
   கடிகமழ் மரவத் திண்டோட் காளைதம் புதுமை யாவும்
   வடிவுறத் தௌிந்து தேர்ந்த மைசறா வுரைத்த மாற்றம்
   படிபுகழ் கதீஜா மெய்யிற் பசலைபூத் தெழுந்த காமக்
   கொடிபடர்ந் தேற நாட்டுங் கொழுங்கொம்பு போன்ற தன்றே.      1.22.15  1049
   மனையினுக் குயிராய் வந்த மைசறா வுரைத்த மாற்றஞ்
   சினவுவேற் கருங்கட் பாவை செவிநுழைத் தகத்திற் புக்கி
   நனிதுய ரூறு தொட்டு நதிப்பெருக் காக்கிப் பின்னுங்
   கனைகடல் விரிவ தாக்கிக் கதித்தெழப் பெருக்கிற் றன்றே.        1.22.16  1050
   செயிரறு கனவு மிங்கு செப்பிய மொழியு மோலைப்
   பயனுமுன் னணித்துக் கணட பார்வையுங் கலந்தொன் றாகி
   நயனுறு கதீஜா வுள்ள நடுக்கநெட் டுயிர்ப்பு மீறுந்
   துயர்நெருப் பெழுக மூட்டுந் துருத்தியின் வியத்த தன்றே.       1.22.17  1051
   வையகம் விளங்க வந்த முகம்மதின் செவ்வி காண
   வையமி லமரர் மாத ரருந்தவம் புரிவ ரென்றாற்
   செய்யகண் குளிரக் கணட செழுமுகிற் கரிய கூந்தற்
   றையற முளத்தின் காதற் பகுதியார் சாற்றற் பாலார்.        1.22.18  1052
   பெருகிய துயர மென்னும் பெருங்கட னீந்தி நீந்திக்
   கரைபெறற் கரிதாய்ச் சோர்ந்து கண்படை பெறாது வாடிப்
   பருவரல் படர்ந்து புந்திப் பயிரெனுங் கருத்தை மூடத்
   திருமயி லின்பு றாது சிலபகல் கழிந்த பிற்றை.1.22.  19  1053
   மண்ணினுக் கரசாய் வந்த முகம்மதின் வடிவு கூர்ந்து
   கண்ணினுங் கருத்து மாறா தடிக்கடி தோற்ற நாணிப்
   பண்ணெனச் சிவந்த வாயார் பஞ்சணை பாயல் புக்கி
   யெண்ணிலா தெண்ண முற்றாங் கிருந்தவர் துயிலுங் காலை.      1.22.20  1054
   வயிரவே ரூன்றிச் சேந்த மாணிக்கப் பணர்விட் டோடி
   யியன்மர கதத்தின் சோதி இளந்தளிர் குழைப்ப வீன்று
   நயனுறு நகரை மூடி நற்கனி யுகுத்து வாசச்
   செயமல ரிடைவி டாது சிரமிசைச் சொரிய மாதோ.          1.22.21  1055
   வானமட் டோங்கி நீண்ட மாணிக்கத் தருவின் பொற்பூ
   நானில முழுதும் விண்ணு நறைகமழ்ந் திடுவ நோக்கித்
   தேனமர் குழலி னாருஞ் செல்வரும் பெரிது போற்றப்
   பானலங் கடந்த கண்ணார் பயனுறுங் கனவு கண்டார்.            1.22.22  1056
   மெல்லியல் கனவு கண்டு விழித்தெழுந் திருந்து நெஞ்சைக்
   கல்லிய துயரி னோடுங் கருத்தொடுந் தௌிந்து பார்த்து
   வல்லவ னுறக்கத் தென்னு மறைவலான் றன்னைக் கூவி
   யல்லினிற் றெரியக் கண்ட காட்சியை யடுத்து ரைத்தார்.           1.22.23  1057
   மடந்தைதங் கனவைக் கேட்டு மனத்தினுட் படுத்தித் தேர்ந்து
   கடந்தநூன் முறையி னாலுங் கல்வியோர் கேள்வி யாலும்
   படர்ந்ததன் னறிவி னாலும் பகுத்துச்சீர் தூக்கிப் பார்த்துத்
   தொடர்ந்தபுன் முறுவ றோன்றத் தோகையர்க் குரைப்ப தானான். 1.22.24  1058
   இருநிலத் துறைந்த வேரீ மானிலை யெழுந்து நின்ற
   தருமுகம் மதுநல் வாசந் தழைத்தல்தீன் விளக்க மின்பம்
   வருகனி கலிமா வாழ்த்து வானவர் செயல்பூ மாரி
   தெரிதரச் சொரித லும்மைத் திருமண முடித்த லென்றான்.       1.22.25  1059
   புதியதோர் கனவி னுட்பப் பொருளினைத் தேர்ந்து சோதி
   மதிநுதற் குரைத்துப் போற்றி மனமகிழ்ந் தெழுந்து வீரங்
   குதிகொளும் வெள்வேற் செங்கைக் குவைலிது மருங்கிற் புக்குத்
   துதிசெய்தங் குற்ற செய்தி யனைத்தையுந் தொகுத்துச் சொன்னான். 1.22.26  1060
   அவிரொளி விரிக்கு மேனி யகுமதின் மனைவி யாகப்
   புவியெனும் வானும் போற்றப் பொருந்தனும் பொன்னே யென்னக்
   குவைலிது கேட்டா நந்தக் கொழுங்கடற் குளித்துக் கூர்ந்து
   தவமுய ரறிவ னோடுஞ் சம்மதித் திருந்தா னன்றே.            1.22.27  1061
   சுரும்பிமிர் கரிய கூந்தற் சுடர்த்தொடி கதீஜா தம்பா
   லரும்புகழ் மைச றாவை யழைத்தரு கிருத்தி நெஞ்சின்
   விரும்பிய வுவகை கூரக் காரண வேந்தர்க் கன்பாய்ப்
   பெரும்புவி மணத்தின் கோலம் பெற்றிலா தென்கொ லென்றார்.      1.22.28  1062
   கூறிய மொழியை வேய்க்குங் குயிலுக்குங் கொடுத்துச் செந்தேன்
   மீறிய மதுரச் சொல்லாய் விரும்பிய பயன்க ளியாவுந்
   தேறிய கரணம் போகஞ் செழும்புவி யாக்கை போல
   வூறிய வூழி னன்றி முடியுமோ வுலகத் தென்றான்.1.22. 29  1063
   சினப்படைச் செழுங்கட் கொவ்வைச் செவ்விதழ் சிறுவெண் மூர
   லனப்பெடை கதீஜா பால்விட் டடலரி மைச றாமன்
   கனப்பெருங் கவிகை யோங்கக் கடுவிடப் பாந்தண் மாய்த்த
   வனப்பிருந் தொழுகுஞ் சோதி முகம்மதி னிடத்திற் சார்ந்தான்.   1.22.30  1064
   வந்துதாள் வழுத்திச் செவ்வி மலர்க்கொடி கனவுங் காதற்
   சிந்தையு ணினைவும் வேதந் தௌிந்தவ னுரையுந் தேனார்
   கொந்தலர் மரவ மாலைக் குவைலிது மகிழ்வுங் கூறிட்
   டந்தரங் கத்திற் சொன்னா னாண்மையு மறிவு மிக்கான்.    1.22.31  1065
   மானவேற் றடக்கை வீரன் மைசறா வசனங் கேட்டுக்
   கானம ருடலு முள்ளக் கருத்தும்பூ ரித்துச் சிந்தித்
   தானவ னருளை யுன்னி யகத்தினி லடக்கி யுண்மைத்
   தூநெறி வழுவா வள்ளற் றோற்றிடா வுவகை கொண்டார்.   1.22.32  1066
   பொற்றொடிக் கதீஜா பாதம் போற்றிய மைச றாசொல்
   வெற்றியுங் குவைலி தென்னும் வேந்தனுக் குறக்கத் தோதும்
   பெற்றியின் மகிழ்ந்த வாறும் பெட்புறு கனவி னாலங்
   குற்றவை யனைத்துந் தந்தைக் குரைப்பதற் குன்னி னாரால்.   1.22.33  1067
   அணிநிரைத் தெதிர்ந்த வொன்னா ராருயிர் சிதைத்துச் சேந்து
   திணிசுடர் விரிக்கும் வெற்கைத் திறலபித் தாலிப் தம்பாற்
   பணிமறா தொழுகிச் செய்யும் பாலகன் மைச றாவை
   மணிவகுத் தனைய திண்டோண் முகம்மது கூட்டிச் சென்றார். 1.22.34  1068
   தந்தைமாட் டேகி யங்ஙன் சார்பிட மறிந்து சார்ந்து
   நந்தமர் தனிலு மிக்க நண்பின னிவனெவன் றோதி
   மந்திர மொழியா யேதா வாசக முளதென் றான்றன்
   சிந்தையை விளக்க மாகக் கேளுதி தெரிய வென்றார்.        1.22.35  1069
   மன்னர்மன் சொற்கேட் டந்த மைசறா தன்னைக் கூவித்
   தன்னக மடைந்தன் பாகத் தனித்துவைத் துள்ளத் துற்ற
   நன்னய மொழிக ளியாவு மறையினி னவிற்று கென்னப்
   பொன்னெடுத் துரைத்த தென்னப் புகன்றெடுத் துரைக்க லுற்றான்.   1.22.36  1070
   நேரிழை கதீஜா பாலி னிகழ்ந்தது முறக்கத் தென்னும்
   பேரறி வாளன் றேர்ந்து குவைலிதுக் குரைத்த பேச்சு
   மூர்மனத் துயராற் றன்பான் மணமென வுரைத்த வாறுஞ்
   சோர்விலா துரைத்தான் மிக்க சூழ்ச்சியிற் றௌிந்த நீரான்.    1.22.37  1071
   நிரைத்தெடுத் துரைத்த சொற்கேட் டருளுறை யபித்தா லீபு
   புயவரை பூரித் தோங்கிப் பொருவிலப் பாசா ரீது
   வயவரி ஹமுசா வீறாய் மன்னுசோ தரரை யெல்லா
   நயனுற வழைத்தி ருத்தி நடந்தசொல் லனைத்துஞ் சொன்னார். 1.22.38  1072
   பாட்டளி மிழற்றுந் தேறற் படலைவீற் றிருந்த வீரத்
   தோட்டுணை யபித்தா லீபு சுடர்நகை முறுவல் வாயாற்
   கேட்டசொல் லமிர்தந் தன்னாற் கேகய முகில்கண் டென்னப்
   பூட்டிய சிலைக்கை வீரர் பொன்றிலா மகிழ்ச்சி பூத்தார்.         1.22.39  1073
   உடைமையிற் பணத்திற் சாதி யுயர்ச்சியில் வணக்கந் தன்னின்
   மடமயி லழகி லொவ்வா மாட்சியிற் கதீஜா தம்மைக்
   கடிமண முடிக்க நாடிக் கருதின பேர்க ளெல்லா
   மடிகளென் றுரைநா நீட்ட வச்சமுற் றிருந்தா ரன்றே.      1.22.40  1074
   அந்நெறி யதனா லியாமுங் கேட்பதற் கைய மானோம்
   நன்னெறி மொழிக்க தீஜா மனையினி னடந்த செய்தி
   யின்னணங் கேட்டோஞ் செல்வ மணத்தினுக் கிசைந்த தூது
   முன்னுதல் பொருளே யென்ன யாவரு மொழிந்தா ரன்றே.    1.22.41  1075
   அந்நெறி யதனா லியாமுங் கேட்பதற் கைய மானோம்
   நன்னெறி மொழிக்க தீஜா மனையினி னடந்த செய்தி
   யின்னணங் கேட்டோஞ் செல்வ மணத்தினுக் கிசைந்த தூது
   முன்னுதல் பொருளே யென்ன யாவரு மொழிந்தா ரன்றே.        1.22.42  1076
   வல்லமை யறிவிற் றேர்ந்த வார்த்தையுத் தரத்திற் சூழ்ச்சிச்
   சொல்லினுட் பொருளி னுட்பத் துடரறிந் துரைக்க வேண்டி
   னல்லெழில் ஹமுசா வல்லா னகரின்மற் றுண்டோ வென்னப்
   பல்லரும் போற்று மாற்றம் பகர்ந்தன ரபுத்தா லீபே.     1.22.43  1077
    வேறு
      திறலறிவ ரபித்தாலி புரைத்தமொழி யனைவருந்தஞ்                   சிந்தை கூர்ந்து
   துறுமலர்ப்பொற் புயத்தமுசா தமையழைத்து மணமொழியைத்                  தொகுத்துப் பேசி
      நிறைநிலைமை தவறாத குவைலிதுபா லினிதேகி                  நிகழ்த்து வீரென்
      றறைதருமுன் னவர்மாற்றம் பின்னவருந் தலைமேற்கொண்                  டன்பு கூர்ந்தார்.1.22.44  1078
      மனமகிழ்வு மனக்களிப்பு மருங்குவர வெழுந்தமுசா                 வாயி னீங்கி
     யினமணியொண் கதிர்மாடத் திடுமணிவில் லெறிப்பவட                   லேறு போலத்
      தினகரன்மெய் மறுகுமணி மறுகூடு மறுகாது                   சென்று நீங்காக்
      கனகமழை பொழிமேகக் குவைலிதுவாழ்ந் திருந்ததலைக்                    கடையிற் சார்ந்தார்.1.22.45  1079
      அபுத்தாலிப் திருத்துணைவ ரறத்தாறு வழுக்காத                வண்ண னீங்காக்
      கவுட்டான மொழுகுமுரட் கரித்தானை நெருங்குமணிக்                   கடையி லாகிப்
      புவித்தாரை நடத்திமறு புறத்தேசப் பொருளனைத்தும்                  பொருப்புப் போலக்
      குவித்தானை சொலற்கரிய குலத்தானைக் குவைலிதைக்கண்                   குளிரக் கண்டார்.1.22.46  1080
      இருந்தவனு மெதிராகி ஹமுசாதம் மெழிற்கரந்தங்                 கரத்தி லேந்திப்
      பெருந்தவிசி னினிதிருத்தி யருகிருந்து பிரியமொழி                   பேசிப் பேசி
      விரிந்தபிள வரிந்தவிலைக் கருப்பூர முடனளித்து                   வெற்றி வேந்தே
      யருந்தவமே யெனப்போற்றி யிவணடைந்த வரவாறே                   தறியே னென்றான்.1.22.47  1081
      தெரிந்தமறை முறையாலுந் தேர்ந்தவர்சொற் டௌிவாலுந்                  தெருண்ட மேலோ
      யருந்தவமா யெம்மினத்தோ ராருயிரா யருமருந்தா                  யப்துல் லாபா
      லிருந்தமணி யாயுதித்த முகம்மதெனும் விடலைகருத்                  தினிது கூரப்
      பொருந்தமண முடிப்பதற்கு வந்தேனென் றினையமொழி                  புகல்வ தானார்.1.22.48  1082
      இந்நகரிற் குறைஷிகணம் மினத்தவரின் மதித்தவர்தம்                   மிடத்தில் வாய்ந்த
      பொன்னனைய மடவாரைத் தருதுமென வவரவரே                  புகல்கின் றாராற்
      றன்னவரிற் பெரியாரின் மதியாரிற் றவத்தோரிற்                  றலைமை யோரி
      னின்னையல திலையெனவே வவருரைத்த மொழியனைத்து                    நிகழ்த்தி யன்றே.1.22.49  1083
      மாற்றுரைநுங் கருத்திலுறும் படிகேட்டு வருதியென                 மறுவி லாது
      போற்றியுரைத் தனரெனது முன்னோரி னுரைப்படியே                 புகன்றேன் மிக்க
      தேற்றமுறு மனத்தாய்ந்து நிகழ்காலம் வருங்காலச்                 செய்கை நோக்கி
      யூற்றமுட னுரைத்திடுக வவ்வுரையின் படிநடப்ப                   துறுதி யென்றார்.1.22.50  1084
      தீட்டிதிறற் புகழ்ஹமுசா வுரைத்தமொழி யமுதமழை                  செவியிற் பாய்ந்து
      நாட்டமுறு மனத்தடத்தை நிரப்பிடச்செம் முகமலர்ந்து                 நவில்கி லாது
      கூட்டுமுத லவன்விதிப்பு மகள்கனவு மிவைநிகழ்ந்த                 குறிப்பு நோக்கிப்
      பூட்டுமணிக் கதிர்வலய நெகிழவடிக் கடிபுயங்கள்                  பூரித் தானே.1.22.51  1085
      வடிவாலுங் குணத்தாலுங் குலத்தாலும் முகம்மதுநேர்                  மற்றோ ரில்லைப்
      படியாளு முதியாரி லியாவரவர் மணம்பொருந்தப்                 பகர்ந்தி டாதார்
      பிடியாரு மென்னடைக்கொம் பினைக்கதீஜா வெனத்தமியேன்                 பெற்ற பேறைக்
      கடியாரு மலர்சூட்டி நும்மிடத்திற் றருகமனங்                    கருதியிற் றென்றே.1.22.52  1086
      எம்மனத்தி னுறுங்களிப்பு நுந்துணைவர்க் கியம்பியநும                 தினத்து ளானோர்
      தம்மனத்துக் கிசைந்தபடி நன்மொழிகள் சிலதெரிந்து                 சாற்றி வீறார்
      செம்மலிளங் களிறனைய முகம்மதையென் மருகரெனச்                  செவ்வி தாக்கி
      வம்மெனமற் புயத்தமுசா தமையனுப்பி யினிதிருந்தான்                 மதிவல் லோனே.1.22.53  1087
      நினைத்தபடி முடிந்ததென மனத்தடக்கி யெழுந்தமுசா                  நெறியி னேகிச்
      சினத்தடக்கை மலையெனவுட் களிப்புமத மொழுகமணித்                 தெருவு நீந்திக்
      கனைத்தகடன் முகட்டெழுந்த கதிர்கடுப்ப வருவதுகண்                   கவர நோக்கி
      யினத்தவர்முன் னவரிதய முககமல நகையினொடு                  மிலங்கிற் றன்றே.1.22.54  1088
      முன்னவர்தம் முன்னேகிப் பின்ன்வரு மிருகரங்கண்                  முகிழ்த்துத் தாழ்த்துத்
      தன்னிதய மலர்மொழித்தே னாவழியே யொழுகியவர்                  செவியிற் சார
      மன்னவர்மன் குவைலிதுதன் மருங்கிருந்து மணமொழியின்                    வரலா றெல்லாஞ்
      சொன்னதுவு மவன்மறுத்துச் சொன்னதுவும் விரித்தெடுத்துச்                  சொல்லி னாரால்.1.22.55  1089
      திருத்துணைவ ருரைத்தமொழி யபித்தாலிப் கருத்தூடு                   திளைப்ப ஹாஷிம்
      பெருத்தகுலத் தவர்க்கோதிக் குறைஷிகளின் முதியாரைப்                  பெரிது கூட்டிப்
      பொருத்தமிது நலதினத்தின் முகுர்த்தமிது வருகவெனப்
           பொருவி லாத              குருத்தவள மணிமாலைக் குவைலிதுபாற் குறித்தெழுந்தார்                    கொற்ற வேந்தர்.1.22.56  1090
      ஆரிதுகு தம்சுபைறு  அப்துல்ககு பாஅபூல                  கபுகை தாக்குக்
      காரேயும் லிறாறப்பா சுடன்ஹமுசா வுடனேமு                   கைறா தானுஞ்
      சீரேறு மபித்தாலிப் அப்துல்லா மதலையெனுஞ்                    செவ்வி யோர்க்குத்
      தாரேறு வதுவைமொழி பகரவரும் வரவாறு                     தன்னைக் கேட்டான்.1.22.57  1091
      அருமறைதேர் குவைலிதுகேட் டகத்திலடங் காவுவகைப்                   பெருக்கா நந்த
      மிருகரையும் வழிந்தகடற் குளித்துநடு வெழுந்துமிதந்                    தெதிரே புக்குத்
      தருவனைய அபுத்தாலிப் தம்முடனே மன்னவர்க                    டமையும் போற்றித்
      தெரிகதிரா சனத்திருத்தி யனைவருக்கு முறைமுறையே                     சிறப்புச் செய்தான்.1.22.58  1092
      சொல்லரிய காரணத்துக் குறுபொருளாய் நமர்க்குயிராய்த்                     தோன்றித் தோன்றுஞ்
      செல்லுலவு கவிகைநிழல் வள்ளலுக்கு மணமுடிக்குஞ்                    செய்தி யாக
      வல்லமைஹா ஷீம்குலத்துக் கனைவோருங் குறைஷிகளு                    மகிழ்ச்சி யாயென்
      னில்லிடத்தில் வரமுதனாட் கிடையாத பெருந்தவஞ்செய்                     திருந்தே னென்றான்.1.22.59  1093
      அவ்வுரைகேட் டபுத்தாலி பகக்களிப்புத் தலைமீறி                    யரசே கேளீர்
      மௌவல்கமழ் குழன்மயிலை யென்மகற்கு மணமுடிக்க                     வரப்பெற் றேனாற்
      பௌவநதி சூழ்பாரைக் புரந்தளிக்கும் பெரும்பதவி                  படைத்தேன் செல்வ
      மெவ்வெவையும் படைத்தேனிங் கினிக்கிடையாப் பொருளுமெனக்             கெய்து மென்றார்.1.22.60  1094
      இருவருஞ்சம் மதித்துரைத்தா ரெனக்குறைஷிக் குலத்தரச                    ரிதயங் கூர்ந்து
      மருமருபூங் குழலாட்கு முகம்மதுக்கு மணநாளை                   வகுத்துக் கூறித்
      தெரிதருசீ தனப்பொருளு மின்னதென வகைவகையாய்த்                     தௌியச் சாற்றிப்
     பொருவரிய பொற்பிளவும் வெள்ளிலையுந் தருகவெனப்                     புகழ்ந்திட் டாரால்.1.22.61  1095
      வெள்ளிலைபா கேலமில வங்கமுடன் றக்கோலம்                     விரைகற் பூர
      மள்ளியசந் தனச்சேறும் பொற்கலத்தில் குவைலிதெடுத்                    தருள வாங்கி
      வள்ளியோர்க் கினிதீந்து மறையோர்க்கு மெடுத்தருளி                   வலக்கை சேர்த்தித்
      தெள்ளியநன் முகூர்த்தமுதற் றிங்களென வகுத்தரைத்தார்                     செவ்வி யோரே.1.22.62  1096
     இலங்கிலைவேற் குவைலிதுபா லிருந்தபசா ரத்தினுட                    னெழுந்து நீங்கா
     வலங்கலென புயத்துணைவ ரனைவரொடு மபூத்தாலி                     பன்பு கூர
     விலங்கலணி வளர்மாட நகர்வீதி தனைக்கடந்து                   விரவி னேகிக்
     குலங்கெழும மனைபுகுந்து மனைவியர்க்கு மணமொழியைக்             கூறி னாரால்.1.22. 63  
             மணம் பொருத்து படலம் முற்றிற்று.  766
         ஆகப் படலம் 22க்குத் திருவிருத்தம்...1096.   உள்ளுறை அட்டவணைக்குத் திரும்ப   
   1.23.    மணம்புரி  படலம்
   
1097 
   குறைஷி மன்னவ ருடனபுத் தாலிபுங் குழுமி
   நிறைசெய் மாமதி முகம்மதின் மணவினை நிலவ
   விறைவ ரியாவரு மறியவிந் நகர்க்கெழின் முரச
   மறைக வென்றலு மெழுந்தனன் கடிமுர சறைவான்.1.23.1  1098
   ஒட்டை மீதினின் மணமுர சினையெடுத் துயர்த்தி
   விட்டு வெண்கதி ருமிழ்மணி மறுகிடை மேவி
   வட்ட வாருதிச் செல்வமொத் திந்நகர் மாக்க
   ளிட்ட மாயினி தூழிவாழ் கெனவெடுத் திசைத்தே.1.23.2  1099
   ஹாஷி மாகுலத் தப்துல்லா மகரணி மருவி
   வாச மெய்முகம் மதுபெறும் புதுமணக் கோலம்
   காசி லாவிதுக் கிழமையி னிரவெனக் காட்டிப்
   பாச முற்றவர்க் குரைப்பதுண் டெனப்பகர்ந் திடுவான்.1.23.3  1100
   நறைகொள் வாயிலின் மகரதோ ரணங்களை நடுமி
   னிறையு மாடங்கள் புதுக்குமின் கொடிநிரைத் திடுமி
   னுறையும் வெண்சுதை மதிடொறுங் கரைத்தொழுக் கிடுமின்
   குறைவி லாதபொற் பூரண குடங்கள்வைத் திடுமின்.1.23.4  1101
   பூணு நல்லிழை பூணுமின் குழற்ககிற் புகைமின்
   காணொ ணாவிடைக் கம்பொன்மே கலைகவின் புனைமின்
   பாணி யிற்சரி தோளணி பலபரித் திடுமின்
   வாணு தற்கணி கடுவரி விழிக்குமை வரைமின்.1.23. 5  1102
   இரவ லர்க்கினி தருளொடு மின்னமு திடுமின்
   வரைவி லாதெடுத் தேற்பவர்க் கணிவழங் கிடுமி
   னிருமை யும்பலன் பெறுமினென் றினையன வியம்பி
   யரவ மீக்கொளக் குணிலெடுத் தணிமுர சறைந்தான்.1.23. 6  1103
   இந்த மாமொழி பகர்ந்தெழு தினமுர சியம்ப
   மந்த ராசல மாளிகை மறுகுக டோறுங்
   கந்த மென்மலர்த் துகடுடைத் திருநிலங் கவினச்
   சுந்த ரக்கதிர் மடந்தையர் கதைமெழுக் கிடுவார்.1.23.7  1104
   இடன றத்திருக் காவண நிரைநிரைத் திடுவார்
   நடலை யுள்ளற மகரதோ ரணம்பல நடுவார்
   விடுசுடர்ப்பட மெடுத்துயர் வௌியடைந் திடுவார்
   குடுமி மாடத்தி னணியணிக் கொடித்திர ணடுவார்.1.23.   8  1105
   இடைப ழக்குலை யொடுகத லிகணிரைத் திடுவார்
   மடல்வி ரிந்தபூங் கமுகினை நிறுவிவைத் திடுவார்
   கடிந றாவொழு கிடக்கொடிக் கரும்புக ணடுவார்
   துடர ணிக்குலைத் தெங்கிள நீர்கடூக் கிடுவார்.1.23. 9  1106
   நறவு சிந்திடக் கனியொடு சூதங்க ணடுவார்
   நிறையும் பொற்சுளை முட்புறக் கனிநிரைத் திடுவார்
   மறுவின் மாதுளைக் கனியொடும் பூவொடும் வனைவார்
   செறிதி ரட்கொழு விஞ்சியுங் கனியொடு சேர்ப்பார்.1.23.  10  1107
   வன்ன பேதபட் டாடைகொய் தணிநிரை வனைவார்
   பொன்னி னன்மலர் மாலைக டுயரறப் புனைவார்
   நன்ன யம்பெற நறுக்கிய நறுக்குநாற் றிடுவார்
   துன்னு வெண்கதிர்க் கற்றைபோற் கவரிதூக் குவரால்.                      1.23.11  1108
   முல்லை சண்பகம் படலஞ் செவ்விதழ் முளரி
   மல்லி கைமடற் கைதைமா மகிழ்மருக் கொழுந்து
   பல்ல வத்தொடு நிரைநிரை பன்மலர் தொடுத்தாங்
   கெல்லை யில்லெனத் தூக்குவ ரெழில்விளங் கிழையார்.                      1.23.12  1109
   சால வெண்முகைப் புன்னையின் றண்மலர் தொடுத்து
   நால விட்டதிற் றும்பிக ணடுநடு வதிந்த
   கோல மாக்கட லீன்றமுத் திலங்கிடக் கோத்து
   நீல மாமணி யிடையிடை தொடுத்தன நிகர்த்த.1.23.13  1110
   குவளை மைவிழிச் சுரிகுழ லியர்கொழுங் கரத்தாற்
   றுவளு மாதுளை மலரினை நிரைநிரை தொடுத்துத்
   தவள மாமணிப் பந்தரிற் றூக்கிய தன்மை
   பவள மாலிகை நான்றன போன்றன பாங்கர்.1.23.14  1111
   சலதி வெண்டிரைத் தரளவெண் மணியொடு தயங்கக்
   குலவு நீலமா மணியிடை கோத்தவை தூக்கி
   யிலகு பூந்துகிற் பந்தரின் வயினிடு கதிர்க
   ணிலவு வெண்கதி ரொடுமிருள் பரந்தென நிகர்த்த.1.23.15  1112
   மாச டர்த்தெறி மரகத மணிநிறை வடங்க
   ளூச லாயணி நான்றிட வுமிழ்பசுங் கதிர்கள்
   பூசு சந்தனச் சுவர்தொறும் வாயிலின் புறத்தும்
   பாச டைத்திரள் விரிந்தன பாரினும் பரப்பும்.1.23. 16  1113
   மிக்க செம்மணித் தொடையலில் விளங்கிய கதிர்கள்
   பக்க மீக்கொளப் பந்தரின் வயிர பந்திகளி
   னொக்க வெங்கணும் பரந்தது நிறைந்திட வுயர்ந்த
   செக்கர் வானக மீனொடு திகழ்வன சிவணும்.1.23.17  1114
   அறைப்பு றத்தினு மாலயத் திடத்தினு மணியாற்
   சிறப்பு மிக்கன செய்தவத் தெருத்தலை தோறு
   முறப்ப சந்தசெங் குமிழ்க்கிளி யினத்தொடு மொழுங்காய்ப்
   பறப்ப தொத்தன பாசிலைத் தோரண பந்தி.1.23.       18  1115
   கனக மாமழை பொழிதர வருமபுல் காசீ
   மனதி னன்னெறி யொழுங்குறு மாட்சிஒயின் மான
   வினம ணிக்கதிர் தவழ்நிலை மேனிலை யெவையும்
   புனைமு கிற்குல மொத்தென வகில்புகைத் திடுவார்.1.23. 19  1116
   காக துண்டமுஞ் சந்தனக் கடிகையுங் கலந்து
   தோகை மாரிடு புகைத்திர ளிடையிடை தோன்று
   மாக மூடெழு மண்டபக் கொடுமுடி வயிர
   மேக மூடுறை மின்னெனப் பிறழ்ந்தொளி மிளிரும்.1.23.    20  1117
   குங்கு மஞ்செறி தனத்தியர் செழுங்குழல் விரித்துப்
   பொங்கு பன்னறை யூட்டிய காழகில் புகைப்ப
   தெங்க ணும்பரப் பிடவொளி திகழெழின் முகங்கண்
   மங்கு லூடுவெண் மதியமொத் திருந்தன மாதோ.1.23.21  1118
   நிலைகொண் மாடத்து மண்டப மருங்கினு நிமிர்ந்த
   சிலைநி கர்த்தமே னிலையினுஞ் செவ்வரி விழியார்
   குலிக மார்ப்பற வரைத்தெடுத் தெழுதிய கோல
   மலைகண் மீதினும் பவளங்கள் படர்ந்தென வயங்கும்.1.23.22  1119
   புகைத்த காரிருட் குழன்முடித் தருமலர் புனைவார்
   பகுத்த நன்னுத றுலங்கிடச் சுடிகைகள் பதிப்பார்
   தொகுத்த காதினிற் பலவணித் தொகைசுமத் திடுவார்
   மிகைத்த வேல்விழிக் கஞ்சனம் விரித்தெழு துவரால்.1.23.23  1120
   பூக மென்கழுத் திடனறக் கதிர்மணி புனைவார்
   பாகு றச்செழுந் தோள்வளை பலபரித் திடுவார்
   நாக மென்முலைக் குவட்டினன் மனிவடந் தரிப்பார்
   மேக லைத்திரண் மணியொடு மருங்கில்வீக் கிடுவார்.1.23.24  1121
   உவரி மென்னுரை போலும்வெண் டுகில்விரித் துடுப்பார்
   குவித னத்திடை சந்தனக் குழம்புகள் செறிப்பார்
   திவளு நல்லொளி நுதலிடை திலத்ங்க ளணிவா
   ரவிருங் கேழலத் தகமிரு பதத்தினு மணிவார்.  1.23.25  1122
   சந்த மான்மதஞ் செழும்பணி நீரொடு சாந்தங்
   கந்த மென்னறும் பொடியொடு விரையெழக் கலக்கி
   யிந்து வெண்கதிர் பரப்பிய மதிணடு விடுவார்
   சிந்து வார்தெருத் தலைதொறு மிடனறத் தௌிப்பார்.                       1.23.26  1123
   வட்ட வான்மதி முகத்திய ரிடத்தும்வாள் விரித்து
   விட்ட வேற்கர வீரர்க ளிடத்தினு மெதிர்ந்து
   தொட்டி தோறும்பன் னீர்சொரிந் தருநறை மறுவி
   யிட்ட சந்தனக் குழம்புகள் கரைத்திறைத் திடுவார்.1.23.27  1124
   கொந்து றைந்தபூம் பாளைவாய் வெள்ளிவெண் குடங்கள்
   சந்த மென்னறை மெழுக்கிடுந் தலத்திடை தயங்கப்
   பந்தி யாகவைத் திருப்பது பானிலாக் கதிரோ
   டிந்து வாயில்க டோறும்வந் திருந்தன வியையும்.1.23.28  1125
   பால னத்தொடும் பழத்தொடும் பசித்தவர்க் கிடுவார்
   கோல மென்றுகி னாடகர் கரத்தினிற் கொடுப்பார்
   சோலை வாய்க்குயி லெனுமிசை யவர்க்கணி சொரிவா
   ரேலு நன்மறை யவர்க்கிரு நிதியெடுத் திறைப்பார்.1.23.29  1126
   வான மாமுகி லெனச்சொரி தரவரு மாந்தர்
   தூந றுங்கதிர் மணியொடு நிதியினைச் சுமந்து
   தீன ரியாசக ரியாரெனத் தெருத்தொறுந் திரிந்து
   தான மேற்பவ ரில்லென மனத்திடைச் சலிப்பார்.1.23.30  1127
   மதியின் மிக்கவ ரொருவரால் வருங்கிளை யனைத்துங்
   கதியும் வெற்றியும் வீரமும் பெறுவரக் கதைபோற்
   புதிய பேரொளி முகம்மதின் மணவினைப் பொருட்டாற்
   பதியும் வீதியு மாடமு மணம்படைத் தனவே.  1.23.31  1128
                     வேறு
   சிறுபிறை நுதற்க தீஜா திருமனை யிடத்தும் வெற்றி
   விறலபித் தாலி பென்னு மெய்மையோர் மனையின் முன்னு
   மறபிகண் மனையுஞ் செம்போ னாவணத் திடத்தும் வேந்தர்
   மறுகுக டோறுஞ் செல்வ மணச்சிறப் பியன்ற பின்னர்.                       1.23.32  1129
                      வேறு
   அற்புதமாய் விண்ணவரும் புகலரிய ஆபுஸம்சத்                தரிய நீரைப்
   பொற்குடத்தி லெடுத்தமுதக் கதிர்க்கிரண மலைமிசையே              பொழிவ போலச்
   சிற்பரியற் றியபலகை நடுவிருத்தி முகம்மதுதஞ்               சிரசின் மீதே
   சொற்பழுத்த மறைமுதியோர் மங்கலவாக் கியங்கறங்கச்                சொரிந்தா ரன்றே.1.23. 33  1130
   மஞ்சனத்தீ ரம்புலர்த்தி விரைவாசப் புகைக்கொழுந்து              வயங்கச் சேர்த்திப்
   பஞ்சினின்மென் றுகிலரையி னெடுத்தணிந்து செழுங்சுவன             பதிக்கு மேலா
   ரெஞ்சலில்வெண் கதிர்திரண்டு வந்திருந்த தெனச்சருவந்              திலங்கச் சூட்டிக்
   கஞ்சமல ரெனச்சேந்த கண்னிணையிற் சுறுமாவுங்             கவினச் செய்தார்.1.23.34  1131
   பொன்காலுந் திரண்முலையார் கண்ணேறு படராது             பொதிதல் போலுஞ்
   சின்காத வழிக்ககலும் வேதமொழி யனைத்தும்வந்து              செறிந்த போலும்
   வன்காபிர் விழிக்கணங்க டிருமேனி தீண்டாது               மறைத்தல் போலு
   மின்கால வெண்கிரணக் குப்பாய மெடுத்தணிந்த               வியப்புத் தானே.1.23.35  1132
   மருந்தமுத மெனுங்கலிமாத் தனையிணங்கா ருயிரனைத்தும்               வானி லேற்ற
   விருந்ததென வயிரமணிப் பிடியுடைவா ளெடுத்துமருங்               கிடத்துச் சேர்த்து
   விரிந்தசெழுங் கரகமல விரலிதழின் மணியாழி               விளங்கித் தோன்றப்
   பரிந்தணிந்தா ரழகுவெள்ளம் வழியாது மருங்கணைக்கும்               பான்மை போன்றே.1.23.36  1133
   மண்முழுது மாறரியச் சிவந்தகதிர் மணிக்கோவை                மறுவி லாத
   வெண்மணிநித் திலவடமு மேருவெனும் புயவரையில்                விரித்த காந்தி
   கண்முழுது மடங்காத வெழினோக்கி யவரவர்கண்                ணேற டாது
   தண்மதியும் வெஞ்சுடரும் கரநீட்டி யிருபுறத்துந்                தடவல் போலும்.1.23.37  1134
   பொன்னிதழ்க்குங் குமத்தொடையன் முகம்மதுதம் வயிரவரைப்                புயத்திற் சாத்தி
   மின்னிடவெண் மணித்தொடையுஞ் செம்மணியும் போற்காந்தி                விரிந்த தோற்றந்
   தன்னிலைமை தவறாத முதியோரை யெவரேனுஞ்                சாரில் வாய்ந்த
   நன்னிலநற் குணமறிவு பெறுவரெனும் பழமொழியை               நவிற்றிற் றன்றே.1.23.38  1135
   அவனிதனிற் றனியரசை நயினாரை முகம்மதையா               ரணத்தின் வாழ்வைக்
   கவினொழுக வலங்கரித்துப் பவனிவர வெனவெழுகச்               கருதுங் காலைச்
   சுவனபதி தனைத்திறமி னிரயமடைத் திடுமினெனத்                தூயோன் சத்தம்
   பவனமுமண் ணுலகுகடன் மலையுந்திசை திசையனைத்தும்                பரந்த தன்றே. 1.23.39  1136
   வானவர்பொற் பூமாரி சொரிந்திடமண் ணவர்வாழ்த்த                மறையோ ரேத்தத்
   தானமென வேற்பவர்க்குப் பொன்பணிதூ செடுத்தருளிச்               சடங்கு தீர்த்துக்
   கானமர்பூங் குழன்மடவா ரயினிநீர் கொணர்ந்தெடுத்துக்               களித்துப் போத
   வீனமில்பல் லியமகரக் கடலெனவார்த் தெடுப்பவினி                தெழுந்தா ரன்றே.1.23.40  1137
 வேறு
       கானறு மல்லிகை கமல மெல்லிதழ்ப்
       பூநறும் பாயலி நடந்து பொங்கொளி
       தேனறுந் தெரியலார் செம்பொ னாட்டுறை
       வானவர் வாழ்த்திட வாசிமேற் கொண்டார்.1.23.41  1138
       முறைமுறை தண்ணுமை முருடு துந்துமி
       சிறுபறை சல்லரி பதலை திண்டிம
       மறுவறு பேரிகை முரசு மத்தளி
       யறைதிரைக் கடலொலி யடங்க வார்த்தவே.                       1.23.42  1139
       பெருகிய கடன்முகட் டெழுந்த பேரொளிப்
       பரிதியொத் திருந்தன குரிசில் பான்மைமேல்
       விரிதரு மதியெனக் கவிகை வெண்ணிலாச்
       சொரிவன கற்றையங் கவரி தூங்கின.1.23.43  1140
       அவிரொளிக் கொடிமிடைந் தடர வண்ணலார்
       பவுரியு னடுமுறைப் பணில மார்த்தெழக்
       குவிகைகொம் புகள்குமு குமெனப் பல்லியஞ்
       செவியடைத் தனதெருத் தலைக ளெங்குமே.                      1.23.44  1141
       மதித்தென மறுகிடை விண்ணின் மண்ணெழப்
       பதித்தன குளம்புவிட் டெறிந்து பாரிடை
       மிதித்தென வில்லென வேக மீக்கொளக்
       குதித்தன நெருங்கின குதிரை யீட்டமே.1.23.  45  1142
       மதங்களைச் சிந்தின மறுகின் மாந்தர்தம்
       பதங்களை வழுக்கிடப் படர்செ விச்சுள
       கிதங்கொள்வண் வினம்புடைத் தெழுப்ப வெங்கணுங்
       கதங்கொடு நெருங்கின கரியின் கூட்டமே.1.23.46  1143
       கடுவிடப் பணத்தலை நௌியக் கண்ணகன்
       படிகுழித் தெழுதுகள் பரப்பிப் பாங்கினிற்
       கொடிநிறைத் தசைந்தகோ லாரி வண்டில்க
       ளிடைவௌி யின்றென வெங்கு மீண்டின.1.23.47  1144
       இசையொடு பல்லிய மியம்பி யார்த்தெழ
       வசையறு காளையர் மருங்கு சுற்றிடத்
       சசியெனக் கதிரொளி தவழும் வீதியிற்
       றிசைதிசை மலிந்தன சிவிகை வெள்ளமே.                       1.23.48  1145
       பிடிபடு குசைப்பரி மீதும் பெய்மழை
       கடகரி மீதினுங் கதிர்கொண் மாமணிப்
       படமிடு சிவிகையின் மீதும் பாங்கெலாஞ்
       சுடரணி திகழ்ந்தெனக் கிளைஞர் சுற்றினார்.                    1.23.49  1146
       வெள்ளணி யுடையினர் விரிந்த கஞ்சுகர்
       கள்ளவிழ் மாலையர் கலன்கொண் மேனிய
       ரள்ளிய வழகின ரரச வீதியி
       னெள்ளிட மிலையென வெங்கு மீண்டினார்.                      1.23.50  1147
       செழுமுகிற் கவிகையஞ் செம்மல் வீதிவாய்
       வழுவறு பவனியின் வருகுன் றாரென
       வெழுவகைப் பேதைபே ரிளம்பெ ணீறதாய்க்
       குழுவுடன் றிசைதிசை நிறைந்து கூடினார்.                      1.23.51  1148
       மணிப்பளிக் கறைநிலை மாட மீதினுங்
       குணிப்பருங் கூடகோ புரத்து மீதினும்
       பணிப்பரு மேனிலைப் பரப்பு மீதினுந்
       தணிப்பிலா துயர்ந்தமண் டபத்தின் சார்பினும்.                  1.23.52  1149
       சச்சையின் முகப்பினுஞ் சாள ரத்தினும்
       வச்சிர மழுத்திய வாயின் மீதினுங்
       கச்சணி முலைச்சியர் கதிர்கொண் மால்வரைப்
       பச்சையங் கிளியெனப் பரந்து தோன்றினார்.                    1.23.53  1150
       வெண்முகிற் கவிகையிற் பிறந்த மின்னென
       வண்ணமென் பசுங்கதிர்த் தோகை மஞ்ஞைகள்
       கண்ணினக் கவிகையைக் கண்டு வந்தென
       வெண்ணிறந் தனையமா மாத ரீண்டினார்.                     1.23.54  1151
       வழிகதிர் முகம்மதின் வனப்பு வெள்ளமீக்
       கெழுதிரைக் குவந்தன மெழுந்த கூட்டம்போற்
       பொழிகதிர்க் கலன்பல புரள வெங்கணுந்
       தொழுதிகொண் டுற்றனர் தோகை மாதரே.                     1.23.55  1152
       தேனென வமிர்தெனத் திரண்ட பாகெனத்
       தூ நறுங் கனியெனச் சுடருங் கொம்பெனப்
       பூநறுங் கரும்பெனப் பொருவின் மாதரார்
       வானவ ரமிர்தென வளைந்து சுற்றினார்.1.23. 56  1153
 வேறு
   வண்ணவார் முலைக்கொம் பன்னார் மருங்கொசிந் தசைய நோக்கிக்
   கண்ணகன் ஞால மெல்லாங் களிப்புறு மரிய காட்சி
   யண்ணறன் மணத்தின் கோல மாமினா வென்னு மந்தப்
   பெண்ணிருந் தினிது காணப் பெற்றிலள் காணு மென்பார்.              1.23.57  1154
   கடுநடைப் புரவி மேலாய்க் கவிகைமா னிழற்ற வந்த
   வடிவுறை முகம்ம தின்றன் வனப்பலால் வனப்பு மில்லைக்
   கொடியிடைக் கதீஜா வென்னுங் கொம்புசெய் தவப்பே றாகப்
   பிடிநடை யவரிற் பேறு பெற்றவ ரில்லை யென்பார்.                     1.23.58  1155
   பொன்னெனப் பூங்கொம் பென்ன மணியெனப் பொருந்து மாதர்
   மின்னொளி கரக்குஞ் சோதி மெய்யெழின் முகம்ம தென்னு
   மன்னினைக் கதீஜா செலவ மனைமண முடித்த போதே
   யெந்நிலப் பொருளும் வாழ்வு மிவர்க்கினி யெய்து மென்பார்.              1.23.59  1156
   வனைந்தபூ மரவத் திண்டோண் முகம்மதின் வடிவை நோக்கித்
   தனந்தொறும் பசலை பூத்த தையலார் திரண்டு கூடிக்
   கனந்துதைந் தொதுங்கு மாடக் கதிர்நிலா வீதி வாயிற்
   றினந்தொறும் பவனி காணச் செய்தவஞ் செய்வோ மென்பார்.             1.23.60  1157
   வரிசைக்கு மிகுந்த செவ்வி முகம்மதின் வடிவை நோக்கி
   யுருசிக்க மலர்த்தே னுண்ட வொண்சிறைப் பறவை போலப்
   பரிசிப்ப தொத்து நீங்காப் பவனியி லிருகண் ணாரத்
   தெரிசிக்க நம்போன் மிக்க செனனமார் பெறுவ ரென்பார்.                 1.23.61  1158
   ஆரவா ருதியிற் றோன்று மமுதனார் பரியை நோக்கிப்
   பாரிடை பையப் பையச் செல்லெனப் பரிவிற் சொல்வார்
   வாரமா மறுகிற் போத மனமற மறுகி நின்னைக்
   கோரமென் றிதற்கோ பேரிட் டுலகெலாங் கூறிற் றென்பார்.                  1.23.62  1159
   பொருத்துதற் கரிய செவ்விப் புரவல ரழகைக் கண்ணா
   லருத்திய துயரக் காற்றா லவதியுற் றலைந்து காந்தட்
   கரத்தணி பணிக ளியாவுங் கருத்துட னிழந்து வாசம்
   விரித்தபூ வுதிர்த்த கொம்பாய் விளங்கிழை யொருத்தி நின்றாள்.                1.23.63  1160
   கோதறு கருணை வள்ளல் குவவுத்தோள் வனப்பைக் கண்ணாற்
   றீதற வாரி யுண்ட செழுங்கொடி யொருத்தி செம்பொற்
   பூதரக் கொங்கைச் சாந்து முத்தமும் பொரிவ தென்கொல்
   காதினி லுரைமி னென்றோர் காரிகை தன்னைக் கேட்டாள்.                 1.23.64  1161
   திருத்தகு பவனி நோக்குஞ் சேயிழை யொருத்தி காதல்
   வருத்தமுற் றிருந்து பஞ்ச வனக்கிளி கையி லேந்திக்
   கரத்தினைப் பொருத்தச் செய்த காளைபா லேகி யென்ற
   னுரத்தினைப் பொருத்தச் சொல்லென் றோதும்வா யொழிகி லாளே.               1.23.65  1162
   கதியுறு பரியின் மேலோர் காளையை நோக்கி நோக்கிப்
   புதியதோர் செவ்வி வாய்ந்த பொலன்கொடி யொருத்தி யிந்தப்
   பதியினிற் பிறந்து செய்த பலத்தினுக் குற்ற பேறாய்
   மதியினைக் கொடுத்துக் கொள்ளா மாலையே வாங்கிக் கொண்டாள்.              1.23.66  1163
   இனமணிச் செழுங்கொம் பன்னா ருடனெழுந் தெதிரிற் புக்குச்
   சினமதக் கரியுந் தேருஞ் சிவிகையும் பரியுஞ் சூழப்
   புனன்முகிற் கவிகை வள்ளல் வருவதும் பொருந்த நோக்கிக்
   கனவெனத் தௌிவு றாமற் கலங்கிநின் றொருத்தி போனாள்.                 1.23.67  1164
   கனமுகி லனைய கூந்தற் காரிகை யொருத்து யுள்ள
   நினைவெலாங் குரிசி றோன்று நெறியிடை யெதிரிற் போக்கி
   யினமெங்கே யாய மெங்கே யெவ்விடத் தேகின் றேனென்
   மனமெங்கே யான்றா னெங்கே யெனநின்று மறுகு கின்றாள்.                  1.23.68  1165
   மயற்கடற் படிந்து கூந்தன் மலர்மணிக் கலையும் போக்கிச்
   செயற்கையிற் பணிக ளியாவுந் தெருத்தலை தோறுஞ் சிந்திப்
   புயற்குடைக் குரிசி றந்த பொன்னெலா முடலம் பூத்த
   வியற்கையே போது மென்ன விளங்கிழை யொருத்தி போனாள்.                1.23.69  1166
   பருமித்த முலையி னார்ந்த பன்மணிக் கலன்க ளீய்ந்து
   மருமொய்த்த குழலா ளாசை மதிப்பிலா வயிரந் தான்கொண்
   டொருமுத்தி லுதித்த வள்ள லுறுகதி ரழகுக் காகப்
   பெருமுத்த வாரி கோடி யிறைத்தனள் பெரிய கண்ணால்.                     1.23.70  1167
   காயிள நீரும் வேயுங் கதலியுங் கமுகுங் காந்தி
   பாயொளி யாம்ப லுஞ்செம் பதுமமுங் குவளை மானுஞ்
   சேயரி கருங்க ணல்லார் செறிந்துகொண் டெழுந்த தோற்றந்
   தூயமே னிலைக ளெல்லாந் துடவைபோன் றிருந்த மாதோ.                   1.23.71  1168
   குரும்பைமென் முலைக டாங்கிக் கொடிநிலை மாட மீதிற்
   கரும்பெனு மமுதத் தீஞ்சொற் கன்னியர் செறிந்த தோற்றந்
   தரும்பெரும் புவியும் வானுந் தழைக்கவந் துதித்த வள்ளல்
   வரும்பெரும் பவனிக் கேற்ற மாணிக்க விளக்கம் போன்றார்.                  1.23.72  1169
   தாவிய பரிமேற் சேனைத் தளத்தொடும் வீதி வாயின்
   மேவிய வள்ள லார்த மெய்யெழி னோக்கி நோக்கி
   யாவியு ளடங்கி நெஞ்சத் தறிவுதிர்த் திமைப்பில் லாது
   பாவையர் நின்றார் செய்த பாவைகள் போலு மன்றே.1.23.73  1170
   கண்களி லடங்காக் காட்சிக் காளைதம் வனப்பு நோக்கும்
   பெண்களி லமுத மன்னார் பேரெழின் முகத்தின் றோற்றம்
   விண்கதி ரடருஞ் சோதி மேனிலை வாயி றோறுந்
   தண்கதிர் கிளைத்த செவ்விச் சசியின முளைத்தல் போலும்.                  1.23.74  1171
   வடிசுதை மெழுக்கிட் டோங்கி வளர்ந்தமண் டபத்தின் சார்பிற்
   படர்கதி ரரத்தந் தோய்ந்த பல்கணி வாயி றோறுங்
   கடிமணப் பவனி நோக்குங் கன்னியர் கதிர்வேற் கண்கள்
   கொடிதுடர்ப் பவளத் தூடு குவளைகள் பூத்த போன்ற.                       1.23.75  1172
   தண்ணில வுமிழுஞ் சோதி தவழ்நிலை வீதி வாயின்
   மண்ணகத் தெவரு மொவ்வா முகம்மதின் பவனி நோக்கி
   யெண்ணகத் தடங்கா மாத ரிவ்வண்ண நிகழும் வேலை
   விண்ணவ ரிடத்தில் வாய்ந்த வியப்பினை விரித்துச் சொல்வாம்.              1.23. 76  1173
   வேறு
       உம்ப ருள்ளங் களித்தெழுந் தோடிநீள்
       செம்பொ னாட்டுயர் ஜென்னத்தின் மாமணிக்
       கம்பை சேர்த்துங் கபாடந் திறந்தன
       ரிம்பர் நாட்டு மெழுந்தன சோதியே.1.23.77  1174
       விரைவி னாதி யுரைப்படி விண்ணவர்
       நிரயந் தன்னை யடைத்து நெருப்பையும்
       பரவி லாதவித் துள்ளுறைப் பாழ்ங்குழி
       யிரையு மூச்சு மடக்கின ரென்பவே.1.23..78  1175
       அவனி மீதி லகுமது மாமணப்
       பவனி வந்தனர் பாருமின் பாரெனக்
       கவன வேகத் தமரர் களிப்பொடுஞ்
       சுவன நாட்டுறை தோகையர்க் கோதினார்.1.23.79  1176
       மன்னர் மன்னர் முகம்மது தம்பெயர்
       சொன்ன போதிற் சுவன மடந்தையர்
       முன்னி ருந்த வடிவினு மும்மடங்
       கென்ன லாகி யிருங்களிப் பேறினார்.1.23..80  1177
       விதிக்கு மேலவ னேவலின் விண்ணினிற்
       குதிக்குஞ் சோதிக் கொடியிடைக் கொம்பனார்
       பதிக்கும் பூரண மாய்ப்பல கோடிமா
       மதிக்கு லம்வந்தெ ழுந்தது மானுமே.1.23.81  1178
       மாக நன்னதி யாடி மணங்கம
       ழாக மீதி லணியணிந் தந்நலா
       ரேக மாயெழுந் தெங்கணு மெண்ணிலா
       மேக மண்டல மின்னெனத் தோன்றினார்.1.23.82  1179
       தீனெ னும்முதற் செம்மறன் வீதிவாய்
       வான நாடுறை மங்கைய ரங்கையா
       னான மம்பர் நறுங்கறுப் பூரம்பொற்
       பூநி றைத்திறைத் துப்பொழிந் தார்களே.1.23.83  1180
       விண்ணி னுற்றவர் வீசியி றைத்தலாற்
       கண்ண கன்ற கடன்மலை கானகம்
       பண்ணை சூழ்நக ரும்பல சோலையு
       மண்ணும் விண்ணு மலிந்தன வாசமே.1.23.84  1181
       வள்ள லார்திரு மேனியின் வாசமுந்
       தெள்ளி மேலவர் சிந்திய வாசமுங்
       கள்ளு லாவிய காவினி னால்வகை
       யுள்ள பூவினு முள்ளுறைந் தோங்கிற்றே.1.23..85  1182
       திருத்து கூந்தலுந் தேங்கமழ் மாலையும்
       விருத்த பூந்துகி லும்மணி மெய்யினும்
       பருத்த கொங்கையி னும்புவிப் பாவையர்
       கருத்தி னூடுங் கலந்ததவ் வாசமே.1.23.86  1183
       விரைகொ ணானமும் வெண்கருப் பூரமும்
       வரிசை வள்ளன்மு கம்மதின் வீதியி
       லரிதி னிற்சொரிந் தம்பர மங்கையர்
       பெருகுந் தம்மனத் தாசையிற் பேசுவார்.   1.23.87  1184
       குற்ற மற்ற கொழுங்கதிர் மெய்யெழில்
       வெற்றி வள்ளலை வீதியிற் கண்டன
       முற்று றாத முகத்திமை யாவிழி
       பெற்ற பேறின்று பெற்றமென் பார்சிலர்.1.23.88  1185
       தண்ணந் தாமரைப் பாதந் தழீஇத்தொழு
       மண்ணின் மாதர்க ளேவலி யாரென்பார்
       பெண்ண னார்கதி ஜாவொடும் பெட்புற
       விண்ணி னூடும் விளங்குவர் காணென்பார்.1.23. 89  1186
       வழுத்து வீரிவ ராரென மற்றவர்
       பழுத்த பொன்னிலைப் பன்மணி மின்னவே
       யழுத்து வாயிலின் மேலிரண் டாம்வரி
       யெழுத்தெ லாமிவர் பேரென் றியம்புவார்.1.23.90  1187
       தடந்த யங்குபொன் னாட்டினிற் றானென
       நடந்து கொண்டவ னன்னெறி நற்பத
       மிடைந்து கெட்டிபு லீசென் றெரிநர
       கடைந்த தும்மிவர் தம்பொருட் டாலென்பார்.1.23.91  1188
       எந்நி லத்தினு மிக்குய ரேந்தெழின்
       மன்னர் மன்னர் முகம்மது தம்பத
       நன்னி லத்தொடு நாம்புகழ்ந் தேத்திடப்
       பொன்னி னாட்டைப் புரந்தில ரென்னென்பார்.                      1.23.92  1189
       பூவி னன்கலி மாவைப் பொருந்துற
       நாவி லோதிய நம்மண வாளர்க
       டாவி லெண்ணிறந் தோரொடுந் தாநமர்
       சேவை செய்திடச் சேர்குவர் காணென்பார்.                       1.23.93  1190
       கால மேகக் கவிகையி னீழலோ
       நீல மோநறை நானநி றைத்ததோ
       கோல வார்குவ வுப்புயக் குங்கும
       மாலை யூடுறை வண்டின மோவென்பார்.1.23.94  1191
       மண்ணி டந்தெரி வின்றென வந்தடர்
       பெண்ணி னங்கள் பெருத்திடு மாசையாற்
       சுண்ண மும்மல ருந்திகழ் தோண்மிசைக்
       கண்ணின் பேரொளி கான்றது காணென்பார்.                     1.23.95  1192
       தௌிய வந்துறுஞ் சிந்தையர் சிந்தையி    
       னளியெ லாமிகழ்ந் தாசையி னாவலா
       லொளியெ லாமிவ ருள்ளுறை யாலிந்த
       வௌியே லாமந்த மெய்யுருக் காணென்பார்.                      1.23.96  1193
       வார்த்த டக்கரி வண்முலை விம்முற
       வேர்த்து நின்று வெதும்பிவெ தும்பியே
       கூர்த்த தங்கருத் துள்ளுறை கொண்டலைப்
       பார்த்த கண்கள் பறிப்பரி தென்பரே.1.23.97  1194
       மன்னைப் பார்த்து மதிமுகம் பார்த்துநின்
       றென்னைப் பார்க்கிலர் காணென வேங்குவார்
       மின்னைப் பார்த்த விளங்கிழை யார்களென்
       றன்னைப் பார்த்தனர் காணவர் தாமென்பார்.                    1.23.98  1195
       வண்ண வார்புய மன்னவர் மெய்யெழிற்
       கண்ணி னூடுங் கரந்ததென் பார்சில
       ரெண்ணி னூடு  மிருந்ததென் பார்சில
       ருண்ணி னைவொடு முற்றதென் பார்சிலர்.                       1.23.99  1196
       ஏந்து கொங்கை யணியிழப் பார்சிலர்
       கூந்தல் சோரக் குழைந்துநிற் பார்சிலர்
       காந்தி மேனி கரிந்திடு வார்சிலர்
       மாந்தி யாசை மயக்குறு வார்சிலர்.  1.23.100  1197
 வேறு

    வானவர் மகளி ரின்னண மியம்பி                   மனத்துறு துயருழன் றுலைப்பத்
       தேனிமி ரலங்கற் செழும்புயக் குரிசிற்                   செம்முகம் பருதிய தென்னக்
       கானமர் குழலார் செவ்வரி வேற்கட்                  கணமெலா நெருஞ்சியை நிகர்ப்பத்
       தானவா ரணமும் பரிசுளு மிடையச்                    சுற்றமுந் தழீஇவரப் போந்தார்.1.23.101  1198
   சலதரக் கவிகை நெடுநிழல் பரப்பச்                  சலதியிற் பல்லியங் கறங்கக்
       குலவிய கொடியுங் கவரியும் விரியக்                கொலைமதக் களிறுக ணெருங்கப்
       பலகதிப் பரியு மரசரு மிடையப்                   பாவல ரினிதுவாழ்த் தெடுப்பக்
       கலைவலன் குவைலி தினிதலங் கரித்த                   கடைத்தலைக் காவணம் புகுந்தார்.1.23.102  1199
       வரைதிரள் வயிரப் புயமுகம் மதுநன்                 மணமலர்க் காவணம் புகுதத்
       திரையினிற் பிறந்த வமுதெனு மொழியார்                  செழுமணித் தீபங்க ளேந்த
       விருபுற நெருங்கி யயினிநீர் சுழற்ற                 வெண்ணில ராலத்தி யெடுப்பப்
       பரவையின் மறையுங் குரவையுஞ் சிலம்பப்                   பரியைவிட் டிறங்கின ரன்றே.1.23.103  1200
       பணித்தொகை சுமத்தி யிளைத்தநுண் ணிடையார்                   பங்கயக் கரப்பனி நீரான்
       மணிப்பதம் விளக்கித் துகிலினாற் றுடைத்து                  வரிசையின் முறைபல பணித்தார்
       துணர்ப்பசுங் கொழுந்து மலர்கலுளுஞ் சொரிந்த                 தூநறைப் பாயலி னடந்து
       கணிப்பருங் கதிர்கள் பாய்மணித் தவிசின்                 முகம்மது கவின்பெற விருந்தார்.1.23.104  1201
       அமரர்விண் ணுலகும் புவனமும் விளக்கு                  மணிவிளக் கெனுங்கதி ஜாவைத்
       தமனியத் தசும்பு நனிவிரை கமழ்ந்த                   தண்ணறும் புதுப்புன லாட்டி
       யுமிழ்கதிர்க் கொடியை வெண்ணிலாக் கலைவந்                  துடுத்தபோற் கலையெடுத் துடுத்திச்
       சுமையிருட் காவின் முகிறவழ்ந் தென்னச்                 சுரிகுழற் ககிற்புகை கமழ்த்தி.1.23.105  1202
       இருட்குல மனைத்தும் பிடித்தொரு தலத்தி                    லிருத்தவ தெனக்குழ லிறுக்கி
       யருட்டமுண் டறுகாற் சுரும்பின மலம்பு                  மலங்கலை யிலங்குற வணிந்து
       திருத்திய முகிலிற் சசிக்கிடை கதிருஞ்                  சேர்ந்தெனத் திருப்பிறை தரித்துப்
       பொருத்திளம் பிறையில் விரிச்சிகன் கதிர்கள்                  புரண்டென நுதற்கணி புனைந்தார்.1.23.106  1203
       வள்ளையைக் கிழித்துக் குமிழினைத் துரந்த                   மதர்விழிக் கஞ்சன மெழுதிக்
       கொள்ளைவெண் கதிர்விட் டுமிழ்மணிப் பணியைக்                  கொழுமடற் குழைமிசை சுமத்தித்
       தெள்ளிய பணிலச் செழுமணிக் கழுத்திற்                  றிரள்பணித் தொகைபல திருத்தி
       விள்ளரும் பசிய கழைக்குலம் பொருவா                 விளங்குதோ ளணிபல தரித்தார்.1.23.107  1204
       கரவளை தரித்து விரலணி பொருத்திக்                   கதிர்கொண்மே கலைபல புனைந்து
       சரணினைச் சிலம்புஞ் சில்லரிச் சதங்கை                  தருசிறு சிலம்பொடு தரித்து
       விரிகதிர்ப் பவளக் கொடியெனும் விரல்கள்                 விளைந்தபோன் மணிப்பணி செறித்துப்
       பருதியின் கரங்கண் டுவக்குறும் வனசப்                  பதத்தலத் தகமெழு தினரே.1.23.108  1205
       மறுவியும் புழுகுஞ் சுண்ணமுஞ் சாந்தும்                  வடித்தபன் னீரொடுங் குழைத்துப்
       பொறிநிகர் பொருவாச் செழுங்குழை யமிர்தப்                  பொலன்றொடி மெய்யினிற் பூசிச்
       சிறுநுதற் பெருங்கட் குவிமுலைச் செவ்வாய்ச்                 சேடிய ரிருமருங் கீண்டிக்
       கறைதவிர் மதியந் தொழுமுழு மதிக்குக்                    கலந்தகண் ணெச்சிலுங் கழித்தார்.1.23.109  1206
       செறிந்தசந் தனமுங் கலவையும் புழுகுஞ்                 சிலதியர் தட்டினி லேந்த
       வெறிந்தசா மரையின் கதிர்கள்கொப் பிளிப்ப                  விலங்கிழை யிகுளைய ரேந்த
       வுறைந்தபா ளிதம்பா கிலையெடுத் தேந்தி                  யொருங்கினிற் சிலதிய ருதவ
       நிறைந்தபூண் சொரிந்த கோடிகஞ் சுமந்து                    நின்றனர் மடவிய ரொருங்கே.1.23..110  1207
       பேரழ கொழுகும் பெண்ணலங் கனியைப்                  பிரசமூ றியமொழிக் கரும்பை
       யாரணக் கடலுக் கமுதநா யகியை                 யரிவையர் முறைமுறை வாழ்த்திப் 
       பாரினிற் செறித்த மலர்மிசை நடத்திப்                  பல்லிய முரசொடு கறங்க
       வார்பொரு முலையார் முகம்மது மருங்கின்                  மணித்தவி சிடத்திருத் தினரே.1.23.111  1208
       பொருவருங் கதிர்விட் டெழும்பொருப் பிடத்திற்                 பூத்தகொம் பிருந்தது போன்றுந்
       தெரிதரு மறிவின் றருநிழ லுறைந்த                  செழும்பொறைப் பசுங்கிளி யெனவு
       முருகவிழ் மலரிற் றேன்றுளித் தெனவு                 முகம்மதி னிடத்தினிற் கதீஜா
       பரிவுட னிருப்ப வமரருங் களிப்பச்                 செல்வமும் படர்ந்தெழுந் தனவே.1.23.112  1209
       இருகிளை யவருஞ் சம்மதித் தைந்நூ                   றிரசித மகரெனப் பொருந்திக்
       கருமுகிற் கவிகை முகம்மது தமக்குங்                காரிகை கனங்குழை தமக்கு
       மருமலர் தொடையல் புனையுநிக் காகை                 மணத்துடன் முடித்திடு மென்னப்
       பெருகிய ஹாஷிம் குலத்தவ ரனைத்தும்                  பிரியமுற் றுரைத்தன ரன்றே.1.23.113  1210
       முதியவ ருவந்து நீதிமுன் மார்க்க                  முறைப்படி சடங்குகண் முடிப்ப
       மதிவலன் குவைலி தகமகிழ்ந் தெழுந்து                   முகம்மதின் செழுமணிக் கரத்திற்
       புதுமதி வதனச் செழுங்கொடிக் கதீஜா                    பொன்மலர்க் கரத்தினைச் சேர்த்திக்
      கதிர்மதி யுளநாள் வாழ்கவென் றிசைத்துக்                   கண்களித் தினிதுவாழ்த் தினரே.1.23.114  1211
       செறிதரு மடவார் குரவைக ளியம்பத்                  திரளொடு பல்லிய மார்ப்ப
       வறிவினர் வாழ்த்த வாணர்க ளேத்த                  வந்தரத் தமரர்கள் களிப்பக்
       குறைவிலா துயர்ந்து த்ழைத்தினி தோங்குங்                  குலக்கதீ ஜாவெனுங் கொடியு
       மறைபடா தெழுந்த மதிமு கம்மதுவு                 மணவறை புகுந்தன ரன்றே.1.23.115  1212
       மணிகொழித் ததிருந் திரைக்கட லனைய                  மனமகிழ் வொடுமுகம் மதுவும்
       பணிபட ரவனித் திலதநா யகியும்                    பன்மலர் பளிக்கறை புகுந்து
       கணிபடா வழகு கண்களிற் பருகிக்                    கருத்தென வுயிருமொன் றாகி
       யணிகிள ரின்பப் பெருக்கெடுத் தெறியு                  மாநந்தக் கடற்குளித் தனரே.1.23.116  1213
       திண்டிறற் புவியின் முகம்மது தமக்குத்                    திருவய திருப்பதைந் தினின்மேற்
       கண்டதிங் களுமோ ரிரண்டுநா ளிரண்டிற்                  கனகநாட் டவர்கள்கண் களிப்ப
       வெண்டிசை முழுதுந் திருப்பெயர் விளங்க                   விருநில மணிக்கதீ ஜாவை
       வண்டுறை மரவச் செழுந்தொடை புனைந்து                    வரிசைமா மணம்பொருந் தினரே.1.23. 117  1214
       அரவினை வதைத்த கரதல நயினா                    ரருங்கரம் பொருத்திய நயினார்
       பரல்செறி சுரத்திற் புனறரு நயினார்                   பணிபணிந் திடவரு நயினார்
       வரியளி யலம்பும் புயனபுல் காசீ                  மனத்துறை வரிசைநந் நயினார்
       தெரிமலர் கதீஜா நாயகி நயினார்                 செல்வமுற் றினிதுவாழ்ந் திருந்தார்.1.23.118  1215
       மக்கமா நகருஞ் செலவமும் வாழ                    மறைவலோ ரறனெறி வாழ்த்
       தக்கமெய்ப் புகழுங் கிளைஞரும் வாழத்                   தரணிநாற் றிசையினும் வாழ
       மிக்கநன் னெறிநேர் முகம்மதுஞ் சிறந்த                   விரைகமழ் மதுரமூற் றிருந்த
       விக்குமென் மொழியா ரெனுங்கதீ ஜாவு                   மினிதுறப் பெரிதுவாழ்ந் திருந்தார்.1.23.119  
                   மணம்புரி படலம் முற்றிற்று.
              ஆகப் படலம் 23க்குத் திருவிருத்தம்...1215  உள்ளுறை அட்டவணைக்குத் திரும்ப   
   1.24.    ககுபத்துல்லா வரலாற்றுப் படலம்
   
1216 
 தருமமனு நெறியறிவு பொறையொழுக்க         மினையனவுந் தழைத்து வாழக்
 கருமுகிலின் செழுங்கவிகை யினிதோங்கக்           குரிசிலகங் களிக்கு நாளில்
 வரிவிழிச்செங் கனித்துவர்வாய்க் கொடியிடையார்            புடைசூழ வளருஞ் செல்வம்
 பெருகுமிள மயில்கதீஜா ஸயினபெனும்            பசுங்கிளியைப்  பெற்றா ரன்றே.1.24.1  1217
 ஸயினபெனு மணியீன்ற வலம்புரிநே ரனை           யகுலத்  தரும மாது
 குயின்மொழிறுக் கையாவை யீன்றும்முக்             குல்தூமை யீன்று பின்னர்
 செயிரறநா லாவதிலாண் பிள்ளைகா             சீமெனவோர் செம்ம லீன்று
 நயமுறப்பின் தையிபெனுஞ் சேயீன்று             தாகிறையு நல்கி னாரே.1.24.2  1218
 மன்றல்கமழ் முகம்மதற்கை யேழாண்டு நிறைந்த             தற்பின் மறுவி லாத
 மின்றவழ்வ தெனவொளிருங் கதீஜாநா            யகியுதரம் விளங்கச் சோதி
 துன்றுமணி யெனப்பூவின் மடந்தையர்க்குஞ்            சுவனபதித் தோகை மார்க்கு
 மென்றுமர செனவிருப்பப் பாத்திமா வெனுமயிலை           யீன்றா ரன்றே.1.24.3  1219
  வேறு
 ஆதி நாயகன் றிருவுளத் தகமரர்க ளிறங்கிப்
 பூத லத்தினி லறமெனுந் தலநடுப் புகுந்து
 சோதி யெங்கணும் பரந்திடக் ககுபத்துல் லாவைத்
 தீதி லாதுறச் சுவனமா மணத்தொடுஞ் செய்தார்.                1.24.4  1220
 அந்த நாட்டொடுத் தளவிடற் கருநெடுங் காலஞ்
 சுந்த ரத்தொடு மமரர்கள் புகுந்தவண் டொழுது
 பந்தி கூர்ந்துடற் புளகுற விறைவனைப் புகழ்ந்து
 சந்த தம்மிவை தொழிலெனத் திரிந்தவண் சார்வார்.             1.24.5  1221
 ஆத நன்னபி யமருல கிழிந்தவ ணடைந்து
 மாதவ் வாவுட னின்புற வாழுமந் நாளிற்
 காதல் கூர்தரக் ககுபத்துல் லாவினைக் கடிதி
 னேத முற்றிடா திடம்பெறப் பின்னியற் றனரால்.                      1.24.6  1222
 முதிருங் கேள்விய ராதத்தின் மக்களின் முதியோர்
 கதிரு மிழ்ந்துகா ரணம்பல விளங்குகஃ பாவைப்
 பிதிர்த ரும்படி கண்டதைப் பெலத்தொடு நிறுவி
 யதிக மாய்ச்செய் துயர்த்தின ரழகொடு மிலங்க.                     1.24.7  1223
 உரந்த ரும்படி நின்றெழில் பிறங்கிட வொளிகள்
 பிரிந்தி டாதகஃ பாவெனும் பேரின்பத் துறையை
 விரிந்த காரண நூகுதங் காலத்தில் விண்மட்
 டிரைந்தெ றிந்திடும் பிரளயத் திடிந்தை யன்றே.                      1.24.8  1224
 நிறைந்தி லங்கிய திடிந்தது கிடந்தது  நெடுநாட்
 பிறந்தது நூகுதம் பதினொரு தலைமுறைப் பின்னர்
 துறந்த பேரிபு றாகிம்நன் னபியெனுந் தூயோர்
 சிறந்தி லங்கிடக் ககுபத்துல் லாவினைச் செய்தார்.                  1.24.9  1225
 கன்னல் வேலிமக் காபுரக் ககுபதுல்  லாவை 
 நன்ன யம்பெறு நெறியிபு றாகிம்தன் னபிக்குப்
 பின்ன மாலிக்கத் தென்பதோர் கூட்டத்திற் பெரியோ
 ருன்ன தம்பெற விடம்பெறச் செய்துயர்த் தினரே.                    1.24.10  1226
 அறப மாலிக்கத் தென்பதோர் கூட்டத்துக் கணித்தாய்ச்
 சுறுகு மென்னுமக் கூட்டத்தி னரசர்கள் சூழ்ந்தே
 யிறைவ னேர்வழிக் ககுபத்துல் லாதனை யியல்பாய்
 மறைப டாதொளி பெருக்கிடச் செய்துவைத் தனரே.                 1.24.11  1227
 விசய மிக்குயர் சுறுகுமாங் கூட்டத்தின் வீரர் 
 திசைவி ளங்கிடச் செய்தன ரிருந்தது சிலநா
 ளிசைய நல்லெழிற் ககுபத்துல் லாதனை யிறக்கிச்
 குசையு வென்பவ ரதிகமா யியற்றினர் குறித்தே.                    1.24.12  1228
 பெருகு நற்குலக் குசையெனும் வேந்தற்க்குப் பின்னர்
 முருகு பூம்பொழின் மக்கமா நகரியின் முதிர்ந்து
 செருகு மாமழைத் தாரையிற் பிரளயஞ் சிதைப்பத்
 தருகை மன்னவர் குறைஷிகள் செய்துவைத் தனரால்.               1.24.13  1229
 கணம மணித்திரள் கதிருமிழ் ககுபத்துல் லாவைப்
 பிணைய றாங்கிய புயவரைக் குறைஷிகள் பெரிதா
 யிணைபி றப்பதற் கிலையென வெழிலொடு மிலங்க
 மணமு றும்படிச் செய்துவைத் திருக்குமந் நாளில்.                   1.24.14  1230
 அருளி லாமனக் கொடுங்கொலைக் கரவிட ரடுத்துப்
 பொருளங் குண்டெனக் ககுபத்துல் லாநடுப் புறத்திற்
 றிருடுங் கன்னம்வைத் தறப்பறித் தடிமதிள் சிதைப்ப
 விருள றுங்கதிர் மேனிலை யொடுமிந் ததுவே.                      1.24.15  1231
 புடைப்ப றித்ததி லுட்படச் சோதனை போக்கி
 யுடைப்பெ ரும்பொரு ளில்லெனக் கரவிட ரொதுங்கி
 யிடைப்ப டாததற் கிசைந்தன மெனமன மிடைந்து
 துடைப்ப ரும்பெரும் பழிசுமந் தயலினிற் போனார்.                   1.24.16  1232
 கறையி லாமுழு மதியெனுங் ககுபத்துல் லாவைக்
 குறைஷி மன்னவ ரனைவரு மொருங்குறக் கூண்டு
 நறையு றுஞ்சுதை மதிடனை நாலுபங் காகத்
 துறைபெ றும்படி பிரித்துச்செய் தொழிறுணிந் தனரே.                1.24.17  1233
 வசையி லாக்குலக் குறைஷிக ளனைவரு மதித்துத்
 திசையும் வானமும் போற்றிய செவ்விய ஹஜறு
 லசுவ தென்னுமக் குவட்டினை யணைத்தெடுத் தசையா
 திசையுந் தானத்தில் வைத்திடு பவரெவ ரென்றார்.                 1.24.18  1234
 அன்ன காலையிற் செவ்விய நெறிபனீ ஹாஷீ
 மென்னும் வங்கிடத் தொருவரிப் பள்ளியி னிடத்து
 முன்ன தாகவந் தவர்நிறு வுவரென முதலோன்
 பன்னு மாமறை தௌிந்தவர் சிலர்பகர்ந் தனரே.                   1.24.19  1235
 ஈது நன்றெனக் குறைஷிக ளனைவரு மிசைவுற்
 றோதும் வேளையி லகமலர்க் களிப்புட னுலவித்
 தூத ராகிய முகம்மது மவ்வுழித் தோன்றத்
 சீத வொண்கம லானனங் குளிர்தரச் சிறந்தார்.                   1.24.20  1236
 நீங்கி டாக்கனற் சுரத்திடை நிறைபுன லளித்து
 வேங்கை யோடுரை பகர்ந்தசெங் கதிர்வடி வேலோய்
 பாங்கி னுற்கருங் குவட்டைமுன் பதித்திடுந் தலத்திற்
 றாங்கி வைத்திடு மென்றனர் நிலைபெறுந் தலத்தோர்.              1.24.21  1237
 உரைத்த தங்குல மன்னவ ருளங்களிப் பேற
 வரைத்த டம்புய மேலுறு போர்வையை வாங்கி
 விரித்து நன்குறு துகிலிடை நாப்பணின் விளங்க
 விருத்தி னார்செழுங் கரத்தினிற் கருங்கலை யெடுத்தே.             1.24.22  1238
 வெற்றி மன்னவர் தலைவரி னால்வரை விளித்துப்
 பொற்ற டந்துகின் முந்தியி னான்கினும் பொருந்த
 விற்று றாவகை யெடுமென விவரொடு மெடுப்பக்
 குற்ற மின்றிமுற் ற்லத்திடை யிருத்தினர் குறித்தே.                 1.24.23  1239
 வலிய வீரர்க ளுரைத்திடும் படிமுகம் மதுவு
 நலிவி லாதெடுத் திருத்திய நறுங்கருங் குவட்டை
 யொலிகொ ளும்படித் தொட்டுற முத்தமிட் டுவந்து
 நிலைத ரும்படி சதுர்தர மதிணிறு வினரே.                       1.24.24  1240
 பொன்ன கத்தினுந் தீவினும் பூவினும் பொருவா
 மின்னி லங்கிய மக்கமா நகரினில் வியப்பா
 மன்னர் மன்னவர் மதித்திடச் சிறந்தகஃ பாவை
 முன்னி ருந்ததின் மும்மடங் கெனும்படி முடித்தார்.                1.24. 25  
       ககுபத்துல்லா வரலாற்றுப் படலம் முற்றிற்று.       விலாதத்துக் காண்டம்  முற்றுப் பெற்றது. 
      காண்டம் 1-க்கு படலம்...24 
    இதிற் கூடிய திருவிருத்தம்...1240.  